
^  LA  LEGENDES 

joyeuse  Maiftre  Pierre  Faifeu,  conte- 
nant plufieurs  fingiilaritez  &  veritez, 
la  gentileffe  &  fubtilité  de  fon  efprit 
avecques  les  palTetemps  qu'il  a  faitz 
en  ce  monde,  comme  vous  pourrez 
veoir  en  lyfant  les  chappitres  y  de- 
dans  contenuz,    avecques    une 
Épiftre  envoyée  des  Champs- 
Élyfées  par  ledit  Faifeu,  la- 
quelle contient  plufieurs 
bonnes  chofes  en  rhé- 
thorique  melli- 
flue. 

Tout  passe. 

BALLADE  AUX  LYSAK'S 


Nobles  Efpritz^  arduz,  fcientificques, 
Que  fongez-vous  ?  Où  avez-vous  eité  ? 
Ranger  vous  fault,  ainfi  que  magnifîcques, 
A  efcouter  une  joyeufeté. 
Songears  maulditz,  plains  de  mélancolye, 
Qui  n'appétez  jamais  chofe  jolye, 
Reculiez  vous,  allez  dormir  en  l'altre; 
Bons  compagnons,  qui  appétez  le  jeu, 
Si  vous  n'avez  la  tefte  acarialire, 
Voyez  les  Fait:{  Maistre  Pierre  Faifeu. 

De  Pathelin  n'oyez  plus  les  canticques, 
De  Jehan  de  Meiin  la  gr^nt  jolyveté, 
Ne  de  Villon  les  subtilles  trafficques, 
Car,  pour  tout  vray,   ils  n'ont  que  nacquetté; 
Robert  le  Dyable  a  la  tefte  abolye  ; 
Bachus  s'endort  &  ronfle  sur  la  lye  ; 


BALLADE   AUX   LYSANS 


Lailïez  efter  Caillette  le  folaltre, 

Les  Quatre  Fil^  Aymon  veftuz  de  bleu, 

Gargantua,  qui  a  chepveulx  de  plaftre: 

Voyez  les  Fait:^  Maijlre  Pierre  Faifeu.  20 

Vos  Mot:^  Dore^  garderont  les  bouticques, 
Et  Pèregrin,  qui  tant  a  muguetté; 
Les  Dou-e  Pers  font  devenuz  éthicques; 
Artus  e(t  mort  &  Lancelot  galté; 
Merlin,  Tristan,  Fierabras  de  Hongrye  ib 

Avec  PontJiiis  font  allés  en  Fairye, 
Et  Valentin-Orson  s"oppinialtre  ; 
Matheolus  a  perdu  fon  aveu; 
A  brief  parler,  il  fault  que  Ton  les  chaftre  : 
Voyez  les  Fait:{  Maijlre  Pierre  Faifeu.  3o 

Le  Prince  Ovide  a  déchifré  Baratre  ; 
Du  roi  Pluton  tout  l'énorme  théâtre, 
Ce  n'eft  rien  dit;  mettez  tout  en  enfeu, 
Mefme  Virgile,  en  plaignant  fa  maraltre; 
Voyez  les  Fait{  Maijîre  Pierre  Faifeu.  33 


EPISTRE   DE   MA.ISTRE   PIERRE  FAIFEU 


L'Epiftre   de   Maiflre  Pierre    Faifeu 

envoyée  à  Meffieurs  les  Angevins 

par  Mercure,  Hérault  et 

Truchement  des 

Dieux. 


«  Depuis  dix  ans  que  je  party  d'Angers 

En  délailTant  du  Monde  les  dangers, 

Je  n'ay  eu  foing  ou  vouloir  vous  efcripre 

Jusque  à  préfent,  &  n'en  ferez  que  rire. 

Ce  néanmoins  fâchez  que  par  deczà  5 

Depuis  long  temps  personne  ne  paffa 

Dont  fçeulTe  avoir  tant  admirable  joye 

Que  maintenant,  combien  que  tousjours  jeoye 

La  réfonnance  &  dulcifluant  fon 

Des  inftrumens  &  céleite  chanfon;  jq 

Car  nous  avons  efpinettes  et  orgues, 

Ayans  paffé  les  ténébreufes  morgues, 

Le  feu  purgeant  la  tache  des  delictz, 

Mieulx  que  n'avez,  plus  doulx  &  plus  jolys. 

Le  temps  me  rit,  mon  plaillr  renouvelle,  15 

Oyant  de  vous  tant  certainne  nouvelle 

Par  deux  Efpritz,  qui  ne  font  pas  menteurs. 

«  L'un  a  efté  la  lleur  de  vos  Docteurs, 

Prédicateur,  et  de  fi  fainte  vie 

Que  de  l'avoir  avions  tous  [grand"]  envie;  20 

C'eft  voftre  plainct  Maillre  Pierre  Bourreau. 

Il  n'a  rien  crainct  le  Stigial  thoreau, 

Ne  fa  clameur  horrible  &  véhémente, 

Car  tout  foubdain  Minos  et  Rhadamante, 

Avec  Cacus,  vroys  Juges  déléguez,  ^b 

Ont  fçeu  de  luy  tant  de  biens  alléguez, 

Tant  de  vertus,  jufnes  &  abltinences 

Qu'il  eft  bien  peu  de  telles  continences. 

Aulfi  eit-il  lauré  &  coronné 

Ou  plaifant  Cueur  aux  Docteurs  ordonné,  3o 

Presque  aux  Mart)'rs,  car  on  a  vcu  les  picques 

Et  puilTans  dards  contre  les  Hérétiques, 

Que  en  fon  vivant  tant  vertueufement 

Il  a  jedé  impétueufement 

Par  chafcun  jour  en  fermons  &  lectures,  35 

En  expofant  les  Saindes  Efcriptures. 

De  aer  parelTeux  ne  fut  onc  vulnéré; 

Dieu  a  voulu  qu'il  fût  rémunéré. 

Et  l'a  tiré,  fans  plus  eltre  en  ruync 

Au  puant  Monde,  où  Erreur  trop  chemine.  40 

Vous  le  foulTrcz  &  voyez  bien  les  maulz 

Que  vous  avez,  tant  longz  &  anormaulx. 

Depuis  le  temps  de  leur  mefchante  Secte, 

Que  l'aer  en  put  &  la  terre  fe  infecte, 

lu  plus  auront  au  Monde  auctnritc,  4.S 

Et  plus  aurez  longue  Itérilité, 

Guerre  craintifve  &  horrible  famine, 

Qui  tant  vous  runge,  abbat  &  examine. 

Vous  avez  bien  les  cœurs  adamantins, 

De  souftenir  ces  boucs  puants  maftins,  5o 

Lutériens  &  doctes  en  paincture, 

Faulx  monnoyeurs  de  la  Saincte  Efcripture, 

Qui  par  tous  poinctz  ont  quis  &  ramalVé, 

Toutes  erreurs  miles  du  temps  palTé  ; 

Ce  font  mefchans  apoltatz  attifez,  53 

Céditieux,  poignans,  mal  baptifez, 

Vroys  macquereaux  de  leur  père  le  Dyable, 

Et,  s'on  ne  mept  le  cas  remèdyable 

Pour  amortir  leur  infaicte  poèfon. 

Tout  temps  fera  contraire  à  fa  faifon,  60 

Comme  avez  veu  ces  ans  qui  font  palfez, 

Et,  entre  nous  qui  fuymes  trefpalTez, 

Crions  à  Dieu  fur  ces  mefchans  vengeance, 

Qui  chafcun  jour  oitent  noltre  allégeance 

En  remonltrant  que  c'elt  trop  fotte  guife  d? 

De  prier  Dieu  pour  les  mors  en  l'Eglife. 

Ce  que  j'en  dis  c'eft  pour  vous  advertir 

Que  meptez  peine  à  iceulx  divertir 

Que  vous  voyez  plonger  en  l'héréfye. 

Dont  vous  avez  grant  playe  &  punaifie.  70 

Heureux  me  tiens  eltre  défemparé 

Du  mocqueur  Monde,  oij  j'eftoye  emparé, 

Et  ne  voir  point  celte  mortelle  playe 

Que  Dieu  fur  vous  très  jultement  déployé. 

Le  défunct  Maiftre  a  prins  ces  jours  plaifir  "5 

A  me  compter  voftre  grant  defplailir. 

Comme  la  Terre  a  efté  corrumpuë. 

Dont  plusieurs  ont  perdu  mainte  repeuë; 

Et,  qui  plus  eft,  par  faulte  d'avoir  bledz 

De  toutes  pars  sont  pauvres  alTemblez,  "O 

Crians,  plorans  par  carr[e]fours  &  rues; 

MefgrelTe  fait  ainfi  fes  elcourues; 

La  Mort  auiïï  s'en  vient  d'autre  couftc, 

Qui  a  rendu  maint  homme  defgoulté. 

RecongnoilTez  les  dictz  de  noltre  maiftre.  85 

Et  vous  gencez  pour  bon  remède  y  mettre, 

Ou  autrement  par  la  Mère  de  Dieu 

Y  fera  mis  remède  en  chafcun  lieu; 

La  feulle  Mère  eft  de  Jéfus  commife 

Pour  interir  telz  puans  de  l'Efglife.  9° 


«  Et,  ce  pendent  que  cil  plain  de  bonté 

Ce  que  delTus  m'a  dit  &  racompté, 

S'en  eft  venu  ung  Efprit  Angélicque, 

Eltant  conduit  de  Mercure  Célicque, 

Que  j'ai  connu;  c'eft  Hardouvn  Brahier,  gS 

Des  noitres  mis,  &  tel  le  nombra  hier 

Dont  ma  grant  joye  eft  au  double  triplée, 

Sathan  confus  &  fa  bende  riblée. 

Celuy  venu  m'a  dit  &  dcclairé 

Que  l'on  voulloit  de  moy  faire  ung  narré  loo 

Si  que  jamais  ne  fuffe  mort  au  Monde, 

Et  fur  ce  poindt  feullement  je  me  fonde 

A  vous  efcripre,  ainfi  comme  joyeux, 

Pour  vous  donner  confort  à  faire  mieulx  ; 

J'ay  agencé  moy-mefmele  pulpitre 

Pour  vous  baltir  &  dreffer  cette  Efpitre 

Par  ung  efprit  qui  n'efi:  point  babouyn. 

Ladivife  est  de  Maiftre  Hardouyn, 

Voftre  deffunct,  duquel  l'ame  eit  puyfée 

Avecques  nous  en  ce  Champ  Hélifée.  hq 

A  ma  prière  il  a  obtempéré 

En  ce  lieu  fainct,  amène  &  tempéré; 

Vous  fupplians  avoir  de  luy  mémoire 

Par  plufieurs  ans,  il  print  fon  efcriptoire 

Pour  vous  dicter,  en  compofition,  i  j  5 

Maintz  haulx  propos  par  bonne  invention. 

La  nation  d'Anjou  a  décorée 

Autant  que  nul  qui  foit  en  la  contrée, 

Et  voftre  cueur  fera  défanobly 

Si  vous  mettez  fa  mémoire  en  oubly,  120 

Veu  qu'il  eftoit  tant  armé  de  fcience 

Et  que  en  ces  maulx  il  a  eu  pafcience. 

Ne  doubtez  pas  qu'il  ne  me  ayt  recité 

Comme  il  eftoit  traicté  &  vilité 

Des  gros  Seigneurs  &  d'aultre  populaire,  i25 

Et  bien  fçavoit  en  propos  leur  complaire. 

D'avant  mourir  en  faii'ant  fes  Regretz, 

Attaindre  fift  tous  fes  papiers  fecretz, 

Livres  plufieurs,  pour  les  faire  appareftre 

En  feu  fîambant,  &  le  tout  par  le  Prebftre  i3o 

Qui  luy  bailla  fes  derniers  Sacremens. 

De  ce  cas  cy  il  m'a  fait  les  sermens 

Que  ce  n'eftoit  finon  pour  caufe  faincte; 

Car  plufieurs  font  qui  ont  la  face  faincte, 

Qui,  en  lyfantde  quelque  joyeulx  cas,  i35 

EuiTent  poyfé  non  point  comme  ducas, 

Mais  aucuns  motz  de  fentence  fecrette 

EulTent  donné  quelque  faulce  interprette, 

En  en  faifant,  fans  plus,  leur  mal  profit; 

Ce  qu'il  a  fait  eft  bien  fait  ;  il  suffit.  H^ 

Chafcun  congnoift  ung  ouvrier  par  fes  œuvres; 

Les  ferpentins,  plus  infaitz  que  couleuvres, 

Jugent  toujours  à  leur  intention 

Des  mots  exquis,  &  ont  contention, 

Et,  qui  plus  eft,  moufchcnt  par  les  Provinces         145 

Pour  mieux  ouyr  et  rapporter  aux  Princes 

Ce  qu'on  n'a  pas  en  ce  point  entendu. 

En  ce  faifant  plufieurs  ont  prétendu 

Soy  hault  monter  par  dangereux  langaige  ; 

Cil  qui  le  fait  le  corps  &  l'âme  engage  i5o 

Au  Roy  d'Enfer  &  à  fes  chiens  umbreux, 

Et  ont  leur  part  au  manoir  ténébreux. 

Entre  autres  faidtz  il  avoit  fait  ung  livre, 

Lequel  n'eltoitde  hault  (tille  délivre; 

Le  bon  Crctin  eut  efté  empefché,  i  ^^ 

Touchant  ce  cas,  de  l'avoir  mieulx  couché, 

Mais  il  congneuft  que  flateufes  louenges 

Ne  piaifent  pas  ne  à  Dieu  ne  aux  Anges; 

Plulieurs  mondains,  quant  tout  eft  debatu, 

Le  plus  souvent  font  de  vice  vertu  ; 

Il  le  brufta,  ayant  très  jufte  caufe^ 

(c  Crétin  et  luy,  fans  faire  quelque  paufe, 


iGo 

Joyeusement  enfemble  ce  divifent, 

Et  en  ces  champs  les  belles  fleurs  eflilent, 

En  décorant  noz  arbres  11  très  beaulx  i65 

De  haultz  Dictons  &  de  riches  Rondeaux, 

Tant  richement  fentans  leur  Rhétorique, 

Dont  cil  Crétin  a  eu  la  Théorique 

Plus  mellilluë  entre  les  bien  Sçavans 

Que  n'ont  pas  eu  tous  aultres  efcripvans.  '7° 

Que  vouldra  voir  &  lire  fa  Cronicquc 

Des  Roigs  Françoys^  sans  fillabe  erronicque, 

Il  trouvera  de  tant  riches  coulleurs 

Que  on  ne  Içauroit  en  dire  les  valleurs. 

Auffi  avons  le  grand  Indiciaire  lyS 

Que  vous  nommez  feu  Maiftre  Jehan  le  Maire, 

Qui  bravement  faict  l'es  narrations 

Et  le  récit  des  Illustrations; 

Par  ces  deux-là  toutte  la  Monarchie 

Des  Gaulles  elt  dorée  &  enrichie.  '^° 

Nous  en  avons  tant  d'aultres  avec  eulx, 

Qui  ont  vefcu  efpritz  ingénieux, 

Que  qui  vouldroit  leurs  noms  mettre  &  escripre, 

Il  vous  fauldroit  plus  d'un  moys  à  les  lire  : 

Alain  Chartier  qui  haulte  besongne  ha,  i^^ 

Qui  en  son  temps  hardyment  besongna, 

Dont  il  acquilt  par  œuvre  méritoire, 

Entre  les  Roigs,  fans  grant  proflit,  grant  gloire. 

Recognoèlïez  que  tant  nobles  efpritz 

Ne  font  jamais  effacez  ne  péritz;  9° 

Vous  en  aurez  à  janaais  rithme  &  profe. 

Jehan  de  Meun  tient  fon  Rommant  de  la  Rose 

Fort  eftimé  en  fubftance  &  en  fens. 

Avecques  luy  déchiffre  fes  accens 

Feu  Jehan  Marot  plain  de  haultz  Léonines,  19^ 

Le  Chevalier  Philippe  de  Commines 

Qui  efcripvit  familiarement, 

Et  appelons  très  fingulicrement 

Vcoir  Mefcliinot  avecques  fes  Limettes  ; 

Il  n'y  a  eu  vivant  foubz  les  planettes,  200 

Qui  en  fon  temps  ait  mieulx  couché  que  luy; 

George^  tefmoingqui  defcript  fon  ennuy, 

Du  Moulinet  en  linonimcs  palfe. 

«  Brief  nous  n'avons  en  ce  beau  lieu  efpace 

Que  de  bien  dire  en  lingularité  2o5 

Sans  defirer  particularité, 

Mais  une  paix  et  volunté  unye, 

Tranfquilité  &  concorde  infinie. 

Non  comme  vous  vivans  en  corps  mortel, 

Car  noftre  amour  &  bien  efl  immortel.  210 

Vous  endurez  froicl,  fain,  challeur  &  peine. 

Labeur,  douleur  &  paffion  humaine, 

Tousjours  quérans  fubltancialité, 

Avec  l'ennuy  de  parcialité  , 

Et  ne  povez  eltre  long  temps  en  vie  21 3 

Que  vous  n'ayez  l'ung  par  fur  l'autre  envie. 

Tous  ces  defirs  et  fenfitifs  humains 

Font  deshonneur  et  grant  dommaigc  à  maints. 

Quant  tout  c(l  dict,  ce  n'ell  que  une  folie 

Que  vodrc  Monde,  abus,  inélencolic;  220 

Tousjours  tafchans  avoir  honneur  mondain, 

Rien  ne  vous  eft  en  voir  mourir  soubdain 

Sans  dire  mot,  ne  avoir  Clerc  ou  Prebftre; 

Dieu  ne  vous  mept,  ce  femble,  que  pour  eltre 

Veuz  grans  au  monde  &  les  aultres  paffer,  225 

Et  ne  penfez  qu'il  vous  fault  trefpalTer, 

Maulgré  voz  dens,  &.,  de  voflre  pécune 

Tant  plus  avez,  &  plus  eft  de  rancune 

Et  de  misère  à  voftre  parlement. 

De  riches  eftre  avez  esbatement,  23o 

Et  rappinez  par  une  eftrange  forte, 

Et  le  plus  foible  à  son  col  le  fort  porte, 

Et  baftilTez  tant  de  belles  maifons. 

Mais  à  un  cop  vous  fauldront  les  faifons. 

Là  trouverez  que  c'est  bien  pauvre  chose  235 

De  ce  que  au  Monde  en  traveil  on  difpose  ; 

Si  Dieu  euft  faict  les  hommes  immortelz, 

La  Terre  fuft  toute  plaine  d'Holtelz. 

Or  faides  tort,  mais  vous  mauldirez  l'heure 

Cent  mille  foix  de  tant  faire  demeure  240 

A  vous  congnoiflre  &  defcongnoillre  Dieu. 

Ne  doubtez  point  que  en  ceft  immortel  lieu 

Puiffons  narrer  chofe  qui  ne  foyt  vraye; 

De  noftre  eftat  plus  fort  vous  efcriproye. 

Mais  je  cognois  que  de  peu  vous  fafchez,  245 

Et  de  fçavoir  de  moy  plus  ne  tafchez 

Si  non  mes  Faict^^  pour  gaudir  et  pour  lire. 

Je  vous  deffends  pour  tant  mon  non  defcripre 

Ne  defglofer  rien  aultrement  que  appoint. 

Si  )e  me  sens  deshonnoré  ou  poinct  25o 

Par  voftre  efcript,  que  fi  bien  on  libelle. 

Je  vous  prometz  que  je  yray  en  orbelle, 

Par  voz  maifons  menant  tant  de  Luyttons, 

Et  donneray.tant  de  coups  de  ballons 

DelTus  vos  litz,  à  l'heure  qu'on  fommeille,  253 

Que  n'ol'erez  tirer  pied  ne  aureille. 

Ne  pensez  pas  pour  tant,  Il  je  fuys  mort, 

Que  vous  n'ayez  de  moy  quelque  remort; 

Il  n'y  aura  Varlet  ny  Chambrière 

Qui  n'ayt  grant  peur  en  oyant  la  manière  -^° 

De  ma  tempefte  &  nodturne  tourment, 

Si  vous  parlez  rien  en  mon  détriment. 

J'euz  nom  Faifeii,  mais  g'iray  par  les  porches, 

Et  porteray  fouches,  boys,  rondins,  torches 

En  voz  foyers,  &  feré  feu  ardant,  205 

Queaukhun  de  vous  ne  fera  regardant, 

Et  n'oferez  remuer  cul  ne  tefte 

Quant  fur  voz  litz  vous  orrez  ma  tempefte. 

J'ay  bien  voullu  vous  efcripre  en  ce  point 

Pour  inférer  ces  motz  très  bien  appoint,  270 

Devant  que  efcripre  aucuns  cas  de  mes  Actes. 

Les  motz  font  bons  pour  servir  de  (tigmates 

Dedens  voz  cœurs,  &  n'elt  rien  feulement 

Fors  vous  donner  ung  advertilîèment 

Qu'il  faut  mourir,  rendre  devant  Dieu  compte;     273 

Et  notez  bien  ce  que  je  vous  raconte, 

Car  ce  sera  plutoft  que  n'efpérez, 

Par  quoy  convient  voz  œuvres  tempérer. 

Si  j'ay  le  loy  plus  avant  vous  efcripre. 

Le  Dieu  Mercure  yfra  pour  vous  le  dire. 


i8o 

FaiiSes  grant  chère,  &  priez  Dieu  pour  moy, 
Qui  m'a  ofté  de  tout  mondain  efmoy 
Par  Hardouyn,  qui  fut  de  grand  vallue. 

«  Faifant  la  fin,  en  ce  point  vous  falue, 

Priant  celuy  qui  fift  Ciel,  Terre  &  Mer,  283 

Vous  préferver  de  tout  tourment  amer, 

Et  vous  doint  grâce  en  ce  pèrégrinage 

De  Paradis  acquérir  l'héritage. 

Le  moys  de  May  aux  Champs  Hélyfiens, 

Où  font  fluans  tous  fruiclz  ambrofiens,  290 

Là  où  challeur  aucun  de  nous  n'eltue 

Et  où  le  froit  jamais  ne  s'efvertue. 

Où  fain  &  soif  n'ont  aucune  puissance, 

Mais  toute  joye  &  parfaide  plaifance.  » 

Grâce  &  Amour. 

Fin  de  l'EfpiJîre 
dudit  F  ai  feu. 

lo.  Da.  org. 


S'enfuwent  les  Geftes  dudit  Maiflre  Pierre 

Faifeu,  compofez  par  Maiftre  Charles 

de  Bourdigné,  Prebftre,   le  tout  au 

long  comme  ilz  s'enfuyvent. 


A  tous  nobles  Leâeurs  ayans  voiilloir  &  affeâion  de 
veoir  chofes  nouvelles,  plaifantes  S-  facefcieuses, 
pour  pa(Jetemps  &  récréation  tant  feulement,  non 
pour  detraâer  &  par  envye  de  mal  dire  efpéciale- 
ment  de  ce  préfent  petit  œuvre,  toute  fois  mal  &  ru- 
dement compillé  &  ordonné,   intitule  les  faicts  et 

DICTZ  JOYEULX    DE    FEU  MAISTRE  PIERRE   FAIFEU,   ESCO- 

LiER,  NATIF  d'angers  ;  aujfi  S-  pareillement  à  toutes 
honnejîes  correchons  &  reveues  le  compillateur  d'ice- 
luy  humble  recommendation  £■  amyable  falut. 


EPISTRE 

Nobles  lecleurs,  qui  fort  délectez  veoir, 
Ne  vous  fafchez  de  mon  petit  fçavoir 

Qu'ay  appHcqué,  en  faifant  coUecture 

De  ce  libvret,  dont  vous  orrez  lecture. 

Ce  sont  les  Faict^  de  feu  Pierre  Faifeit,  5_ 

Natif  d'Angers,  quelz,  au  mieulx  que  j'ay  fçeu, 

Ay  retiré  de  maintz  Seigneur  &  Dame, 

Qui  bien  l'aymoient,  voire  de  corps  &  de  ame, 

Non  préfumant  d'aulcun  l'honneur  blelTer 

Ne  opprelTer,  ou  en  rien  rabaiffer, 

Mais  augmenter  de  toute  ma  puilfance, 

Aidant  mon  Dieu,  car  rien  je  ne  puys  fans  ce. 

Si  je  y  metz  rien  qui  ne  foit  à  plaifir, 

Je  vous  supply'  ne  prendre  en  defplailir 

Mais  l'excufer,  quar,  ainli  qu'on  le  conte,  ^^ 

Je  n'ay  escript  &  icy  mis  en  compte. 

Je  ne  l'ay  veu,  dont  n'en  fçauroys  parler 

Que  par  ouir;  mes  fon  renom  par  l'aer 

Court  &  bruict  fort,  par  quoy  prens  adventure 

Les  rédiger  &  en  faire  ouverture. 

En  proteitant  ne  voulloir  abufer 

Ne  de  mefdire  aulcunement  user. 

Sy  je  le  faiclz,  pour  Dieu  ne  foit  admys. 

Mais  pardonnez;  fy  rien  je  y  obmys 

Ou  bien  trop  mis,  à  la  faulte  on  pardonne. 

Pour  fupplier  celte  Epiftre  à  part  donne 

A  vous,  Lecteurs,  li  que  facez  par  don 

A  mes  defTaul[tJz  joyeufement  pardon, 

Car  mainteflois  on  voit  bien  pardonner 

Les  grands  defiaultz  &  erreurs  par  donner, 

Priant  à  Dieu  qu'il  vous  vueillc  refduyre  3o 

Les  lire  ik  veoir  &  gcntcment  defduyre. 

Bien  les  goufter,  puis,  par  faictz  &  par  ditz. 
Vous  tranflater  en  fon  hault  Paradis. 


Amen. 


Au  troncq  de  tout  honneur,  furgeon,  bran- 
che ou  jedon  produyt  du  tige  de  vertu, 
fource  melhfluant  très  amènes,  déleèta- 
bles,  favoureufes  &  dulcifonantes  mufic- 
que[s],  Rhétoricque  &  trop  fuave  élo- 
quence, fublévateur,  vray  fupport,  fous- 
tien  &  très  ferme  coulonnc,  lance,  ar- 
mes &  invincible  efcu  des  Chevalliers 
Errans  soubz  le  crédit  &  à  la  poursuytte 
d'icelles,  très  vénérable  &  difcret  mon 
très  cher  Seigneur,  Monfieur  Maiftre 
Jehan  Alain  ,  Prebftre ,  Bacheher  es 
DroiAz,  Abbé  Commendatoire  du  Cé- 
nobe  ou  Abbaye  du  Perray-neuf,  de  l'Or- 
dre de  Premonftré,  au  Diocèfe  d'Anjou, 
ts:  Chanoine  en  l'Eglife  Royal  &  Collé- 
gial Monfieur  Sainél  Lo,  lèz  la  Ville 
d'Angers,  Voftre  très-humble  ferf,    petit 

difciple  &  obe3'irant  Chappelain,  Charles 
DE  BoRDiGNÉ,  Salut,  avec  très  humble 
obéyflance. 


Mon  très-cher  Sieur,  pour  à  vous  me  allier 

Ung  jour  estoys,  comme  familier, 

Avecques  vous,  où  de  la  voitre  grâce 

Benignement,  dont  pas  je  ne  me  efgace. 

Me  teniez  plufieurs  joyeulx  propos 

Y  alléguant  maintz  gays  &  gens  fuppoltz; 

Entre  lefquelz  miftes  en  apparence 

Pierre  Faifeu,  ayant  en  efpérance 

Que  j'en  diroys  quelque  bon  conte  ou  faictz, 

Quar  dilîez  que  plufieurs  en  a  faictz. 

Mais  pour  le  temps  je  n'en  fçavoys  nulz  faire. 

Or,  congnoiffant  de  volfre  estât  l'affaire 

Et  que  fur  tous  cas  joyeux  vous  amez, 

J'ai  tant  cherché  et  ferré  les  rametz 

En  plufieurs  lieux  que,  félon  ma  puilTance, 

Petit  fçavoir  &  infime  fcience. 

En  ay  trouvé  grant  portion  &  part. 

Que  ay  bien  voullu  mettre  &  efcripre  à  part, 

En  efpérant  de  vous  faire  fervice, 

Et,  regardant  que  c'eft  à  ung  Serf  vice 

Ne  mettre  peine  à  complaire  à  fon  Maiftre, 

Je  m'y  suys  mys  &  bien  voulu  foubzmettre. 

AulTy  l'ay  faiét  &  ainfy  je  l'entends, 

Que  plufieurs  gens  y  prendront  palïetemps, 

Mais  j'ay  voulu  soubz  voitre  adveu  le  faire,  23 

Quar  foubz  meilleur  je  ne  le  fçauroys  faire. 

Pour  ce,  Monfieur,  qu'il  me  foit  advoué 

Et  que  par  vous  ne  foys  defadvoué; 

AuJtre  guerdon  de  vous  je  ne  demande, 

Si  non  que  foys  par  vous  tins  en  commande.         3o 

Adieu. 

Tout  endormy,  fongeard,  mélancolique, 
Ung  jourde  Apvril, comme  ung  vroy  Catholicquc. 
Que  les  oyfeaulx  commencent  jargonner, 
Au  temps  Pal'qual  que  don  Apoltolicque 
Sayges  &  foulz  de  bon  vouUoir  colique, 
A  fainct  Trotter  ung  chafcun  va  gaigner; 
En  plufieurs  lieux,  fans  argent  defgainner,- 
Me  tranfporté  faire  mes  Stations  : 
Qui  doibt  argent  craint  les  citations. 

Me  pourmenant,  ung  RouHignol  s'efveille; 
De  fon  doulx  chant  très  fort  je  me  efmerveille, 
Quar  il  difoit  en  fon  chant  :  «  Fy,  fy,  fy, 
Fy  de  dormir,  fy  d'homme  qui  sommeille, 
Fy  de  fongeard,  fy  d'homme  qui  ne  veille 
A  fon  honneur.  »  Alors  je  vous  affy 
Que  j'heu  bien  peur  &  ung  très  grant  deffy 

De  perdre  honneur  par  ma  grant  nonchallance, 
Veu   qu'on  ne  acquiert  lans   bien  grant[s]  por- 

[chatz  lance. 

Je  Tescoutté;  lors  commença  à  dire, 
Tournant  fon  chantmieulx  queune  harpe  ou  lire,  20 
En  chant  bien  doulx  &  plaisant:  «Suy,  fuy,  fuy.  d 
A  l'efcouter  je  ne  peuz  contredire, 
Mais  fuis  lâché,  quafi  rencontré  de  ire. 
Que  ne  le  voy,  &  il  femble  eftre  icy, 
Car  il  difoit  :  «Vien  tolt^  auffy,  aulîy;  25 

Ne  fois  laffé;  le  gaing  est  à  pourfuyvre  »  : 
Te!  va  bien  toft  qu'on  aconsuyt  pour  suyvre. 

Le  pourfuyvir  je  me  mis  en  la  chaffe. 
Tant  me  plaifoit  ;  fans  ballon  ou  efchaffe, 
Je  le  fuivy  par  montz,  par  vaulx,  par  plains  ;        3  t 
Autre  dcfduyt  d'avecques  moi  je  chalTe, 
Car  nul  plaifir,  fors  le  veoir,  ne  pourchalfc, 
Mais  je  ne  puis,  dont  très  fort  je  me  plaings, 
Et  nul  ne  voy  à  qui  en  face  plaincts; 
Lors  je  penfoys  edre  cheut  en  Fayerye  :  33 

Qui  joyeulx  e(l,  bien  il  fault  que  en  faitz  rye. 

En  ce  penfer  me  meètz  à  l'adventure 
De  plus  en  plus,  pour  veoir  quelle  adventure 
Pourroys  trouver,  fuyvant  ce  bel  oyfeau, 
Car  de  l'ouyr  c'cfl  chofe  oultre  nature  ;  40 

-Vul  plus  doulx  chant  par  B  mol  nu  nature 

Oncques  ne  ouyt  Dame  ne  Damoyfeau. 

En  ce  défert,  où  avoit  maint  roleau, 

Va  fe  arrefter;  là  me  metz  à  l'efcoute: 

Efcot  donné  vault  mieux  que  cil  qui  couftc.  4^ 

A  efcouter,  fon  chant  m'a  endormy, 
Non  pas  du  tout,  mais  quafi  à  demy; 
Lors  fuz  tombé  refvant  en  tremblerie  ; 
Plus  n'avois  foing  ne  de  fa  ne  de  yny. 
Ne  de  parents,  parentes,  ne  de  amy  ;  3o 

Oncques  ne  fuz  en  telle  diablerye  ; 
En  tel  tourment  ne  Içay  quel  diable  rye; 
Plus  n'heu  remors  ne  de  chant,  ne  de  oyfeau  : 
A  bon  yvrongne  il  ne  fault  jamais  eau. 

De  ce  dormyr,  qui  tant  me  a  tourmenté,  55 

Tout  mal  content,  le  cerveau  évanté, 
Suys  éveillé  en  grant  esbahiffance 
Pour  tant  qu'ay  \eu  qu'on  m'avoit  absenté 
Et  tranfporté,  fans  mal  mais  en  fanté, 
Du  premier  lieu  où  je  fys  obeilTance  ''^ 

Ouyr  l'oyfeau,  par  quoy  je  heuz  deffiance 
Avoir  efté  en  ce  lieu  enchanté  : 
Souvent  voit-on  pleurer  qui  a  chanté. 

En  tel  ennuy,  pour  me  cuyder  retraire, 
Charche  chemin  ;  mais  on  me  vint  fouzbtraire      ''^ 
Incontinent,  car  je  ouy  à  travers 
Bien  hault  fonner  une  clochette  et  traire  ; 
A  y  aller  nul  ne  me  fut  contraire, 

Moyne  ou  Nonnain,  Jacobin  ou  Con\  ers, 

Fors  le  défert^  qui  fort  eftoit  divers  ;  70 

Je  tiray  là  où  je  ouy  la  clochette: 

Bon  crocheteur  toutes  portes  crochette. 

J'ay  tant  erré  par  chemin  et  par  voye, 
Tantoft  ledroict&  puis  je  me  defvoye, 
Mais  tant  ay  faict  que  j'ay  veu  ung  parquet  73 

Tout  cloz  à  mur.  Le  bon  Dieu  me  pourvoye 
Sy  je  congnois  que  c'eft  tant  de  prés  voye, 
Fors  que  dedens  y  avoit  grant  cacquet  ; 
Tous  mes  efpritz  mis  tofl  en  un  pacquet 
Pour  advifer  fy  rien  pourray  congnoiftre  :  ^q 

Pas  grant  iens  n'a  cil  qui  ne  fait  que  nayitre. 

Je  m'approchay  au  plus  près  de  la  porte, 
Bien  peu  hardy  ;  de  y  entrer  me  déporte 
Comme  honteux,  mais  foubdain  le  Portier, 
Nommé  Bon-Cueur,  envers  moy  ce  tranfporlc        85 
Avecques  clefz,  lelquelles  il  m'apporte. 
Et  me  difant:  a  Si  vous  [vous]  déportiez; 
Entrer  céans,  pas  ne  emporteriez 
L'heur  d'avoir  vcu  ceulx  qui  fontcy  posez  : 
Souvent  lalTez  ne  font  preflz  repofer.  »  qo 

Quant  je  aperçeu  qu8  Bon-Cucur  me  commande 

Entrer  léans,  à  luy  me  recommande. 

Le  fuppliant  qu'il  me  face  fupport 

Sy  j'ay  mellicr.  Lors  il  me  dift  :  «  Au  port 

Tu  es  venu,  qu'en  advant  te  fault  mettre,  95 

Pour  rédiger,  ou  en  profe  ou  en  mètre, 

Les  Faitz  &  Ditz  de  ceulx  qui  cy  reposent, 

Que  les  Mondains  jà  perduz  prélupofent.  » 

Je  m'excufay,  mais  Bon-Cueur  ferme  l'huys 

Quant  fuz  entré.  Lors  je  m'efvanouys  100 

Quafi  de  peur  de  veoir  tant  de  tombeaulx, 

Épitaphes  &  funéreux  lambeaulx, 

Tombes,  cercueulz,  fépultures  &  lames, 

Où  gifent  corps  évacuez  des  âmes. 

Bon-Cueur  me  dift  :  «  Pas  icy  ne  demeure,  io5 

Car  temps  il  n'eft  encores  que  tu  meure  ; 

Je  te  merray  où  verras  les  Efprits 

Des  corps  gyfans  ;  pas  n'auras  en  defpris 

Mettre  en  efcript  de  chafcun  la  requefle; 

Puis  bien  foubdain  auras  fine  ta  quelle.  »  1 10 

Tout  traverle,  tant  par  faitz  que  par  ditz, 

Vinfmes  entrer,  quafi  en  Paradis, 

Au  lieu  nommé  les  beaulx  Champs  Elifées, 

Où  on  nous  filt  grant  chères  &  rifées. 


Là  je  trouvé  Pappes  &  Patriarches,  ii3 

Archevefques,  Cardinaulx  plaines  arches, 
Abbez,  Curez,  Evefques,  Archeprebftres, 
Gens  féculiers,  Nonnains  et  fimples  Prebftres, 
Empereurs,  Roys,  Ducz,  Archeduz  et  Contes, 
Barons,  Seigneurs,  dont  je  ne  fçay  les  comptes,  120 
Marchans,  Bourgeoys,  Roturiers,  Laboureux. 
Lors  mon  elprit  fut  tort  laborieux 

Conjecturer  que  tout  ce  povoit  eftre, 

Veoir  tant  d'Espritz  reposer  en  tel  aeltre. 

Bon-Cueur  me  dit,  me  voyant  en  tel  point  :  i25 

«  Très  cher  amy,  or'  ne  t'esbahys  point, 

Car  ce  lieu  cy  est  la  propre  demeure 

D'Efprit  joyeux  fans  que  jamais  il  meure. 

En  ce  lieu  cy  n'y  a  que  gens  gaillards. 

Qui  ont  efté  gaudilTeurs  et  raillards;  i3o 

De  ce  lieu  cy  s'enfuyt  Mélencolye, 

De  peur  que  nul  au  cœur  ne  au  col  lye; 

De  ce  lieu  cy  font  chaffez  tous  contemps, 

Riotz,  desbatz,  noyfettes  &  contends; 

En  ce  lieu  cy  ne  habite  point  de  bruyt  i35 

Que  de  plaifir,  qui  à  tous  jours  y  bruyt  ; 

Brief  ce  lieu  cy  eft  dilt  Parc  de  Plailir, 

Où  tous  Efpritz  vivent  fans  defplaisir  ». 

Les  regarder  jamais  ne  me  lalfalfe, 

Car  en  ce  lieu  n'a  barat  ne  fallace,  140 

Fors  joye,  &  rys;  foucy  eft  en  oubly; 

Le  lieu  elt  fort  de  beaulté  ennobly  ; 

Y  demourer  fur  tous  lieux  je  vouldroys, 

Car  c'eft  ung  lieu  plaifant  en  tous  endroiclz. 

De  toutes  pars  je  fuz  environné  146 

Des  alîKtans,  &  d'eulx  arraifonné 

Que  je  quéroys,  &  qui  vers  eux  me  meine 

En  leur  manoir  &  tan[t]  plaifant  dommaine. 

Bon-Cueur  refpond  que  vers  eulx  m'a  conduyt 

Pour  les  fervyr  et  pour  prendre  defduyt  i  3o 

A  rédiger,  tout  à  leurs  appétiz, 

Ce  que  vouidront  tant  les  grans  que  petitz, 

Les  faitz  joyeux,  nom  pas  Grandes  Cronicques, 

Faitz  belliqueux,  ne  les  Ditz  Canoniques  ; 

Tous  il  les  lailTe  aux  Hyltoriographes  ;  ^^^ 

Ce  leur  partient  palTer  par  foubz  leurs  graphes. 

Car  il  ne  veult  emprendre  à  leur  affaire; 

Quant  le  vouldroit,  il  ne  le  fçauroit  faire. 

Lors,  tout  foubdain  qu'ilz  virent  mon  voulloir, 
Tousdegrant  cueur,  fans  en  rien  leur  doulloir,  160 
Vont  racompter  chafcun  en  fa  partye 
Leurs  faitz  &  ditz,  leur  aller  &  partye, 
Leurs  tours  fubtilz,  leur  petit  paffetemps. 
Qu'au  Monde  ont  fait  pour  faire  paffer  temps, 
Leur  entretien  que  ont  fait  en  amourettes,  iGS 

Les  promelTes  tranfmuées  en  fornettes. 
Pour  parvenir  par  fur  leurs  entreprinfes. 
Ce  gaudilTant  au  monde  ilz  ont  aprinfes, 
Mais  penfent  bien  que  plus  n'en  foit  mémoire 
En  nul  endroit,  es  Loix,  ne  en  Grammoire.  j-o 

Parquoy  me  prient  que  tout  mette  en  escript, 
Dont  fuz  troublé  &  quafi  tout  perfcript, 
Car  ilz  eltoient  h  grande  multitude 
Que  n'en  pourrois  prendre  folicitude, 
Mais  tout  foubdain  je  me  voys  advifer  ij5 

Et  à  par  moy  fubtilement  vifer 
Que  de  tous  ceulx  que  véoys  en  préfence 
On  a  efcript  par  grande  préférence. 
Là  je  congneu  Patelin  o  fon  drap, 
Françoys  Villon  Si  maint  autre  Satrap  ;  i8o 

Jehan  le  Fèvre  &  Jehan  de  Mandeville, 

Maint  atfronteur,  &  de  Bourg  &  de  \'ille, 

Quelz  en  leur  temps  foiivent  fe  font  defduvtz 

Faire  créditz,  fans  les  avoir  refduitz, 

Mais  à  gaudir  mettoient  leur  eftudye.  '85 

De  tous  entr'eulx  pas  je  ne  fçay  que  dye, 

Fors  que  leur  dys  que  par  fort  grande  eltime 

Leurs  Faitz  on  voit,  tant  en  profe  qu'en  rime. 

Par  chafcun  lieu,  voire  jufqu'à  Paris; 

En  nul  endroit  leurs  noms  ne  font  pcrys.  iQO 

Les  affiltens  tous  de  moy  font  contens. 

Mais  Bon-Cueur  vint,  qui  me  dift  :  «  Je  n'entens 

Que  de  céans  en  vain  tu  t'en  retourne  ». 

En  cedifant,  mon  visage  je  tourne 

Devers  Bon-Cueur;  lors  je  vy  en  ung  angle  195 

Ung  compagnon,  ayant  fa  robe  sangle, 

Qui  bien  fembloit  avoir  efté  galland, 

Mais  de  primfault  ne  congneu  tel  allant. 

Quant  me  apperçeut,  fon  efcabeau,  ou  chaefre, 

Il  lailïa  là  &  me  vint  faire  chère. 

Je  le  congneu  pour  tant  qu'il  a  fait  feu 

A  bien  gaudir;  c'eitoit  Pierre  Faifeu. 

Pour  m'accoler  de  bon  cœur  fe  rebrace 

Et  voulentiers  joyeufement  m'embrace, 

Me  suppliant,  fans  noile  &  fans  riotte,  ^oS 

De  bon  vouloir,  par  amour  patriotte, 

Sy  rien  on  n'a  de  luy  mis  par  efcript, 

En  rédiger  je  ne  prengnc  defpit. 


PIERRE   FAIFEU  3I 


Je  luy  relponds  n'avoir  en  congnoiffance 

Rien  eftre  efcript,  mais  bien  de  ia  nailTance  210 

Je  fçay  le  lieu,  dont  de  grant  voulenté 

L'amour  du  pays  m'a  fort  entallenté 

Faire  fon  vueil,  moyennant  qu'on  me  conte 

Ses  faiîz,  de  quoy  on  pourra  tenir  conte. 

Lors  me  bailla  en  ung  petit  papier  21 5 

Ce  que  s'ensuyt,  pour  toit  le  copier, 

Me  requérant  qu'en  donnaffe  le  double 

A  ung  Seigneur,  duquel  l'honneur  redouble, 

Notable  Abbé,  Chanoine  très  difcret. 

Mixte  en  fçavoir,  en  Loix  &  en  Décret,  220 

Tant  que  l'on  voyt,  voyre  jufque  à  bien  loing, 

Son  nom  florir,  c'eft  Maiftre  Jehan  Alain, 

Luy  fupplyant  que  pas  ne  foit  û  lafche 

Tant  le  celer  que  chafcun  ne  le  fâche. 

Son  dict  ouy,  je  prins  de  luy  le  Livre;  225 

Par  le  confeil  de  Bon-Cueur  me  délivre 

Le  copier,  comme  on  m'a  fait  requefte, 

Avec  efpoir  de  toit  finir  ma  quefte. 


32  LES   FAITZ   MAISTRE 


Comment  Maiftre  Pierre  Faifeu 

commença  aller  à 

l'Efcolle. 


CHAPITRE    I. 


Il  y  avoit,  tout  au  commencement, 

Qu'il  fût  bien  temps  pour  fon  advanccmeni  23o 

Que  eftudialt;  on  l'envoyé  à  l'Efcolle, 

Mais  fon  efprit,  fi  comme  je  récolle, 

Eftoit  tant  gay,  tant  plaiiant  &  joly 

Que  de  plaifir  il  eltoit  tout  poly. 

Fort  inventeur  félon  fon  petit  aage,  235 

De  quacquetter  &  dire  il  faifoit  rage 

Tant  que  jamais  à  nul  il  n'ennuyoit, 

Mais  ung  chafcun  de  fes  geltes  ryoit; 

Les  gros  Seigneurs  l'avoir  avoyent  envye 

Autant  qu'enfant  qui  pour  lors  fuft  en  vye;  240 

Pour  ung  enfant  c'eltoit  le  nompareil  ; 

Je  croys  que  au  monde  il  n'avoit  Ion  pareil. 

Ung  jour  advint,  entre  fes  fais  joyeulx, 

Pour  fes  defFaultz,  dont  il  ne  fut  joyeulx. 

Sa  mère  a  dit  qu'il  auroit  la  feffée,  245 

Dont  de  tel  fait  il  cheut  en  grant  penfée 

En  méditant  manière  de  efchapper. 

Il  lui  fachoit  de  fe  laiffer  happer; 

Or  tout  foubdain  trouva  une  cautelle. 

Sa  dicte  mère  avoit  couitume  telle  25o 

De  le  lever  fouvent  au  fault  du  lict, 

Qui  n'eftoit  pas  pour  luy  trop  bon  délict. 

Il  eft  ainfy  qu'il  eult  ung  autre  frère 

Plus  viel  que  luy,  dont,  pour  mieulx  fe  défaire 

D'eltre  feflé,  il  fe  couche  en  fa  place;  255 

Subtilement  de  fon  lieu  fe  defplace 

Et  fait  le  guect  quant  fa  mère  viendroit. 

Au  plus  matin  fecrètement  vint  droit, 

Cuydant  trouver  au  licl  le  vaillant  homme. 

Mais  fe  lever  je  croy  que  pas  ne  chomme  ;  260 

Elle  s'adreffe  où  le  penfoit  trouver; 

Subtillité  n'elt  que  de  controuver, 

Car  a  trouvé  fon  grant  frère  en  fon  lieu. 

Dieu  fâche  bien  s'il  y  eut  du  beau  jeu; 

Il  fu(t  feffé,  car  il  fut  prins  pour  l'autre,  265 

A  poys  de  efcu,  &  d'un  coufté  &  d'autre. 

Comment,  quelquefois  qu'il  efloit  à 
TEfcoUe,  fon  Maiftre  luy  bail- 
lant la  feffée,  il 
effoira. 


CHAPITRE    II. 


En  ce  temps-là  qu'il  enfuyvoit  rEfcollc, 

Son  Précepteur,  Régent  ou  Prothecolle, 

Pour  tant  que  bien  ne  fçavoit  fa  lezçon, 

Ou  pour  rager,  ou  par  quelque  fazçon,  270 

Luy  delcouvrit  fa  maifon  par  derrière 

Sans  qu'il  fe  fçeufl  retirer  en  arrière; 

Mais,  quant  congneut  ne  povoir  efchapper. 

Sans  mener  bruyt  ou  nullement  tapper, 

Il  fit  beau  cul  tout  au  droit  du  vifage  27b 

Du  Précepteur,  quel  voyant  telle  ymage 

Cuyda  frapper,  mais  le  vaillant  poullet 

Luy  a  tyré  de  fon  cul  ung  bouUet, 

Non  pas  fi  dur  que  plomb  ou  cuytte  terre, 

Aurti  n'en  eut  fi  dangereux  caterre,  280 

Mais  luy  bailla  de  la  foyre  à  travers 

De  fon  mufeau.  Vous  efcripre  en  trois  vers, 

Non  pas  en  cent,  je  ne  fçaurois  la  honte 

Que  eut  le  Régent,  pour  faire  fin  de  compte, 

Car  pour  certain  il  fut  fy  empefché  285 

A  fe  efFoyrer  que  Faifeu  defpeché 

S'en  eft  allé,  car  il  ne  l'a  fçeu  battre 

Pour  la  pueur.  Or  croyez,  fans  rabattre, 

Que  qui  eult  deu  tous  les  enfans  tuer 

Qui  là  eftoient,  on  ne  les  peuft  muer  ago 

A  rire  tant  que  c'eftoit  grant  merveille; 

Dont  le  Régent  grandement  s'efmerveille 

Et  a  reprins  Faifeu  par  grant  defpit, 

Qui  refpondit,  fans  faire  long  refpit  : 

«  Monfieur,  pour  vray,  de  ce  me  vueillez  croire    2g5 

Que  pas  ne  fçay  comment  j'ay  heu  la  foyre, 

Mais,  fy  fentez  que  foiez  ofïencé, 

Pardon  requiers  &  que  foys  difpenfé 

Eftre  battu,  car  j'ay  tant  mal  au  ventre 

Qu'il  m'eft  advys  que  le  grant  Dyable  y  entre.  *  3oo 

Ainfy  Faifeu  efchappa  en  ce  point  : 

Il  n'eft  qu'avoir  fubtilité  à  point. 

Comment  il  avoit  fubtille- 

nient  argent  de 

fa  mère. 


CHAPITRE    m. 


Apres  avoir  elle  par  un  long  icinps 

A  la  griinaulde,  il  faillut  changer  temps. 

Aller  au  Droicl  pour  y  avoir  Pratique;  3o3 

Mais,  comme  on  veoit  que  pi  ulieurs,  par  iraftiequc. 

Font  desbaucher  maint  enfant  de  Mailon, 

Leur  faifanl  perdre  &  leur  temps  &  faifon, 

Les  conduilîant  par  fazçons  trop  fubtilles 

En  plufieurs  lieux  &  chofes  inutilles;  110 

Ce  jeune  gars,  qui  tant  d'efprit  avoil, 

Fut  touft  féduid,  mes  pas  il  ne  fçavoit 

Quel  dommaige  eft  que  de  perdre  l'eflude. 

Tofl  en  haït  &  libvres  &  cftude, 

El  fe  accointa  de  joueiu's  &  pippeurs,  3i5 

De  gaudilleurs,  yvrongnes  &  lippeurs. 

De  chafcun  jeu  toft  fut  bon  laaiftre  en  fomme 

Autantqu'on  heuft  peu  trouver  joucque  à  Romme, 

Mes,  comme  on  voit,  tousjours  ne  gaignoit  pas; 

Tout  fon  argent  perdoit  touft  que  le  pas,  320 

Puys  ces  amys  en  avoient  peine  amère 

Et  bien  fouvent  le  difoient  à  fa  mère, 

Par  quoy  n'oufoit  ce  trouver  à  l'hoftel, 

Mes  fon  moyen  de  appoiniSer  eftoit  tel. 

Quant  il  fçavoit  fa  mère  aller  à  Melfj,  j^j 

Il  s'en  venoit  comme  une  grande  afnelfe 

De  libvres  plain,  qui  fouvent  n'eftoient  fiens, 

Mes  emprunctez  d'aulchuns  Practiciens. 

Alors  palToit  doulcement  devant  elle, 

Puis  à  aucuns  qui  eftoient  avec  elle  "^30 

Elle  fe  plaignoit  qu'on  luy  raportoit  faulx 

De  fon  enfant,  qu'on  luy  dit  élire  faulx. 

Les  compagnons  refpondent  :  «  C'efl:  mal  fait. 

Car  nous  fçavons  qu'en  fcience  eft  parfait 

Et  apprent  fort  bien  comme  vous  voyez.  035 

Vous  faicles  mal  de  ainfy  le  forvoyez 

De  voftre  hoftel.  »  Doncques  la  bonne  femme 

A  voir  ce  creu  fe  reputoit  infâme 

Et  adjouftoit  foy  au  dit  des  mignons, 

Qui  bien  fouvent  eftoient  fes  compagnons.  3,0 

Lors  toutfoubdain  envoyoit  s'enquérir 

S'on  l'avoit  veu,  &  bien  fort  requérir 

De  retourner;  puis  il  lui  fait  acroire 

Que  des  libvres  il  s'eftoit  fait  à  croire, 

Et  d'autres  cas,  dont  il  avoit  meftier  JaS 

Pour  foy  fervir;  il  fçavoit  fon  meftier 

Mener  fi  bien  qu'il  avoit  fa  demande 

A  fon  plaifir,  fans  en  payer  amende. 

Puis,  fon  cas  fait,  retournoità  l'esbat 

Aux  compagnons;  Dieu  fâche  le  fabbat  ^-"^ 

Qui  eltoit  là  tand}s  que  Fargent  dure. 

Il  ne  craignoit  ne  challeur  ne  froidure, 

Tout  nud  danfoit,  buvoit  jufque  à  minuyt; 

Ne  fut  onc  veu  fi  glorieulx  defduyt; 

Il  fe  changeoit,  il  fe  tournoit  la  face,  355 

Il  engoulloit  ung  verre  [ou]  une  tace, 

Il  gambadoit,  il  faifoit  le  Badin  ; 

Oncq'  on  ne  vit  ung  plus  parfait  Landin  ; 

Il  bafleloit,  jouoit  de  paire-palTc. 

Bref  il  n'efioit  en  compagnie  ou  place  3bo 

Où  il  ne  full:  par  tout  le  bien  venu, 

Tant  que  duroit  fon  bien  &  revenu. 

Des  gaudilTeurs  de  toute  la  province. 

Sans  en  meniyr,  il  en  eftoit  le  prince; 

Ung  pot  de  vin,  comme  cmmy  ung  houfeau, 

En  fon  gofier  jectoit  ce  Damoifeau. 

Comment  il  avalla  du  lamprion 
tout  vif. 


CHAPITRE  un. 


Le  compagnon,  pour  faire  le  plaifant, 

Feift  ung  bon  tour,  dont  puis  fut  defplaifant, 

Car  certain  jour  du  lampryon  il  prinft. 

A  l'availer  tout  vif  il  entreprinll:;  Sjo 

Bref  il  en  print  je  ne  fçay  pas  le  nombre; 

II  l'advalla,  mais  Dieu  fâche  l'encombre 

Qu'il  luy  a  fait,  car  aux  boyaux  le  grappe; 

Mieulx  luy  vaulfilt  avoir  la  goutte  grappe. 

Si  n'eufl  efté  ne  fçay  quel  médicine  SyS 

Que  foubdain  print,  ou  de  herbe  ou  de  racine, 

Le  compagnon  eufl  eu  fon  dernier  metz, 

Mais  il  jura  fa  foy  que  déformais 

Ne  fe  joueroit  avec  ung  tel  bagaige. 

Car,  pour  cuyder  gaigner  ne  fçay  quel  gage,  38o 

II  s'eftoit  mis  en  ce  fol  affelloire, 

Dont  pire  fut  que  s'il  euft  eu  la  foyre. 

Comment  il  déroboit  les  oayes 
à  fa  mère. 


CHAPITRE  V. 


Après  advint,  faifant  fes  padetemps, 

Que  chez  fa  mère  avoit,  comme  j'entends, 

Pour  engreffer  grant  nombre  d'oayes  en  mue.        385 

Pour  les  avoir  le  galland  fe  remue 

Et  va  penfer  comme  il  luy  falloit  faire 

Pour  mettre  à  fin  fubtiliement  l'affaire. 

Le  bon  enfant  droit  s'en  va  au  Marché, 

Après  qu'il  eut  fon  cas  bien  remerchc,  ^90 

Et  achepte  oayes  qui  n'cftoient  guères  gralfes, 

Puis  les  pofa,  en  faisant  noyfes  baffes, 

Emmy  la  cage  oij  les  graflcs  eftoient, 

Et  emporta  les  gralTcs  en  ce  point. 

Sa  mère  eltoit  toute  esbahye  comment  3g5 

Ce  cas  alloit,  veu  que  tant  &  fouvent 

Faifoit  penfer  ces  oayes,  qui  tant  font  maigres 

Et  de  ce  fait,  par  parolles  bien  aigres. 

Tenfoit  fouvent  fes  gens  &  leur  difuit 

Que  c'eft  leur  faulte,  &  fort  les  mauldifoit.  400 

Mais  le  mignon  tant  de  fois  filt  le  tour 

Qu'on  s'en  douta,  par  quoy  n'y  filt  retour, 

Mais,  quant  revint  certain  jour  chez  fa  mère, 

El  l'en  reprint  par  façon  bien  amère, 

Luy  défendant  venir  à  fa  maifon;  4o5 

Mais  il  refpond  que  ce  n'eft  pas  raifon 

Le  forbannyr  ainfy  fans  apparence 

Et  luy  promifl  que,  par  expérience, 

Si  telz  larrons  vouloient  plus  retourner, 

Il  les  rendroit  en  tel  point  attourner  410 

Qu'on  congnoiflroit  ce  n'eftre  point  fon  vice. 

Lors  tout  foubdain,  fans  faire  long  fervice, 

Il  s'en  partit  &,  pour  le  faire  court. 

Aux  compagnons  joyeufement  acourt 

Pour  desjeuner,  gaudir,  faire  grant  chère,  41 5 

Aufquelz  conta,  fans  faire  grande  enchère. 

Que  à  la  maifon  de  fa  mère  y  avoit 

Gayes  grafTes  tant,  mes  pas  il  ne  fcavoit 

Comment  pourroit  en  avoir  à  l'emblée. 

L'un  des  Gaultiers  eftant  en  l'affemblée  420 

C'efi:  toft  offert  aller  avecques  luy; 

Ce  qu'il  confcent,  &  de  fait  icelluy 

Le  va  mener  tout  droit  à  la  maifon. 

Or  il  falloit,  fans  aucune  achoifon, 

Par  fur  ung  puitz  qui  refpond  en  la  rue  420 

Entrer  léans;  Faifeu  ne  fut  pas  grue; 

Entre  premier,  l'autre  le  fuyt  après, 

Sans  le  lailTer  nullement  que  de  près. 

Quand  eurent  prins  des  ouayes  à  leur  plaillr, 

Veullent  fortir  fans  avoir  deiplaisir;  430 

Faifeu  bailla  les  oayes  à  fon  confort, 

En  lui  montrant  la  manière  qu'on  fort. 

Cuydant  fortir,  le  glorieux  luneau 

Tumba  du  haultdu  puys  jufques  en  l'eau; 

Lors  s'efcria:  «  A  l'aide;  je  me  noyé  ».  435 

Faifeu  s'en  va,  &  laiffe  luy  &  l'oaye, 

^t  fe  coucha  en  fa  chambre  à  part  foy 

Si  qu'on  ne  dilt  que  ce  venoit  par  foy. 

Les  ferviteurs  trouvèrent  le  Marchant, 

Qui  bien  eftoit  acouftré  en  mefchant,  44° 

Car  fans  fecours  bien  toft  fe  fu(t  noyé; 

Le  cas  par  luy  ne  fut  pas  regnoyé, 

Car  lors  Faifeu  fut  trouvé  en  fon  lict, 

Dont  il  ne  fut  accufé  du  delict. 

Comment  il  trompoit  fa  mère  pour 

aller  desjeuner  qu'el  ne  fuft 

en  la  maifon. 


CHAPITRE    VI. 


Ung  autre  tour  faifoit-il  bien  fouvent.  'aa^ 

Quant  à  fa  bourfe  il  n'avoit  que  du  vent 

Et  qu'il  n'avoit  o  luy  denier  ne  maille. 

Ne  luy  fervoit  ne  rime  ne  rimaille; 

Ses  beaulx  parler,  fon  glorieux  quacquet 

Lors  n'eulTent  fçeu  luy  fervir  d'un  bancquet  45© 

Pour  desjeuner.  Bien  advifoit  le  temps 

Que  l'heure  eftoit,  fans  noyfes  ou  contends, 

Sa  mère  aller  à  l'Eglife,  à  la  MelTe, 

Quant  elle  orroit  fonner  à  la  ParoilTe. 

Or  s'en  alloit  le  vaillant  Chreftien  ^55 

Sonner  la  doche  à  Monfieur  Sainct-Julien, 

OÙ  n'y  a\oit  nul  Prebftre  qui  chanter 

Eull  nul  vouloir,  mais,  pourmieulx  l'enchanter, 

Faifoit  le  gucct;  quant  venoit  d'un  courte, 

D'un  autre  alloit,  non  pas  trop  defgoufté,  460 

Incontinent  en  l'hoftel  fe  fourrer, 

Où  bien  fçavoit  fon  hocqueton  fourrer, 

Accoinpaigné  de  plufieurs  vaillans  gens. 

Qui  d'un  denier  fouvent  n'eftoient  régens. 

Si  à  l'hoftcl  y  avoit  de  bon  vin,  4*^-^ 

Croire  bien  fault  qu'au  fervice  Divin 

Ne  le  mettoicnt,  mais  luy  t\roient  l'aureille; 

Puis  emportoicnt  chafcun  une  bouteille 

Pour  le  difner,  auffi  mainte  autre  bribe; 

Contre  fon  veuil  fcrviteur  ne  regibbe,  47*^ 

Car  il  les  eufl  bien  à  fon  gré  frottez 

Et  hors  l'hoftel  fortfoubdain  fait  trotter. 

Comment  fa  mère  luy  ferma  la  cave, 

et  comment  il  s'en 

vengea. 


CHAPITRE   VII. 


Sa  mère  ung  jour  voulut  aller  aux  champs 

Et  le  mener,  mais  lailTer  fes  Marchans 

Il  ne  voulut,  contrefaifant  le  grave,  ._5 

Penfant  pour  vray  que  les  clefz  de  la  cave 

Luy  laifTeroit,  ce  que  pas  el  ne  tilt, 

Mais  s'en  alla  &  de  luy  fe  deffift, 

Cuydant  gaigner  de  luy  par  tel  cautelle. 

Le  bon  Marchant  fut  beaucoup  pluscaultque  elle,  480 

Car,  tout  foubdain  qu'el  euft  le  doz  tourné, 

A  la  cave  fon  chemin  a  tourné. 

Dont  tout-à-coup  il  leva  la  ferreure. 

Et  fes  confors  y  mena  à  celle  heure. 

Là  beurent  bien  &  firent  gaudion  ;  485 

Mainte  chanfon,  maint  fault  &  tordion 

Hz  firent  là  par  fept  ou  huyt  journées; 

Filles  plufieurs  y  furent  adjournées. 

Quant  eut  bien  fait  grant  chère  à  fon  plaifir, 

Et  ne  craignant  à  faire  defplaifir  400 

Nul  à  fa  mère,  il  s'en  va  où  eltoit, 

Et  du  celier  la  claveure  portoit. 

Quant  elle  a  veu  fa  claveure  pendue, 

Luy  demanda,  quafi  comme  cfperdue, 

Qui  le  menoit  &  que  c'eft  qu'il  portoit;  495 

Il  refpondit,  pour  tant  qu'elle  apportoit 

La  clef  du  vin,  la  claveure  il  emporte 

Affin  que  nul  ne  rompift  pas  la  porte. 

Sa  mère  fort  de  ce  fait  le  tenfa. 

Mais  pour  ce  rien  ne  l'en  récompenfa,  5oo 

Sinon  qu'il  dit,  &  bien  fort  il  afferme, 

Qu'il  rompra  tout  i'i  la  cave  on  luy  ferme. 

Voyant  ainfy  que  ce  il  afferma, 

Oncques  depuis  la  cave  ne  ferma. 

Comment  il  fe  vengea  de  Seur  Macée 

la  dévoue^  qui  le  faifoit  tenfer 

à  fa  mère. 


CHAPITRE  vni. 


Il  y  avoit  en  la  ville  d'Angers  5o5 

Ung  lorpidum,  qui  partout  fans  dangers 

Se  tranfportoit  ;  fi  bien  je  la  dénotte, 

Elle  avoit  nom  Macée  la  dévotte. 

Or  eft  ainfi  que  fouvent  gouvernoit 

La  ditte  mère,  &  fi  la  fubornoit  5io 

A  menacer  fon  fils  &  le  reprendre 

De  fes  malfaits.  Doncques  il  fault  comprendre 

Que  le  mignon  n'en  eftoit  pas  content, 

Car  bien  fouvent  il  la  trouvoit  contant 

Avec  fa  mère  &  luy  faire  rapport  5i5 

De  fes  follyes,  dont  perdoit  fon  fupport 

Par  fon  moïen  &  par  telle  raifon 

Qu'il  ne  fe  ofoit  trouver  en  la  maifon. 

Advint  un  jour,  fans  faire  grant  quacquet, 

Que  le  galland  fe  accrocha  au  pacquet  520 

Où  fe  pendoient  les  clefz  de  cette  vieille, 

Subtillement  que  ce  fut  grant  merveille. 

Ce  temps  pendant  qu'à  fa  mère  comptoit 

Ses  fâcheries  (S:  fes  faitz  racoiuptoit, 

Et  luy  robba  la  clef  de  Thuys  devant  525 

De  fon  logis,  puis,  luy  foubdain  devant, 

S'en  va  quérir  une  Fille  de  joye 

Secrettement,  fans  que  nully  la  voye, 

Et  la  pofa,  fi  bien  je  me  remembre, 

En  l'enfermant  toute  feulle  en  la  chambre  53o 

De  la  vieille,  &  là  fifl  en  telle  forte 

Que  rapporter  à  ung  chafcun  fe  alTorte 

Que  pour  certain  la  vieille  luy  a  mifc 

Pour  la  livrer  à  qui  elle  l'a  promife 

Pour  fon  plaifir  comme  vraye  macquerelle.  535 

Or,  pour  fuyvir  mon  dit  &  ma  querelle, 

Le  miftoudin,  pour  parfaire  fon  cas, 

Ne  demande  Procureurs  n'Advocatz 

A  rapporter  celuy  fait  à  fa  mère, 

Mais  il  s'en  vint,  faignant  douleur  amère.  5^0 

Or,  toutes  fois  après  qu'il  eut  rendue 

Subtillement  &  très  bien  rependuc 

A  la  vieille  fa  clef  à  fon  colté, 

Il  a  parle,  comme  tout  defgouflé. 

En  regardant  la  vieille  de  travers,  5^5 

Il  dit  ainfi:  «Ma  mère,  à  l'envers 

Eli  voltre  efprit  de  croire  à  celte  vfijeille, 

Qui  à  tout  mal  longer  nuyt  &  jour  veille. 

Qu'il  ne  foit  vray,  ma  telte  foit  hachée 

Sy  maintenant  chez  elle  n'eft  cafchée  55o 

Quelque  Putain,  qu'el  garde  à  quelque  Moine; 

Je  vous  fupply',  fy  vous  n'avez  elToine, 

Allez  y  veoir,  fy  que  je  n'en  foys  creu; 

S'il  n'eft  ainfi,  je  foys  tins  pour  recreu». 

La  povre  v[i]eille  eftoit  de  fon  faict  feure,  555 

Ce  luy  fembloit,  par  quoy  fort  elle  alTeure 

A  la  Faifeu  &  bien  fort  la  requiert 

Y  aller  veoir,  aultres  chofes  ne  quiert, 

Ce  qui  fut  faict,  mes  bien  fut  eltonnée 

Quant  y  trouva  cefte  Fille  atournée,  56o 

Qui  affermoit  pour  vray  comme  deffus, 

Dont,  pour  finir  &  venir  au  parfus 

De  ce  conte,  la  povre  sœur  Macée, 

De  la  maifon  elle  fut  bien  defmacée, 

Et  oncques  puis  ne  s"y  oufa  trouver;  565 

Voèz   là  que  c'eft  que  de  faulz  controuver. 

Comment  il  joua  publicquement  ung  Boul- 

lenger,  qui  avoit  faid  ung  enfant  à  fa 

ClTamberière. 


CHAPITRE     IX. 


Ung  Boullenger  en  la  ville  d'Angers, 

Ne  craignit  point  à  ce  mettre  es  dangers 

Ung  jour  qu'i  fut  prier  fa  Chambrière 

Faire  cela,  non  obltant  que«uft  en  bière,  570J 

Ou  en  coufche,  fa  femme  en  fa  maifon, 

Et  la  fillette,  où  n'avoit  grant  raifon, 

Mes  fimple  efloit,  le  vouUut  bien  fouffrir 

Ce  moyannant  qu'il  fe  voulluft  offrir 

Que  ce  fei-oit  par  nom  de  mariage,  Sjb 

Quar  elle  avoit  comprins  en  fon  couraige, 

Par  ouyr  dire  à  fa  mère  aultresfoys, 

Qu'en  ce  faifant  on  acquiert  mainteffois 

Femme  ou  mary,  dont  elle  fut  contente. 

Le  Boullenger  confçeut  bien  fon  entente  58o  i 

Et  le  lui  fift  par  nom  de  mariage, 

Mais  il  fourvint  ung  aultre  quariage, 

Quar  la  fil[l]ette  heut  foubdain  ung  enfant. 

Le  Boulienger  nonobflant  luy  detfend 

Ne  le  dire,  mes  tout  foubdain  fut  fçeu  585 

Par  la  Ville,  &  lors  Pierre  Faifeu, 

Qui  pour  préfent  eftoitde  la  Bazoche, 

Ne  le  garde,  mais  toft  le  met  en  broche, 

Car,  pour  certain,  à  Karefme-prenant, 

Luy,  qui  n'eftoit  de  follyes  apprenant,  5go 

Mais  Mairtreen  chef  &  du  corps  bien  difpofl, 

Des  gaudiffeurs  le  principal  Suppofl, 

Pour  mieulx  jouer  à  la  vraye  vérité 

Le  cas,  qui  eft  cy  defTus  récité, 

En  une  charte,  ou  en  ung  tombereau,  5q5 

II  fift  mettre  ung  cuvier  tout  plain  d'eau 

Et  s'y  poufa  tout  nud  o  une  fille. 

Et  charyer  ce  fift  parmy  la  Ville; 

Pour  mieulx  donner  entendre  le  bagaige, 

Le  alloit  faifant  par  nom  de  mariage.  ^qq 

Ainfy  joua  le  cas  à  bon  efcient, 

Dont  fut  congneu  que  pas  trop  n'eft  fcient, 

Mais,  pour  finer,  que  le  faict  ne  defguife, 

Soubdain  fut  fçeu  des  fuppoftz  de  l'Eglife, 

Qui  en  firent  faire  information  6o5 

Pour  à  bon  droict,  par  réformation, 

Pugnir  le  cas,  qui  eftoit  ung  peu  creu  ; 

Plus  n'en  diray,  quar  pas  n'en  ferois  creu. 


52  LES   FAITZ   MAISTRE 


Comment,  ung  jour  qu'il  eftoit  à  Paris, 

il  joua  aux  detz  avecque  les 

Clercs  de  la  Cour,  qui 

le  pipèrent. 


CHAPITRE    X. 


Pour  quelque  affaire  ung  jour  fut  à  Paris, 

Mais  il  advint,  dont  il  ne  fift  pas  ris,  6io 

Qu'il  ce  trouva  avec  des  gens  de  plume, 

Qui  bien  foubdain  luy  ouftèrent  fa  plume. 

Ce  nonobltant  qu'il  fut  bien  emplumé, 

Pareulx  il  fut  bien  touft  defamplumé, 

Car  à  beauix  detz  les  gallands  le  pipèrent  6i5 

Et  fon  argent  fubtillement  grippèrent. 

Tant  qu'il  n'avoit  ne  maille,  ne  denier. 

Le  luy  rendre  chafcun  va  dénier; 

En  emprunter  fon  credo  eltoit  tendre, 

Tant  que  Paris  par  tout  ce  poeut  edcndrc;  520 

Le  vaillant  corps  s'advise  d'ung  cault  tour, 

Pour  efTayer  à  avoir  fon  retour. 

Le  lendemain,  pour  vous  le  faire  court, 

S'en  vint  devant  Meffeigneurs  de  la  Court, 

Feignant  le  fotdandin  &  le  nyès.  025 

Sans  leur  dire  bon  jour  ne  boua  dies, 

Tout  en  criant  leur  dilt  que  de  leur  gent 

Luy  avoient  faicl  tout  perdre  fon  argent; 

O  ne  fçait  quoy,  &  [o]  ne  fçait  quel  jeu. 

Ce  nonobftant  fon  argent  avoient  heu.  "•'o 

La  Cour  en  heut  pitié  incontinent 

De  leveoir  là  ainfy  incontinent, 

Car  pour  certain  cuidoint  qu'il  n'euft  efprit, 

Dont  reprindrent,  par  ung  très  grant  defpit, 

Ceulx  qu'il  montra  avoir  heu  fon  argent  635 

D'avoir  trompé  ung  povre  négligent, 

Les  menaffant  de  les  faire  tous  pendre, 

Par  quoy  bien  touft  furent  contraints  luy  rendre 

Tout  fon  argent,  dont  ne  fut  mal  content. 

Lors  s'en  alla,  fans  faire  aultre  contend,  ''40 

Se  defguifer  en  une  aultre  manière. 

Car  de  pipper  il  fçeit  bien  la  manière 

Mieulx  qu'ils  ne  font;  il  ce  trouve  en  leur  voye; 

Incontinent  detz  allèrent  par  voye 

A  fon  proffit,  tant  qu'il  heut  leur  argent  645 

Avecque  le  fien,  par  fon  fubtii  art  gent, 

Sansquel'ungd'eulxen  rien  le  peuft  congnoiftre; 

Leur  Maiftre  il  fut;    bien  leur  fit  à  congnoiftre. 


5. 

Comment  il  domia  à  desjeuner 
à  des  Dames  de 


Angers. 


CHAPITRE     XI. 


Luy  retourné,  chafcun  luy  fift  grant  fefte  ; 

Par  tout  Angers  foubdain  fut  manifefte  65o 

Le  fien  retour,  dont  perfonne  ne  pleure. 

Or  advint  il  que  à  une  certaine  heure 

Il  fe  trouva  à  quelque  bon  bancquet, 

Où  pas  ne  fut  defgarny  de  quacquet. 

Là  y  avoit  Damoyfelles  &  Dames,  655 

Qui  bien  Famoèent,  voire  de  corps  et  d'àme; 

Il  fut  chaèry  de  chafcun  &  chafcune, 

Sans  eltre  hay  là  de  perfonne  aulchune. 

Pour  abréger,  l'une  ne  fut  reltive, 

Mais  des  aultres  elle  fut  la  plus  haftive  660 

Luy  demander  qu'il  leur  (ill  ung  feftin 

Pour  fon  retour,  ou  de  foir  ou  matin; 

Le  luy  nier  il  ne  fut  fi  mefchant. 

A  lendemain  le  glorieux  marchant 

Leur  affigna  heur[e]  au  petit  laing,  663 

Et  s'en  alla,  fans  mettre  nays  au  fein, 

Leur  préparer  bancquet  de  bonne  forte, 

Emmy  le  quel  une  telle  il  allorte, 

Ou  de  mouton,  [ou]  de  veau,  ne  fçay  quelle. 

Mais,  pour  ouyr  &  fçavoir  la  fequelle,  670 

Il  efcorcha  cefte  telle  prédide, 

Et  de  la  peau,  fans  faire  aultre  redicte, 

Il  en  couvrit  une  tefte  de  mort, 

Sans  à  nully  en  parler  ung  feul  mot. 

Lors  préfenta  ce  beau  petit  préfent  676 

A  ung  chafcun  qui  là  eltoit  préfent. 

Celle  qui  fut  haftive  la  première 

La  defcouvrir  voulfilt  eltre  dernière, 

Car  chafcune  eut  de  la  veoir  fi  grant  peur 

Que  de  long-temps  nulle  ne  fut  afeur;  680 

Croyez  pour  vray  que  guères  ne  mangèrent, 

Mais  bien  foubdain  du  lieu  fe  defrangèrent. 

Ce  beau  bancquet  guères  ne  luy  coufta, 

Quar  ces  Dames  bien  toit  il  defgoufi:a 

En  tel  façzon  qu'el'  en  heurent  les  fiebvres  685 

Plus  de  troys  moys,  tremblantes  comme  chièvres. 

Par  ce  point  là  d'elles  il  fe  deiEll, 

Tant  que  depuis  bancquet  il  ne  leur  fift. 

Comment  à  ung  aultre  bancquet 
il  beut  de  l'ypocras. 


CHAPITRE   xi[i]. 


Après  ce  faict,  à  certain  bon  fcitage, 

Pour  mieulx  gaudir  &  faire  davantage  690 

Le  Pèlerin  fut  mené  pour  esbatre 

Les  convivez,  dont,  fans  à  nul  débattre, 

Plufieurs  gayetez  fift  il  &  paffetemps. 

Entre  aultres  fi(t,  pour  faire  palTer  temps, 

Ung  qu'il  ne  fault  délailTcr  jusqu'à  cras,  ôgS 

Quar,  pour  fon  mieulx  boire  de  l'ypocras, 

Pas  ne  voullut  avoir  verre  ne  talle. 

Mes  de  fon  lieu  foubdain  il  ce  dcftaire, 

Et  s'en  alla  à  une  chofl'erette 

Sur  ung  landier,  qui  n'eftoit  gvière  nette.  .^qo 

Pour  mieulx  fembler  le  plaifant  &  nouveau. 

Il  [y]  voulut  boire  en  faczon  d'ung  vca'i; 

Or  efl  ainfy  qu'elle  fut  fy  très  chaulde 

Que  bien  eftroicl  le  bon  galland  fe  efchaulde 

En  tel  faczon  que  le  bec  luy  pella.  ■joS 

De  ces  cas  là  point  il  n'en  appela, 

Ce  non  obftant  qu'il  en  fuft  bien  mocqué 

D'avoir  i\  près  la  chaufferette  chocqué. 

Comment,  ung  foir,  luy  &  ces  compaignons 
n'avoient  que  foupper. 


CHAPITRE    XIII. 


Advint  ung  foir,  luy  &  ces  compaignons 

Pour  leur  foupper  n'avoient  pas  deux  ongnons,  710 

Et  tous  eltoient  fans  denier  &  fans  maille. 

Et  n'euffent  fçeu  trouver  qui  leur  en  baille, 

Tant  ilz  eltoient  bien  par  la  Ville  acreuz, 

Et  de  grant  fain  eftoient  quafi  recreuz. 

Pour  en  avoir  il  fe  va  adviser  71 5 

Qu'il  fe  fauldroit  par  bendes  divifer, 

Faifant  le  guect  par  toute  la  Cité, 

—  Quant  chafcun  ert  aller  foupper  cité, 

Les  Chanoines,  ungs  o  aultres  en  fomme 

Se  font  porter  leur  foupper  par  leur  homme,  —  y^o 

A  voir  des  gens  qui  portalfent  corbeilles, 

Barriz,  tlafcons,  pincernes  ou  bouteilles. 

Faire  femblant  de  voulloir  tout  tuer. 

Sans  rien  frapper,  mes  les  deftituer 

Tant  feullement  des  bribes  &  lorreaux  726 

Pour  le  foupper  des  compaignons  lureaux. 

Chafcun  a  didt  :  «C'eft  très  bien  advifé; 

Ainfy  foit  faitl  comme  il  eft  divifé  ». 

Lorz  ilz  s'en  vont  par  bendes  &  monfeaulx, 

AmafTèrent  Dieu  laiche  quelz  morceaulx,  ^30 

Et  de  bons  vins  tant  qu'en  heurent  allez 

A  fuffifance  &  pour  l'iieure  palier. 

Mais  les  Seigneurs,  qui  leur  foupper  attendent, 

Qu'il  foit  ainfy  entre  eulx  pas  ne  l'entendent, 

Tant  que  leurs  gens  leur  dirent  la  fortune  735 

Qui  pour  le  temps  leur  fut  grant  infortune; 

Car  tel  cuidoit  manger  d'un  bon  paité, 

Ou  d'ung  chappon,  qui  n'en  a  onc  tafté; 

Mais  il  fallut  que  Mailtres  &  fervans 

Pour  ce  foir  là,  tant  fulîent-ilz  fçavans,  740 

FulTent  tout  ung  &  prinfent  paffience, 

Ou  aultrement  n'eulTent  pas  heu  fcience. 

Comment  Pierre  Faifeu 

fift  le  Bafteleur 

à  Bau'ié. 


CHAPITRE     XIIII. 


Pour  fon  esbat,  ou  bien  pour  quelque  cas, 

Non  trop  muny  d'cfcuz  ou  de  ducas, 

Va  à  Baugé,  où  là  fut  quelque  temps; 

Mais,  pour  certain,  ainfy  comme  j'entends, 

Tant  ce  joua  à  prendre  fa  plaifance 

Qu'il  luy  tourna  en  grande  defplaifance; 

Car  fon  argent  bien  foubdain  luy  faillit. 

Et  le  crédit  aussy  luy  défaillit. 

Lors,  quant  ce  vit  tumber  en  tel  malheur, 

Il  s'advifa  faire  le  Badcleur, 

Et  anialfa  en  fon  hoitèlcrie 

Force  maftins,  vieulx  chiens  de  boucherie, 

Les  enfermant  en  une  chambre  feure; 

Puis  à  fon  Holtc  il  dill:  «  Je  vous  all'cure 

Que  de  ces  chiens  vous  voèrrez  faire  ung  tour 

Que  n'avez  veu  en  chemin  ou  deftour.  » 

Puys  tout  foubdain  fift  lonner  par  la  Ville 

Ung  tambourin,  difant  :  «  Ung  homme  habille      760 

Eft  en  tel  lieu,  qui  joue  de  palTe-palïe, 

Ayant  beftes  des  belles  l'oultre  palTe  ; 

Bref,  pour  faire  le  faict  &  le  deffaict 

En  ce  monde  il  n'y  a  plus  parfaict; 

Pour  ung  liard  voyra  toute  perfonne  ».  763 

L'Holte  à  nully  de  ce  cas  mot  ne  fonne, 

Car  pour  certain  il  penfoit  eftre  voir 

Par  ces  maflins  quelque  nouveaulté  veoir. 

Gens  fans  nombre  ce  font  là  alTembiez 

Pour  veoir  le  jeu,  ont  lyards  delTemblez,  77° 

Quelz  il  poufa  en  fa  bource  ou  baguette; 

Il  ne  luy  chault  qui  de  ce  cas  quacquette. 

Il  ennuya  d"escouter  à  la  gent, 

Mais  c'eft  tout  ung  puysqu'il  a  de  l'argent; 

Ces  chiens  huflent,  rechingnent  &  habaient;  77^ 

Lesattendans  de  ennuy  la  gueuUe  baient; 

Bref,  quant  il  vit  qu'il  fut  temps  &  faifon 

De  s'en  fortir  &  laiffer  la  maifon. 

Pour  faigement  jouer  fon  perfonnage, 

Il  fiftrenger  ung  chafcun  par  fon  eage,  780 

Faifant  femblant  leur  aller  demonftrer 

Cas  merveilleux  &  beftes  leur  monftrer. 

Il  va  entrer  en  fa  chambre  à  par  foy, 

Et  ferma  l'huys,  le  tirant  après  foy, 

Puys  refortit  soubdain  pafTa  feneftre,  785 

Sans  que  aultre  bruict  à  l'hoftel  il  fift  nailtre. 

Et  s'en  entra  coyment  emmy  l'eftable 

De  la  maison,  fans  [plus]  y  eftre  ftable. 

D'avanture  y  trouva  ung  cheval, 

Qu'il  emmena  ou  amont,  ou  aval  790 

Et,  pour  le  cas  mieulx  vous  faire  alTavoir, 

On  ne  s'en  fçeut  jamais  appercevoir 

Qu'il  ne  fuit  loing,  fans  fçavoir  quelle  part 

Avoit  tiré,  quant  de  là  ce  départ. 

Ainfy  trompa  [les]  Baugeoys  pour  celte  heure,      yqS 

Quant  il  heut  d'eulx  &  argent  &  monteure. 

Comment,  à  Ton  retour  de  Baugé,  voullut 

acheter  ung  Poulain  qu'on  ne  luy 

voullut  vendre,  qu'il  heuil 

fubtillement. 


CHAPITRE    XV. 


De  ce  Cheval  je  crois  qu'il  le  rendit 

Quant  fut  Angers,  ou  bien  il  le  vendit, 

Je  n'en  fçay  rien;  mais,  fans  chandelle  ou  cierge, 

Ung  jour  alloit  à  l'esbat  vers  Sainct-Sierge,  800 

Où  il  trouve  en  un  petit  bordage, 

Ung  beau  poullain,  qui  n'avoit  pas  fort  de  eagc. 

Mais  bien  luy  pleut.  Lors  s'en  vint  à  fon  Mairtre 

Lefupplier  qu'il  ce  vouUufl:  foubzmettre 

Le  luy  bailler,  fans  en  faire  refus,  8o5 

Luy  préfentant  tout  contant  quatre  efcus. 

Mais  le  cloufier,  pour  faire  fin  de  compte, 

De  fon  parler  il  ne  tint  pas  grant  conte. 

Quar  il  difoit  le  poullain  &  la  mère 

Pas  ne  valloir  la  monnoye  qu'il  numère  8io 

Et  fe  excufoit  que  fa  mère  y  a  part. 

Alors  Faifeu  de  luy  foubdain  s'em  part 

Et  va  fonger  une  bonne  cautelle, 

Que  vous  orrez,  &  pour  tout  vray  fut  telle. 

Il  va  trouver  ung  cheval  mort  de  frays  8i5 

En  ung  foulTé,  qui  eftoit  là  auprès, 

Où  mainte  pye,  corneille  &  corbin 

Jà  en  avoient  heu  chafcun  fon  loppin, 

Et  amalTa  les  petiz  ouffelletz 

Et  de  la  chair  de  petiz  morfelèz,  820 

Et  les  poufa  en  partie  de  la  peau, 

Sans  à  ce  faict  de  nully  faire  appeau. 

Lors  s'en  alla  de  nuid  en  la  palture 

Où  ce  repaiit  la  jument  &  palture 

O  fon  poullain,  où,  pour  le  faire  bref,  825 

La  charongne  a  portée  à  grant  grief 

Et  l'espandit  au  champ  en  maint  endroit, 

Préfupofant  pour  vroy  qu'on  entendroit 

Les  loups  avoir  en  ce  lieu  dévoré 

Ledidt  poullain;  puys  là  n'a  demouré,  83q 

Mais  à  fon  gré  le  poullain  il  emmeine. 

Oreft  ainfy  qu'en  la  malle  fepmaine 

Le  bon  homme,  cuydant  trouver  fa  belle. 

Au  plus  matin,  fans  faire  grand  tempefte, 

Vint  au  did  lieu  ;  lors  fut  bien  cdonné  835 

Et  de  fon  fens  quafi  tout  beftourné 

D'avoir  perdu  fon  poullain,  que  eut  tant  cher 

Qu'il  croit  mengé  ;  plus  ne  le  fault  cercher. 

Le  propre  jour  Faifeu  vers  luy  retourne, 

Le  requérant  que  nul  ne  le  deftourne  840 

Qu'il  ne  luy  vende  &  livre  fon  poullain, 

Luy  affermant  que  jufques  à  bien  loing 

N'y  a  cheval  qui  fi  fort  bien  luy  plaife. 

Le  cloufier  dift  :  «  Monfieur,  ne  vous  déplaife, 

Car  celle  nuyt  j'ay  efté  fortuné  °4^ 

De  mon  poullain,  dont  tout  importuné 

Eft  mon  efprit.  Les  loups  en  ont  fait  fefte 

Et  l'ont  mengé;  le  cas  elt  manifefte  : 

Las,  je  vouldrois  le  vous  avoir  baillé, 

—  Or,  »  difl  Faifeu,  «  qu'il  ne  foit  point  raillé,       85o 

Car  pour  certain  je  l'auray,  quoy  qu'il  courte. 

Tu  l'as  caché;  or,  mon  amy,  efcoute, 

Baille  le  moy,  car  j'en  ay  tel  vouloir 

Que  plus  dix  fois  qu'il  ne  fcauroit  valoir 

Je  le  paieray.  Pour  Dieu  ne  me  relufe  ;  °-^ 

Tien,  dix  efcuz,  &  n'ayes  plus  nulle  excufe». 

Lors  le  cloufier  près  qu'il  ne  fe  va  pendre 

Quant  du  poullain  fe  voit  telle  offre  efpandre, 

Et  en  pleurant  luy  dift:  «  Monfieur,  pour  veoir, 

Il  ell  mangé;  je  vous  pry,  venez  veoir  ».  °^o 

Là  luy  monltra  le  fait  que  bien  fçavoit 

Trop  mieulx  que  luy,  mais  fcmblant  fi  avoit 

R.ien  n'en  fçavoir.  En  faifant  malle  chère 

Luy  afferma  qu'il  euft  eu  quelque  enchère 

Qu'on  en  euft  fait;  lorsdu  lieu  s'em  partit,  ggj 

Mais  je  ne  fçay  fi  rien  luy  impartit 

Pour  fon  cheval  &  fi  le  luy  poya. 

Or,  pour  fçavoir  comment  il  [l'Jemploya 

6. 

Depuis  ce  temps  &  luy  fill  nourriture, 

Il  le  nourrit,  pour  vray,  contre  nature,  870 

Luy  apprenant  à  boyre  vin  en  verre, 

Faire  les  faultz,  fe  agenouiller  en  terre, 

Monter  dégrez,  le  fuyvir  pas  à  pas  ; 

Qui  ne  l'euft  veu  on  ne  le  croiroit  pas; 

Bref  il  danfoit  &  faifoit  mille  mines  ;  870 

Faignant  parler,  il  jouoit  des  babines; 

Bien  le  portoit,  &  fuit  jufques  à  Rome  ; 

Voylà  comment  le  fift  le  vaillant  homme. 

Quant  l'euft  saify,  fi  qu'il  fut  defcongnu, 

Il  le  toufa  &  fi  le  mift  tout  nu  ;  880 

Tant  eftoit  letque  s'edoient  grans  merveilles, 

Car  luy  couppa  la  queue  &  les  oreilles. 

Brief  le  maiftre  &  le  cheval  n'avoient 

Point  de  pareilz  des  mines  qu'ilz  fçavoient. 


1 

Comment;  le  jour  des  Licences  publicques 

d'Angers,  il  voulut  faire  licencier  fon 

cheval,  difant  luy  appartenir 

mieulx  que  à  ung  afne. 


CHAPITRE    XVI. 


Par  chafcuns  ans  ung  terme  eft  limité  §83 

Le  prochain  jour  après  la  Trinité 

Que  Angers  on  fait  la  publicque  Licence 

Et  que  les  Clercs  de  parler  ont  licence. 

Dens  le  Pallais,  fans  qu'on  ferme  la  porte, 

Chafcun  pour  veoir  &  ouyr  fe  tranfporte  8go 

Les  harengues,  qui  là  fe  font  et  forment 

Et  par  raifons  enfemble  fe  conforment. 

Or  efl:  ainfy  que  ung  en  l'Acte  fe  mi(t 

Et  tel  Degré  percevoir  fe  foubzmilt, 

Non  cappable,  mais  en  fçavoir  fort  rude,  8q5 

Bien  démonftrant  n'avoir  aymé  l'eltude. 

A  Faifeu  fifl  quelque  fois  ung  faulx  tour, 

Lequel  penfa  ce  jour  avoir  retour, 

Car,  à  l'heure  qu'il  faifoit  la  harangue, 

Faifeu  entra,  non  defgarny  de  langue,  qoo 

O  fon  cheval,  qui  eftoit  fi  bien  duyt 

A  le  fuyvirque  par  tout  le  conduyt. 

Et  fufl:  monter  la  Tour  de  Babilone 

Ou  à  aller  jufques  en  Aquilonne. 

Quant  fut  monté,  en  beau  latin  aorné  go5 

Le  fien  parler  aux  Doèteurs  a  tourné, 

Les  fuppliant  admettre  fa  Requefte, 

Car  bien  fçavant  eftoit  ;  fans  autre  enquelle, 

Pour  tant  qu'efloit  bien  amé  &  congnu 

Le  refufer  nul  ne  filt  l'incongnu,  gio 

Mais  là  luy  fut  bonne  audience  faiète 

Sans  qu'on  trouvafl  nulle  excufe  ou  défaicle. 

Lors  devant  tous  dift:  «Meffieurs,  attendez; 

Je  ne  fçay  pas  comment  vous  l'entendez 

Que  mon  cheval,  qui  de  nature  e(t  noble,  91 5 

Ne  préférez  à  une  befte  innoble; 

Car  je  voy  cy  ung  afne  incencé. 

Qui  eftre  Clerc  vous  avez  difpcncc. 

Par  quoy  concludz,  dclïoubz  correction. 

Que  ne  debvez  faire  telle  action,  920 

Car  (i  Degré  à  cell  afne  on  tribuë, 

Je  maintiendray  que  mal  on  dillribuë 

Les  facultez  &  tiltres  de  fçavoir, 

Car  mon  cheval  les  doit  pluftoit  avoir  ». 

Les  alTillens  tous  fe  prindrent  à  rire  926 

De  quoy  Faifeu  ce  leur  eft  allé  dire, 


PIERRE  FAIFEU  69 


Car  en  nul  point  il  n'a  temporifé 

Que  le  galland  n'ayt  bien  vefpérifé. 

Mettre  fon  nom  je  ne  veulx  ne  ne  doy. 

Mais  ung  chafcun  le  monftroit  o  le  doy,  g3o 

Tantqu'euft  voulu,  pour  faire  fin  de  compte, 

Eftre  enfouy,  tant  avoit  belle  honte. 

Ainfi  Faifeu  de  luygjoien  fe  vengea, 

Puis  du  Parquet  foubdain  fe  defrengea. 

Comment  Faifeu   alla  en   Poidou,   où   en 

une  Hoftellerie  fift  monter  Ton  cheval 

au  grenier  à  l'avoyne. 


CHAPITRE     XVII. 


Il  s'en  alla  tout  d'un  traidt  en  Poidou,  q35 

Le  lieu  pour  vray  où  e(t  ne  fçay  point  où, 

Mais  toutesfois  en  Ville  ou  en  Bourgade 

Il  arriva,  fans  faire  grand  brigade, 

Et  fe  logea,  au  bout  ou  au  mcillieu. 

Où  il  penfa  trouver  le  meilleur  lieu.  940 

Or  c(t  ainfy,  pour  mïeulx  cftre  fiable, 

II  fift  mettre  fon  cheval  à  l'cltable, 

Et  là  dedens  bien  il  s'est  fait  traider, 

Sans  marchander  en  rien  ne  contracter. 

Quant  tut  au  foir,  bien  commande  qu'on  pcnfe    q45 

De  fon  cheval,  mais  pas  ne  le  difpenfe 

I  aller  veoir;  lors  voit  où  c'eft  qu'on  va 

A  l'avoyne,  dont  foubdain  controuva 

Faire  ung  bon  tour,  quel  cy  je  voys  efcripre; 

Quant  le  lyrez  vous  n'en  ferez  que  rire.  9^° 

Au  foir,  quant  veit  que  tout  elt  defpefché 

Et  fe  coucher  chafcun  eft  dépefché, 

Faignant  aller  au  retrect  &  latrines, 

Auiïi  dire  fes  Vefpres  ou  Matines, 

S'en  alla  veoir  que  faifoit  Ion  cheval,  955 

Lequel  trouva  tout  couché  fon  chef  val; 

Lors  l'affigna;  le  cheval  l'entendit, 

Comme  devant  j'ay  jà  à  longtemps  dit, 

Car  entendoit  tout  comme  une  perfonne. 

Faifeu  tout  bas  le  cheval  appart  ibnne  ;  9^° 

Signe  luy  fait  que  après  luy  montait  hault, 

Lequel  bien  toft  le  fi(t  joyeulx  &  bault. 

Lors  le  mena  au  grenier  à  l'avoine. 

Où  le  lailTa,  quar  pas  ne  le  rameine 

Mais  s'en  alla  coucher  emmy  fon  lict.  9"^ 

Or  l'endemain  il  y  heut  beau  délict, 

Quar  au  matin  Faifeu  ce  habille  &  houfe; 

Pour  s'en  aller  ailleurs  il  ce  difpouse, 

Mais,  quant  fut  preft,  contrefit  l'ertonné 

De  ne  trouver  fon  cheval  atourné.  97^» 

Lors  s'en  alla  à  THofte  faire  plaincts 

De  fon  cheval;  l'Hofte  &  fes  gens  font  plains 

De  fafcherie'&  grande  esbahylTance  ; 

Oncques  n'ont  tant  efté  esbahys  fans  ce, 

Car  pour  certain  penfoient  avoir  perdu  975 

Ledit  cheval.  L'Hofte  tout  efperdu 

Vint  à  Faifeu,  troublé  &  remply  de  ire. 

Et,  tout  fafché,  luy  a  commencé  dire: 

«  Mon  très  cher  Sieur,  du  pouvre  négligent 

Pour  le  cheval  vous  plaife  prendre  argent,  980 

Car  pour  certain  je  ne  fâche  la  forte 

Qu'il  efl  perdu.  C'eit  une  chofe  forte 

Le  recouvrer;  donc  je  vous  pry,  pour  Dieu, 

Ne  vous  fafchez;  prenez  le  mien  en  lieu  ». 

Faifeu  ne  ryt,  mais  faint  facheufe  chère  q85 

Et  jure  Dieu  qu'onc  n'eut  chofe  plus  chère 

Que  fon  cheval;  plus  vault  de  cent  ducatz. 

Lors  l'Hofte  fut  bien  eftonné  du  cas, 

Car  Faifeu  dit  s'en  plaindre  à  la  Justice 

De  luy  avoir  faicte  telle  injustice.  qqo 

En  quacquetant,  faifant  tel  dyalogue, 

Faifeu  s'en  vint,  de  marriffon  tout  rogue, 

Au  ferviteur,  feignant  de  l'outrager, 

Luy  promettant  de  le  faire  enrager, 

Tant  le  baftra.  Le  ferviteur  n"a  veine  gqS 

Qui  ne  tremble,  difant  que  de  l'aveine 

Il  luy  donna,  &  fa  littière  firt; 

Il  ne  fçauroit  comment  le  tour  fe  feift, 

Car  pour  certain  il  ferma  bien  la  porte. 

Faifeu  luy  dit:  «  Vien  çà,  &  me  raporte  1000 

Combien  d'avoyne  au  foir  luy  a  baillé.» 

Le  varlet  di(t:  «  Si  qu'il  ne  foit  raillé , 

Je  veulx,  pour  vray,  ma  tefte  eftre  coupée 

S'il  n'eût  du  tout  fon  entière  fouppée. 

—  A,  vertubieu  »,  difl  Faifeu,  «  je  fuis  prins.         ioo3 

Viens  çà,  mefchant;  dy  moy,  qui  t'a  aprins 

Penfcr  chevaulx  fans  le  dire  à  leur  Mailtre  ? 

Plain  ung  boilfeau  il  luy  en  falloit  mettre. 

OÙ  la  prins  tu  ?  —  Monfieur»,  dit-il,  «  en  hault 

En  ce  grenier.  — Donc,  »  dift  Faifeu,  «  il  fault      loio 

I  aller  veoir,  car  je  veulx  qu'on  me  pende 

S'il  n'eft  monté.  Il  fault  que  tu  entende 

Qu'il  a  efprit,  &  entend  aufli-bien 

Que  homme  qui  foit,  fans  y  faillir  en  rien; 

Par  quoy,  s'il  veyt  que  tu  as  apporté  ioi5 

D'en  hault  l'aveyne,  il  s'i  eft  tranfporté». 

Lors  tout  foubdain  chafcun  fe  mect  en  peine 

Aller  cercher  au  grenier  à  l'aveine, 

Et  ont  trouvé  comme  Faifeu  leur  dift, 

D'ont  n'y  eut  nul  qui  de  grant  joye  ne  rifl.  1020 

Le  bon  cheval  en  fift  telle  defpence 

Qu'il  en  avoit  û  très  plaine  fa  pance 

Qu'il  ne  povoit  du  lieu  fe  remuer. 

Soubdain  Faifeu  de  couleur  va  muer 

De  veoir  ainfi  fon  cheval  trop  pencé,  io25 

D'ont  a  requis  eflre  récompenfé, 

Car  fon  cheval  à  mourir  leur  afferme 

D'eftre  tant  faoul,  &  contre  euix  tient  fort  ferme^ 

Les  menaffant  à  les  faire  adjourner. 

L'Hofte  luy  dift  :  «  Monfeigneur,  féjourner  io3o 

Tant  que  vouldrez  céans  pour  le  refaire; 

A  voftre  vueil  je  fuis  preft  fatisfaire  ». 

Faifeu  fut  là  encor  troys  jours,  ou  quatre, 

A  fe  gaudir,  fe  jouer  &  esbattre. 

Sans  que  jamais  luy  couftat  ung  Tournoys;  io35 

Voyez  comment  il  faifoit  fes  tournoys. 

Comment  il  alla  en  Bretaigne,  où  il 

contrefift  le  Triacleur  et 

le  Divin. 


CHAPITRE     XVIII. 


Pour  fon  plaifir,  non  d'argent  trop  muni, 

Il  s'en  alla,  d'efprit  non  immuny, 

Ung  certain  temps,  en  maint  pays  &  contrée. 

Pour  le  premier  Bretaigne  a  rencontrée,  1040 

Où  maint  cault  tour  il  fift,  &  maint  defduyt 

Que  lous  n'ay  pas  en  ce  papier  réduyt, 

Entre  lefquelz,  pour  abréger  le  libvre, 

Il  fe  trouva  ung  jour  d'argent  délivre. 

Mais  fon  efprit  pas  ne  luy  défaillit,  ~    1045 

Car  en  avoir  foubdain  il  ne  faillit. 

Pour  mieulx  ufer  de  cautelle  ou  miracle, 

Il  fe  advifa  vendre  le  tyriacle, 

En  fe  vantant  qu'il  guérift  de  tous  maulx 

Et  de  pluficurs,  tant  foient  ilz  anormaulx.  io5o 


I 

Bref,  quant  eut  fait  fes  criées  &  repuces, 

Il  s'employa  vendre  la  pouidre  aulx  puces. 

Il  avoit  fait  force  petitz  cornetz, 

Pour  affronter  tous  fes  jolys  cornetz. 

Où  n'y  avoit  que  du  féys  de  bois  io55 

Bien  fort  pouldré.  Adonc  à  fes  abboys 

Chafcun  accourt  ;  lors  en  fift  bonne  vente, 

Car  pour  tout  vray  publicquement  fe  vante 

Que  les  puces  toutes  fera  mourir; 

Là  eut  lyards,  pour  l'on  fait  fecourir,  1060 

Tant  &  û  bien  qu'il  fut  alTez  content. 

L'un  des  préfens  s'advifa  tout  content 

Que  bien  font  foulz  de  là  fe  eftre  admufez. 

Sans  qu'il  leur  dift  la  manière  de  ufer 

De  la  pouidre  quelle  il  leur  a  vendue;  i  o65 

A  Faiteu  va,  fans  faire  autre  attendue, 

Luy  demander  la  manière  et  la  forte 

Qu'il  faut  ufer  de  la  pouidre  qu'il  porte. 

Il  lui  refpond,  fans  faire  long  quacquet, 

Que  mettre  fault  les  puces  en  pacquet  1070 

Et  les  prendre  chacune  feulle  à  feulle. 

Et  leur  pouser  la  pouidre  en  la  gue[u111e; 

Toutes  mouront  fans  faire  longféjour. 

Lors  chafcun  rift  de  avoir  heu  celuy  jour 

Tel  palTe-temps  &  fy  bonne  refponse  ;  1075 

Mais  tout  soubdain  le  galland  filt  esponce 

Et  s'en  alla,  fans  faire  long  adieu, 

Avecque  argent  que  heufl  par  fon  plaifant  jeu. 

Comment  il  alla  à  Nantes  où  il  garantit 
ung  criminel  de  eftre  pendu. 


CHAPITRE    XIX. 


Quant  fut  parti  d'ont  il  filt  ce  bon  tour, 

Il  s'en  alla,  fans  faire  alleurs  retour,  1080 

Droit  à  Nantes,  là  où  il  a  faidt  rage. 

Quant  il  y  fuft,  il  lui  print  en  couraige 

Contrefaire  l'Aftrologue  &  Divin; 

Ce  nonobrtant  qu'il  heuft  charte  de  vin, 

Se  fift  traiiler  en  homme  de  fçavoir,  108  - 

Leur  promettant  à  leur  faire  afçavoir 

Choufes  cachées,  choufes  hors  de  mémoire; 

Qui  excèdent  &  Logicque  &  Granmoyre. 

Tréfors  cachez  leur  monftrcroit  pourvoir; 

Il  ne  tenoit  qu'à  y  aller  pour  veoir;  1090 

Bref  il  difoit,  pour  mon  propos  parfaire, 

Que  expériment  il  monftreroit  par  faire. 

Or  le  cas  fut,  quant  on  ouït  fon  bruiét, 

Chacun  y  va,  chafcun  court,  chacun  bruict, 

Chafcun  veult  veoir  les  faczons  de  ceft  homme;    logS 
«  Plus  fubtil  n'efl  »,  difent-ils,   «  julque  à  Rom- 
Ce  temps  pendant,  comme  j'ai  entendu,    [me.  » 
Aucun  devoit  ung  jour  eftre  pendu 
En  la  Ville,  &  à  l'après-difnée 

Ainfi  eftoit  fa  pouvre  deftinée;  i  loo 

Mais  les  parens  du  pouvre  condamné 
EulTent  voulu  du  bien  avoir  donné 
Grant  quantité,  quafi  jusques  fans  nombre. 
Et  leur  parent  n'euft  point  eu  ceft  encombre. 
Ung  plus  fubtil  en  ce  cas  va  vifer  i  io5 

Et  tout  foubdain  fes  parens  advifer 
Qu'il  fault  parler  au  Divin  de  l'affaire, 
Luy  promettant,  li  le  cas  veult  parfaire 
De  délivrer  leur  amy  de  prifon, 

Sans  qu'en  nul  point  ilz  en  ayent  mefprifon,        mo 
Cinquante  efcus  il  aura  pour  fa  peine. 
Lors  regarda  fa  bourfe  n'eftre  pleine, 
Mais  du  tout  vuyde  &  fans  avoir  denier. 
Les  fecourir  ne  leur  va  defnier; 

On  leur  promedt  fe  mettre  à  l'adventure  1 1 1 3 

Faire  leur  vueil,  moyennant  que  ouverture 
Hz  lui  facent  de  moitié  payement, 
Ce  qu'ilz  firent.  Lors  il  s'en  va  coyment 
En  fon  esprit  la  façon  cogiter 

Comme  il  pourra  le  pouvre  corps  jedter  1120 

Hors  de  danger;  la  manière  fut  telle, 
Qu'il  mift  à  fin  par  très  bonne  cautelle. 
Or  y  avoit  pour  le  temps  à  la  chartre 
Geollier  nouveau,  qui  prifonniers  enchartrc, 

Ne  congnoilTant  encore  les  Sergeans,  112.5 

Dont  Faifeu  fut  adverty  par  fes  gens. 

Bien  joyeux  fut;  lors  il  s'en  va  grand  erre 

Chez  ung  Sergeant,  qui  ne  tenoit  grant  terre, 

Luy  requérant  luy  faire  le  plailir 

De  luy  prefter,  fans  aucun  defplaifir,  i  i3o 

Son  ocqueton  qu'il  porte  pour  livrée, 

Luy  affermant  pour  vroy,  à  l'arrivée, 

Que  feullement  c'eft  pour  jouer  une  Farce; 

Sy  qu'il  ne  veift  que  le  mygnon  le  farce. 

Il  luy  bailla  troys  beaulx  efcuz  en  lieu  ii35 

Joucques  à  tant  que  il  heuit  parfaicl  fon  jeu. 

Le  bon  Sergeant  en  lui  print  affiance 

Et  luy  livra,  fans  nulle  deffiance, 

Son  ocqueton,  fon  enfcigne  &  fa  verge, 

Sans  qu'il  cogneuft  que  Faifeu  le  gauberge.  ii^.o 

Quant  le  marchant  heut  parfaid  tout  fon  tour. 

Tout  droict  s'en  va  à  la  Geolle  ou  tour; 

Bien  efchaufFé,  feignant  avoir  grant  hafle 

Dit  au  Geôlier  :  «  Mon  amy,  or  te  hafte 

Me  délivrer,  fans  plus  longue  traynnée,  1 1,5 

Cil  qu'on  doibt  pendre  à  celte  après-dinée  ». 

Le  Chartrenier,  comme  delVus  ell  dict, 

N'en  fi(t  reffus  &  n'y  a  conlredicl. 

Pour  tant  qu'il  dict  :  «  Le  Juge  le  commande 

Et  pour  encor  parler  à  luy  le  mande,  jj5q 

Quar  il  le  veult  de  rechef  confronter 

A  ung  tefmoing,  pour  de  mieulx  l'affronter. 

Mais  il  veult  bien  que  foit  fecrètcment  », 

Lors  luy  bailla,  mes  bien  eltroitement 

Le  va  lier,  feignant  avoir  grant  crainte  11 35 

Qu'il  efchappalt,  puys  droict  de  cefte  emprainte 

L'en  emmena,  fans  faire  aultre  femblant. 

Le  criminel  s'en  alloit  tout  tremblant 

De  peur  qu'avoir,  mes  pas  ne  fçait  l'affaire 

Que  là  Faifeu  pour  luy  a  voullu  faire,  1160 

Quant  du  Geollier  ilz  furent  eflongnez, 

En  ung  deftour,  fans  gramment  befongner, 

Faifeu  lui  dicl  :  «  Mon  amy,  or  defpefche 

Faire  chemin,  quar  de  mort  te  defpefche, 

Comme  tu  vois  ».  Adonc  l'a  deflié  1 165 

Et  s'en  alla,  non  merencolyé; 

En  certain  lieu  ces  amys  l'attendoint. 

Qui  en  ce  point  l'avoir  ne  fe  attendoint. 

Faifeu  leur  rend;  ilz  lui  baillent  monnoye. 

Il  fut  content,  ilzheurent  montjoye;  U70 

Le  ocqueton  il  rendit  au  Sergeant 

Et  retira  de  luy  tout  fon  argent, 

Puys  s'en  alla,  fans  faire  long  féjour, 

Quar  il  ne  veult  qu'on  le  voye  là  ce  jour. 

Le  peuple  attent  pour  voir  faire  justice  1  iy5 

Du  malfaicleur,  mes  à  fon  préjudice 

Rien  ne  feront,  quar  il  efl  hors  leurs  mains 

Et  eft  plus  loing  de  dix  lieux  pour  le  moins. 

Le  Juge  dict  que  le  Geollier  le  rende, 

Ou  que  pour  luy  il  fault  qu'il  poye  l'amande;      1180 

Le  Geollier  dict  :  «  Vous  l'avez  demandé. 

Et  j'ay  touft  faicl  ce  qu'avez  commandé  ». 

Bref  nul  ne  fçait  pour  au  cas  fatisfaire. 

Quant  on  congnoilt  la  manière  de  faire. 

Qu'on  doibt  juger,  le  cas  bien  entendu;  ii85 

Le  ruftre  fut  faulvé  d'eftre  pendu, 

Faifeu  refcoux  de  fa  grant  indigence; 

Les  officiers  ne  leur  intelligence 

Rien  n'y  ont  faict.  Syque  mieulx  il  foit  fçeu, 

Il  n'eurent  fors  du  jeu  Pierre  Faifeu.  iigo 

Comment  à  Rennes  il  contrefift 
le  Médicin. 


CHAPITRE    XX. 


Ung  jour  Angers  chez  ung  Appoticaire 

Il  fift  ung  tour,  lequel  il  ne  fault  taire, 

Quar  ce  trouva  tout  leul  à  fon  plaifir. 

Confidérant  ne  faire  defplaifir, 

Print  et  faillt  de  receptes  grant  nombre,  j  iq5 

Feignant  jamès  n'en  avoir  veu  que  l'ombre, 

Puys  s'en  alla  trouver  ung  compaignon 

Auquel  il  dict  :  «  Venez  çè,  mon  mignon; 

Si  vous  vouliez  que  lous  aillons  enfemble, 

J'ay  bon  efpcir,  ainfi  comme  il  me  femble,  ioqo 

Que  nous  ferons  très  bien  noftre  proffit, 

Car  j'ay  icy  maintes  drogues  confit, 

Mainte  recepte  &  mainte  médicine. 

Auiïi  de  moy  je  feray  très  bon  ligne, 

Faifant  femblant  en  tel  cas  eftre  expert;  jjq^ 

AufTi  direz,  en  iecret  &  appert. 

Que  par  tous  lieux  de  moy  on  tient  grant  compte 

En  toutes  Cours  &  de  Prince  &  de  Conte; 

Vous  aurez  part  à  ce  que  acquefterons, 

Voyant  le  pays;  ainfi  ne  quefterons  ».  1210 

Le  compagnon  fut  de  fon  alliance 

Bien  toft  prelt  eftre  &,  i'ans  contrariance, 

S'en  font  partys  fur  chafcun  fon  cheval. 

Tant  ont  erré  &  amont  &  aval 

Que  à  Re[n]nes  font  venuz  à  la  couchée,  121 5 

Où  mainte  bade  ilz  ont  là  defcochée; 

Incontinent  à  l'Hofte  fe  vanta 

De  fon  fçavoir,"qui  bien  toit  l'efventa, 

Car  bien  eltoit  joyeux  d'avoir  tel  hofte. 

Faifeu  lui  dict  :  «  Mon  amy,  quoy  qu'il  courte,     1220 

Ung  logis  leur  fault  que  je  aye  à  par  moy 

Et  mon  varlet,  pour  m'orter  hors  d'efmoy. 

Car  je  ne  veulx  que  perfonne  en  approche 

Ne  que  nuUy  à  mes  befongnes  touche  ». 

Incontinent  l'Hofte  fut  difpofé  I225 

Le  mettre  en  une,  où  fon  cas  a  pofé. 

Par  tout  fut  fçeu  que  chez  ung  tel  en  Ville 

Eft  arrivé  ung  Medicin  abille. 

Dont  chafcun  jour  venoit  maint  pacicnt 

Defquelz  le  mal  il  n'eftoit  pas  l'cient;  i23o 

Mais  son  varlet,  qui  congnoilloit  l'affaire, 

Bien  entendoit  la  manierrs  de  faire. 

Prenoit  l'urine  ik  vers  luy  la  portoit, 

Puis  tout  loubdain  rccepte  rapportoit 

Qu'il  coppioit  fur  une  auitre  receptc.  i235 

C'ertoil  pourquoy  l'cntiéc  l;ur  excepte, 

Car  il  ne  veult  que  nully  appercoyve 

Le  fien  fecret  ne  ion  fçavoir  perfoyve. 

Or  il  advint  que  par  bien  ou  mal  fait 

Aucuns  fe  font  bien  trouvez  de  fon  fait;  1240 

Ce  nonobflant  qu'il  fi(t  à  l'adventure, 

Furent  fecours  di  Dieu  &  de  Nature, 

Par  quoy  il  eut  en  ville  tel  crédit 

Que  par  tous  lieux  ung  chafcun  crye  &  dit  : 

«  Des  Médicins  e,i  tant  que  Terre  abunde  1243 

C'eft  le  meilleur  qui  foit  en  tout  le  Monde.  » 

Mais  il  advint  que  la  chance  tourna, 

Car,  pour  bien  peu  qu'en  santé  retourna, 

Il  en  mourut  quafi  infini  nombre; 

Pour  ce  luy  vint  ung  merveilleux  encombre,         i25o 

Car  on  doubta  que  du  cas  abufoit 

Et  que  le  monde  ainfi  il  admufoit, 

Donc  fut  conclud  qu'il  fault  le  faire  prendre. 

Pour  de  tel  cas  griefvement  le  reprendre. 

Mais  fon  Hofte,  de  ce  cas  adverty,  I255 

En  eut  pitié  &  tofl:  l'a  diverty 

Plus  demeurer,  de  peur  qu'il  n'y  eult  perte, 

Car  il  véoit  fa  ruine  toute  aperte. 

Lors  que  F"aifeu  du  cas  fut  advifé, 

Pas  n'a  longtemps  jafé  ne  devifé,  1260 

Mais  mercya  son  bon  Hofte  &  le  poye, 

Et  s'en  alla  de  Re[n]nes  o  grant  proye, 

Sans  y  avoir  dommage  ou  intereft, 

Et  n'attendit  pas  des  Brettons  Tarrefl. 

Comment  à  La  Flefche  il  eut  des  houfeaulx 
fubtillement. 


CHAPITRE    XXI. 


Ung  aultre  foys  s'en  alla  pour  s'esbattre  126 

A  La  Flelche,  où  fift,  fans  rien  rabattre, 

Le  tour  que  orre?:  icy  présent  compter, 

Lequel  vault  bien  peine  le  raconaptcr. 

Ung  chafcun  fçet  &  par  tout  eft  notaire 

Qu'il  n'y  palTe  Abb-'  Protenotaire,  127 

Grand  ou  petit,  de  quelque  eltat  qu'il  l'oit, 

Qu'on  ne  inocque;  ce  cas  un  checun  Içait; 

Par  ce  ilz  font  appelez  coppieurs, 

Quar  à  gaudir  tousjours  font  cfpieurs. 

Or  eft  ainfy  que  Faifeu  c'y  tranfporte,  127 

Qui  tout  foubdain  une  coppie  emporte 

D'ung  Cordouannier,  qui  le  gaudilt  et  raille 

Pour  tant  que  avoit  pour  cuir  bottes  de  paille. 

Faifeu  l'entend,  qui  penfa  ce  en  venger 

Dedcns  bref  temps;  lors  s'en  alla  renger  128' 

Et  ce  loger  au  meilleur  lieu  qu'il  peut, 

0[ù]  bien  faire  ce  traider  là  il  fçeut, 

Et  y  coucha  la  nuyt  &  fift  grand  chère. 

Le  lendemain,  fans  faire  longue  enchère, 

Pour  ce  venger  de  cil  qui  le  mocqua,  1285 

Ung  ferviteur  de  l'Hoftel  évocqua 

Luy  requérant,  fans  faire  longue  paufe, 

Ung  Cordo[ua]nnier  admener  ce  difpofe, 

Qui  apporte  houffeaulx  pour  le  houfer, 

Luy  affermant  qu'ont  efté  fi  aouffez  1290 

Luy  dérober  d'où  dernier  eft  forty 

Ces  deux  houffeaulx,  dont  bien  eltoit  forty 

Et  n'y  a  nul  en  ce  lieu  qui  en  face. 

Par  quoy  il  fault  que  joucque  ici  s'en  palTe. 

Le  Serviteur  soubdain  luy  admena  1295 

Le  Cordouannier,  qui  fy  bien  le  mena 

A  fon  entrée  &  lui  fift  mocquerye. 

Faiteu  s'en  taifl,  &  n'en  dict  mot  ne  crye, 

Mais  marchanda,  fans  noyfes  ou  riottes. 

Du  coppieur  une  paire  de  bottes,  i3oo 

Puys  il  se  fift  houfer  la  jambe  dextre, 

Qui  fuft  très  bien,  mes  la  jambe  fenextre 

Il  tinft  roide,  feignant  la  botte  eftroicte, 

Par  quoy  soubdain  fa  jambe  il  a  retraiéte, 

Et  au  maiftre,  qu'il  voyoit  indigner  i3o5 

D'avoir  failly,  dict:  «  Joucque  après  digner 

Reportez  la,  qu'elle  foit  renformée 

Tant  que  bien  soit  à  l'aultre  conformée  «, 

Se  que  bien  tcuft  il  fift  sans  contredict. 

Incontinent  Faifeu  rencontre  et  dict  i3io 


8 


LES  FAITZ  MAISTRE 


Au  serviteur  :  «  Mon  amy,  fans  grand  noyfe 

Faitz  moi  venir,  quelque  part  où  tu  voyfe, 

Ung  Cordo[ua]nnier  autre  que  cil  qui  vint, 

Car  il  eft  cher  ».  Le  Serviteur  revint, 

Et  admena  avecques  luy  un  aultre;  i3i 

Auquel  il  fift  tout  ainfi  comme  à  l'aultre; 

Car  à  fon  pied,  dont  il  n'elloit  houfé, 

Il  a  trouvé  un  houlTeau  difpofé, 

Et  renvoya  l'autre  pour  remboucher, 

Puis  tout  foubdain,  fans  granment  s'efmoufcher,i32 

Il  a  difné  &  payé  fa  defpense, 

Mais  de  payer  les  houlTeaux  fe  difpence 

Et  s'en  alla,  fe  mocquant  des  mocquarts 

Qui  eftiment  les  gens  fotz  et  coquarts; 

Car  de  eulx  il  eut,  fans  faire  grant  bataille,  i32 

Houfeaulx  de  cuyr  pour  ses  bottes  de  paille. 

Comment  la  Dame  de  une  groffe  maifon 

où    il    hantoit,   perdit    ung    Dyamant 

en  fa  maifon,  qu'il  luy 

fift  fubtillement 

recouvrer. 


CHAPITRE    XXII. 


J'ay  jà  efcript  plufieurs  &  maintes  fois 

Icy  devant  que,  fans  crainte  ou  effroyz 

En  chafcun  lieu,  fans  faire  grande  enciière. 

Il  fe  trouvoit  où  on  faifoit  grant  chère  i33o 

Et  par  tous  lieux  eftoit  le  bien  venu. 

Plus  pour  jafer  que  pour  fon  revenu. 

Or  y  avait  ung  gros  Seigneur  notable 

Au  pays  d'Anjou,  tenant  fort  bonne  table, 

Et  jeune  eftoit,  ayoïant  tojt  palTe-temps  J933 

Et  gens  joyeux,  dont,  aintl  que  j'entends, 

Faifeu  l'alloit  bien  fort  fouvent  esbatre 

Sans  riotter,  fans  noyfer  ou  desbatre. 

Et  pour  certain,  fans  faire  long  civé, 

A  la  maifon  il  eftoit  fort  privé.  i340 

Ce  temps  pendant  qu'il  faifoit  résidence 

A  la  maifon,  en  faii'ant  rys  &  dance, 

Ung  certain  jour  la  Dame  de  l'holtel 

Eut  ung  ennuy,  lequel  pour  vrai  fut  tel, 

Car  elle  avoit  en  fa  main,  gauche  ou  dextre,        13^5 

Ung  Diamant,  que  l'on  renommoit  de  eftre 

De  la  valeur  de  bien  cing  cens  ducatz. 

Or,  pour  foubdain  vous  advertir  du  cas, 

Ou  en  dormant  ou  en  faifant  la  veille, 

Du  doy  luy  cheut,  dont  très  fort  s'efmerveille.     i35o 

Qu'el'  ne  le  treuve  eu  fon  cueur  très  marry 

Et  n'ofe  aufïi  le  dire  à  fon  marys 

Mais  à  Eaifeu  allée  eft  s'en  complaindre. 

Qui  refpondit,  fans  grandement  la  plaindre. 

Que  bien  falloitque  le  Seigneur  le  fçeuft  i355 

Et  qu'elle  1  ly  dilt,  ains  qu'il  s'en  aperfçeult. 

En  ce  faifart  le  vaillant  Pierre  mailtre 

La  recouvrer  luy  eft  allé  promettre, 

Ce  moyennant  qu'il  euft  cinquante  efcuz, 

Qu'elle  luy  promift,  fans  en  faire  refuz;  i36o 

Pareillement,  qu'aucun  de  la  maifon 

L'eult  point  trouvé,  il  en  rtndroit  raifon. 

Leurs  propos  tins,  s'en  alla  feure  &  ferme 

Ladite  Dame,  &  au  Seigneur  afferme 

Du  Dyamant  le  fufdid  intcrelt,  i365 

Dont  il  ne  fift  pas  grant  conte  ou  arreft, 

Ce  nonobftant  que  fuft  le  don  de  nopces 

Qu'avoit  donné  par  fur  aiiires  négoces; 

Car  courroucer  fa  femme  aiîez  en  veoit 

L'avoir  perdu,  mais  grand  deuil  en  avoir.  iSyo 

Or  toutesfois  à  Faifeu  il  ordonne 

Faire  son  vueil,  &  puiffance  il  luy  donne 

A  fon  plaifir  faire  ainfi  qu'il  entend. 

Incontinent  Faifeu  fift  tout  content 

Toft  alfembler  ferviteurs  et  fervantes,  iSyS 

Grans  et  petitz  &,  les  portes  fermantes, 

Les  fift  renger  en  une  chambre  à  part, 

Où  de  grant  peur  chafcun  d'eulx  avoit  part. 

Quant  il  euft  fait,  appella  Sieur  &  Dame, 

Defquelz  amé  eftoit  de  corps  et  de  eme,  i38o 

Et  devant  eulx  aux  Servans  fift  fermon 

Du  Dyamant,  leur  difant  :  «  Nous  chermon, 

Et  fçavons  bien  par  l'art  de  nicromance 

Celuy  qui  le  a  »,  &  tout  en  évidance 

Feignoit  chermer  la  chambre  en  tous  endroitz.    i385 

Se  pourmenant  devant  boytteux  ou  droitz, 

Il  apperçeut  par  my  une  verrière, 

Emmy  la  court,  ung  garfonnet  arrière 

Qui  n'eftoit  point  o  les  autres  venu, 

Dont  vous  orrez  qu'il  en  eft  advenu.  iSgo 

Ce  nonobftant  qu'il  y  en  euft  grant  nombre. 

Cinquante  ou  plus,foubdain  feignit,foubz  umbre 

De  deviner,  que  tout  n'y  eftoit  point. 

Les  ferviteurs,  ne  congnoilTans  le  point, 

Dirent  que  nul  ne  reftoit  de  la  bende  i3g5 

Fors  le  Berger  :  «  Donc,  dit-il,  qu'on  le  mande; 

Bien  le  fçavoys,  &  autres  chofes  fçay  ; 

Qu'il  vienne  toft,  &  vous  verrez  l'elTay  ». 

Quant  tut  venu,  demande  une  arbalefte  ' 

Que  bender  fift  o  grant  peine  &  molefte,  1400 

Car  forte  eftoit  des  meilleures  qui  foient. 

Les  affiftens  très  fort  s'esbahifToient 

Que  faire  il  veult,  car  deffus  il  fait  mettre 

Ung  fort  raillon,  puis  ainfi  la  remettre 

Deffus  la  table,  &  couchée  à  travers,  i4o5 

Tout  droit  tendue  &  atournée  envers 

Par  où  paffer  on  doit  devant  la  table. 

Tout  ce  cas  fait,  comme  réfolu  &  rtable, 

Dift  à  la  Dame,  &  aufll  au  Seigneur, 

Que  nul  d'eulx  ne  heut  tant  tiance  en  fon  heur    1410 

De  demander  la  bague  deffus  dide 

Par  nul  barat  ou  cautelle  maudide; 

Car  il  convient,  fans  faire  nul  deftour, 

Que  chafcun  d'eulx  paffe  et  face  fon  tour 

Devant  le  tred,  arc,  arballelte  ou  flefche,  H' 5 

Sans  que  le  cueur  d'aucun  fe  plye  ou  fîefche; 

Et  puis  après  les  Servans  pafferont, 

«  Mais  bien  croyez  que  ne  repafferont, 

Ceulx  ou  celuy  qui  la  bague  retiennent. 

Mais  eftre  mortz  tous  affeurez  se  tiennent  ».         1420 

Son  dit  finy,  chafcun  y  a  paffé, 

Sans  que  nul  fu(t  ne  blccé  ne  caffé; 

Mais,  quant  ce  fut  à  cil  qui  a  la  bague, 

A  ce  ne  veult  ufcr  de  mine  ou  brague, 

Car  pour  certain  fc  trouva  11  vain  cueur  H^-^ 

Que  s'cxcufer  ne  fçeut  dire  veincqueur; 

Mais  tout  foubdain  fon  efprit  fe  tendit 

Crycr  mercy,  &  la  bague  rendit, 

En  affermant  qu'il  ne  Tavoit  robée, 

Mais  fans  Faifeu  euft  été  abforbée,  1430 

Auquel  on  quift  s'il  eftoit  bien  certain 

Du  larronneau;  mais  jura  que  incertain 

Il  en  eftoit  &,  fans  fcience  telle 

Qu'on  eftimoit,  avoit  quis  la  cautelle 

Efpoventer  par  fubtille  leçon  14^5 

Ceulx  qui  la  bague  avoient.  En  la  façon, 

Vous  pouvez  voir  que,  par  fubtile  prouve, 

Tel  fe  dit  bon  que  mefchant  on  approuve. 

Comment  il  fift  une  fineffe  pour  coufcher 

en  la  chambre  de  fa  mère  avecques 

fa  Chambrière. 


CHAPITRE    XXIII. 


Le  bon  mignon  en  fes  jeux  &  esbatz 

Ne  laiffoit  pas  eltre  tendre  du  bas.  1440 

Or  y  avoit,  demeurante  o  fa  mère, 

Une  Servante  &  très  belle  commère, 

Que  fort  aymoit;  en  defirant  jouyr. 

Le  cas  qu'il  fill  vous  le  pourrez  ouyr. 

La  dicte  tille,  ainfi  que  me  remembre,  144.5 

Couchoit  tous  jours  en  ung  lid  de  la  chambre 

Où  la  Faifeûe  en  tous  temps  fe  couchoit 

Et  voulenticrs  guères  n'en  dcfcouchoit; 

Par  quoy  ne  peult  en  avoir  jouylïancc 

Ne  jour  ne  nuyt,  donc  a  esbailTance,  i45o 

Mais,  pour  venir  au  delfus  de  fon  fait, 

Par  ung  beau  foir  le  Lullin  contrefait 

Et  va  monter  au  grenier  fur  la  chambre 

Où  gyft  la  mère  &,  démenant  maint  membre, 

Auiïi  criant  très  fort  piteufement,  145^ 

En  tabourdant,  dont  esbayffement 

Sa  mère  a  eu  &  en  fourfault  s'efveille, 

Dont  de  l'ouyr  elle  eut  très  grant  merveille, 

Mais  plus  fut  elle  eftonnée  de  veoir  feu, 

Que  par  ung  trou  monftroit  Pierre  Faifeu,  1460 

Car  pour  certain  elle  cuydoit  eftre  morte 

D'ouyr  ce  bruyt  &  veoir  feu  en  la  forte, 

Penfant  pour  vray  que  ce  fuit  quelque  Efprit, 

Qui  tort  vouluft  fon  corps  rendre  perlcript. 

Or  tout  foubdain  de  fon  lict  ce  dépose,  1465 

Et  nullement  depuis  elle  ne  repofe, 

Mais  s'en  alla  à  genoux  prier  Dieu 

En  l'oratoire  ou  en  ung  certain  lieu 

Qui  loing  eftoit  de  la  chambre  où  elle  coufche. 

Incontinent  le  marchant  fe  delcoufche  1470 

Et  va  tout  droit  o  la  fille  coufcher, 

Qui  de  grait  peur  n'a  oie  defcoufcher 

Ne  fonner  mot,  dont  a  trouvé  fa  coche, 

Et<lroid'jment  par  plufieurs  fois  l'encoche; 

Doit,  pour  certain  bien  l'avoir  encochée,  H?^ 

Dedens  neuf  moys  .'e  trouv  i  accoufchée, 

Ca  ',  depuis  que  eut  une  foys  encoche. 

Par  plufieurs  fois  avfc  elle  a  couché 

Et  n'en  fift  plus  reffui  ne  nulle  enchère, 

Par  quoy  on  dit  que  ^a  pinte  plus  chère  1480 

D'un  bon  tonneau  de  vin  eft  au  percer; 

Ce  que  j'en  dy  c'eft  pour  le  temps  palTer. 

Comment   quelque   foys   il  fe  trouva  seul 

avecques  de  Tes  compaignons   chez 

fa  mère,  &  pour  desjeuncr  tira 

la  viande  du  pot  &  y 

mift  une  pierre. 


CHAPITRE     XXIV. 


Souvent  avoit  le  galland  appétit 

Sans  nul  denier  avoir,  grant  ou  petit; 

Mais  fon  refrain,  quant  avoit  indigence,  1486 

C'eftoit  aller  avecques  diligence, 

Droict  chez  l'a  mère  y  prendre  fon  repas. 

Donc  fault  sçavoirque  plus  toftquele  pas 

Ung  certain  jour  chez  fa  mère  le  trouve, 

Où  d'un  bc  n  tour  il  a  nionflré  l'efprouve,  1490 

Car  a  trou\é  ung  jambcn  en  ung  pot. 

Lequel,  pour  mieux  ufcr  di  fon  tripot. 

L'a  emporté,  fans  à  nul  le  requerre, 

Et  en  Ion  lieu  mit  une  grolle  yierre; 

Sans  qu'on  le  vift  ou  fortir  ou  entrer,  1493 

S'en  eft  allé.  Doncques  pour  mieux  rentrer 

A  mon  propos,  quant  de  difner  fut  heure, 

La  Chamberière,  en  cuydant  eftre  feure 

Que  le  jambon  fuft  cuit  &  preft  manger, 

A  le  t)-rer  elle  s'eft  allée  renger,  i5oo 

Et  dans  le  pot  mift  broche  ou  lardouère. 

Mais  n'yentroit,  dont  s'en  alloit  arrière; 

Par  plufieurs  fois  elle  y  a  fait  retour  ; 

Tousjours  eftoit  comme  le  premier  tour. 

Quant  a  efté  ennuyée  de  l'affaire,  i5o5 

Oufter  soubdain  le  brouet  ne  diffère. 

Car  fa  maiflreffe  avoit  envie  difner 

Et  qu'elle  chommoit  fe  vouUoit  indigner. 

Lors  la  Servante  eut  fort  grand  mal  au  cueur, 

Quant  aperçeut  ce  qu'a  fait  le  mocqueur,  i5io 

Et  l'eft  allé  à  fa  maitreffe  dire. 

Qui  pas  n'en  rift,  mais  en  eft  plaine  de  yre; 

Mais,  malgré  elle,  en  gré  prendre  il  luy  fault. 

Car  du  jambon  pour  l'heure  elle  a  deffault, 

Et  pour  tel  cas  il  ne  fault  qu'elle  fe  indigne,  i5i5 

Mais  pour  la  chair  fault  que  de  fouppe  dilne. 

Ainfi  voyez  comme  neceffité 

Oupvre  l'efprit,  ainli  qu'eft  recité. 

Comment  en  la  compagnie  de  aucuns  de 

fes   amys  il  fut  queftion  que  l'un  de 

la  bande  payaft  une  chopine  de 

ypocras,  pour  laquelle  avoir 

fallut  faire  cédulle,  qu'il 

efcripvit. 


CHAPITRE    XXV. 


Une  heure  efloit  o  aucuns  fes  amys 

A  bancqueter,  où  la  peine  il  a  mis  i520 

Faire  payer  à  l'un  de  la  cohorte 

Une  choppine  ypocras.  Or  la  forte 

Pour  quoy  ce  fufl  pas  je  ne  le  fçay  bien 

Mais  y  avoit  tout  plain  de  gens  de  bien 

Qui  grand  vouloir  avoient  de  tel  vin  boire.  i52b 

Le  compagnon,  fans  pe'dre  son  mérioirc, 

Fifl;  Cl  très  bien  que  l'autre  en  fut  content. 

Pour  en  avoir  fant  le  payer  comtant, 

Fallut  foubdain  conftruyre  une  cédule; 

Tort  la  baftir  Faifeu  point  ne  recule,  i53o 

Et  n'a  failly  y  mettre  tout  le  pot. 

A  la  figner,  ne  craignant  tel  tripot, 

Sans  regarder,  fon  amy  ne  refufe. 

Or  tout  foubdain,  fans  faire  longue  mufe, 

Faifeu  s'en  va  gentement  la  porter  i5j5 

Droit  chez  Bruèi  e,  &  a  fait  apporter 

De  l'ypocras  toute  pleine  une  quarte, 

Car,  en  ayant  to  jsjours  cédule  ou  charte 

Dudit  Seigneur,  rien  ne  refuferoit 

Et  pour  fon  corps  tout  fon  bien  uferoit.  1^40 

En  bancquetant  chafcun  d'eulx  s'efmerveille. 

Car  ne  fçavoient  la  fineffe  &  merveille 

Que  a  fait  Faifeu,  car  l'ypocras  dura 

Tout  le  bancquet,  &  nul  n'en  endura, 

Et  ne  cuydoint  avoir  eu  que  choppine.  i545 

Quant  eurent  fait,  pour  payer  la  propine 

De  l'ypocras  vint  ledit  créditeur 

Et  ne  penfant  eftre  grandment  debteur. 

Adonc  Bruère  a  defployé  fa  lettre; 

S'il  n'efl:  pefneux,  il  commença  à  l'ellre,  i55o 

Car  pour  choppine  ung  pot  il  a  poyé, 

Dont  fut  bien  fait  &  très  bien  employé. 

Car  jamais  nul  ne  doibt  fon  fmg  efcripre 

Que  le  deffus  n'ayt  fçeu  goufter  et  lyre. 

Comment  un  jour,  s'en  venant  de  Orléans 

par  fur  la  rivière  de  Loyre,  il  fiil 

tayre  les  Lavandières  de 

buée  à  Bloys. 


CHAPITRE    XXVI. 


A  Orléans  ung  temps  fut  à  l'eftudc,  i555 

Mais  tout  foubdain  il  print  folicitude 

S'en  retourner  Angers  veoir  fes  amys. 

Or^  pour  ce  faire,  en  ung  batteau  s'elt  mys,  1 

Accompagné  de  plulieurs  gens  notables. 

Croire  il  vous  fault  que  maintz  motz  profitables  i56q 

En  ce  bafteau  furent  bien  propofez; 

Or  en  nouant  fe  cuydoini:  repofer 

Dens  le  bafteau,  car  avoint  fait  la  veille. 

Jouant  la  nuyt.  Or  cfcoutez  mer\eille 

Qu'il  leur  advint;  ung  g-ant  bruyt  ont  ouy,  i56i 

Dont  de  prinfaull  nul  ne  futresjouy, 

Car  il  fembloient  que  fussent  dix  banières 

De  gens  de  guerre,  &  s'eftoient  buandières 

Qui  là  eftoint  pour  leur  buée  laver, 

Dont  tout  foubdain  chafcun  fe  va  lever;  iSyo 

Les  regardant  fe  reputent  infâmes 

Avoir  eu  peur  ouyr  le  bruyt  des  femmes. 

Tout  ce  cas  fait,  ainfi  comme  j'entens, 

Faifeu  leur  dift,  pour  faire  palTer  temps, 

Que  dix  efcuz  contre  tous  eulz  va  mettre  i^yS 

Qu'il  fera  bien  tout  leur  cacquet  remettre, 

Et  que  foubdain  bien  taire  il  les  fera 

Sans  leur  toucher  &  ne  leur  meffera. 

Incontinent  entre  eulx  fut  fait  la  mife; 

Alors  Faifeu  c'eft  mis  tout  en  chemife  i58o 

Et  d'un  habit  de  Diable  il  s'eft  vertu. 

Car  à  Paris  il  s'eftoit  esbatu 

A  l'achepter,  pour  maint  paffe-temps  faire. 

Luy  acourtré  en  ce  point,  ne  diffère 

Bien  tort  monter  tout  au  hault  de  la  hune,  i585 

Cryant,  hurlant;  incontinent  pas  une 

Femme  qui  fuft  n'a  fonné  ung  feul  mot, 

Mais  teues  fe  font,  n'attendant  que  la  mort, 

Car  pour  certam  de  grant  peur  admirable 

Toutes  cuydoient  que  ce  furt  le  grant  Diable.        i5ûo 

Ainfi  gaigna,  &  chafcun  fut  content; 

De  dix  efcuz  il  fut  payé  cantant; 

Ce  luy  fut  gaing,  &  tout  par  adventure: 

Il  n'eft  qu'avoir  d'efprit  bonne  ouverture. 

Comment  il  cuyda  à  Angers  eflre  furpris 

avecque    quelque  fille  dont  eftoit 

amoureux,  &  comme  il 

fe  faulva. 


CHAPITRE    XXVII. 


Souvent  voyt-on  aucun  faire  le  fin,  i5q5 

Qui  le  plus  toft  elt  trompé  à  la  fin, 

Comme  il  advint  d'un  qui  û  bien  fe  alTortc 

D'une  fille,  cuydant  eltre  fa  forte, 

Qu'il  fe  fyoit  en  elle  de  fon  bien. 

Bref,  tout  conclud,  ne  luy  challoit  de  rien,  1600 

Car  tant  cuydoit  prude  eltre  fa  Servante 

Qi  e  de  boité  d'elle  par  tout  le  vante; 

Mais  trop  eftoit  en  ce  cas  abvfé. 

Car  lors  Faifeu,  en  tel  point  bien  rufé, 

L'entretenoit,  &  foubz  la  couverture  i6o5 

Du  pacicnt.  Or  en  filt  ouverture 

A  ung  quidam,  vertu  de  grys  ou  vert, 

Où  fe  fyoit,  qui  tout  a  defcouvert 

Au  Principal,  quel,  voyant  tel  défordre, 

N'en  eft  content,  bien  y  penfant  mettre  ordre.       i6io 

Or,  pour  venir  à  fin  de  certuy  faict, 

Ung  jour  faingnit  aller  aux  champs;  de  fait 

Il  s'en  partit,  &  dift  ne  retourner 

A  la  maifon  qu'il  n'ayt  fait  attourner 

Et  accoutrer  certaine  fon  affaire.  i6l5 

Sa  Servante  foubdain  pas  ne  diffère 

Mander  Faifeu,  lequel  à  elle  vint; 

Vous  orrez  cy  le  cas  quel  lui  advint. 

Le  Maistre  avoit  mis  gens  en  efchauguette. 

Dont  l'un  d'iceulx  fi  bien  à  point  le  guecte  1620 

Que  pour  certain  léans  l'a  veu  entrer; 

Donc,  pour  venir  au  point  &  mieulx  rentrer. 

S'en  vint  au  Maiftre,  qui  point  veu  ne  l'avoit, 

Mais  en  ung  lieu  ung  autre  entrée  guettoit, 

Et  luy  compta,  comme  très  bien  aprins,  1625 

Que,  fi  on  veult,  le  compagnon  eft  prins. 

Joyeulx  il  fut  de  le  povoir  furprendre. 

Mais  marry  eft  la  Servante  reprendre 

De  ceftuy  fait,  veu  que  tant  il  l'amoit 

Et  en  elle  tout  fon  affy  avoit.  i63o 

Or,  pour  conclurre,  à  fa  porte  eft  venu, 

Faignant  eftre  des  champs  jà  revenu. 

La  Servante,  qui  point  ne  s'en  prend  garde, 

A  la  feneftre  incontinent  regarde; 

Quant  fon  Maiftre  jà  venu  aperçeut,  i635 

Comme  morte  quafi  parler  ne  fçeut, 

Sinon  qu'elle  dit  à  Faifeu  :  «  C'eft  mon  Maiftre.  » 

Donc  toft  refpond  :  «  Où  me  pourray  je  mettre? 

S'il  iTie  treuve,  je  fuis  mort  et  perdu  ». 

Lors  fe  advifa  foubdain,  tout  efperdu. 

De  fe  monter  hault  en  la  cheminée. 

Ce  qu'il  a  fait,  fans  noyfe  avoir  menée. 

Le  Mailtre  vint,  qui  entra  tout  fafché, 

Luy  &  fes  gens  quérans  où  elt  caché; 

Par  tout  ont  quis,  mais  point  ne  le  trouvèrent, 

Et  leurs  efpritz  tous  au  cas  approuvèrent. 

Quant  eurent  quis,  tant  au  hault  comme  au  bas, 

Sur  les  maifons,  couvertures,  rabbatz. 

Pour  leur  chauffer  l'un  milt  une  bourrée 

Emmy  le  feu,  qui  toft  fut  esbourrée, 

De  quoy  Faifeu  fut  ung  peu  eftonné, 

Et  fi  en  eut  son  efprit  beftourné, 

Car  la  challeur  &  fafcheufe  fumée 

Luy  font  trop  mal,  dont  fe  amye  eft  fumée. 

Quant  aperçeut  ne  povoir  efchapper 

Sans  eftre  veu,  commença  à  tapper 

Et  faire  bruyt  comme  une  Ame  damnée, 

Qui  en  Enfer  bruller  eft  condamnée  ; 

Contrefaifant  fa  voix,  faifant  tonnoirc, 

Se  iailTa  cheoir  au  feu,  puis  print  fon  erre 

A  s'enfuyr,  Chafcun  fuigt  devant  luy; 

Nul  ne  l'attend  &  ne  luy  fait  ennuy. 

Car  tant  ont  peur  le  veoir  en  telle  forte 

Qu'il  ne  leur  chault  lequel  de  eulx  premier  forte; 

Ung  chafcun  d'eulx  tant  eftoit  interdit 

Qu'ilz  n'eulfcnt  fçcu  que  c'cftoit  à  voir  dit. 

Il  s'en  alla  fans  que  nul  le  retint, 
Mais  bien  heureux  le  plus  hardy  fe  tint 
Eftre  efchappé  fans  avoir  autre  atteinte; 
Ainfi  Faifeu  leur  bailla  cefte  eftraincte. 


1670 

Comment  au  Mans  il  fift  gageure  avecques 

les  Clercs  de  Praticque  à  qui 

feroit  la  plus  belle 

Lettre. 


CHAPITRE   XXVIII. 


Par  tous  climatz  &  en  toutes  contrées 

Les  mains  du  Mans  font  û  bien  accoutrées 

A  bien  efcripre  &  la  lettre  parer, 

Qu'en  chafcun  lieu  on  s'en  veult  emparer. 

Or  eit  ainsi  qu'un  jour  au  Mans  fe  trouve  i6j5 

Ledit  Faifeu,  où,  pour  faire  une  efprouve 

De  fon  efcrit  encontre  les  Manceaulx, 

11  fift  tel  cas  dont  on  parle  à  nionceaulx, 

Car  fe  adreffa  à  ung  Clerc  de  Bazoche, 

Contre  lequel  dix  beaulx  efcuz  desbroche  1680 

De  fon  gibatz  que  mieulx  il  efcriproit 

Que  ledit  Clerc,  fi  que  jà  n'en  riroit; 

Lequel  Clerc  toft  contre  luy  alla  mettre 

Que  plus  que  luy  il  feroit  belle  lettre. 

La  mife  tinft  ;  le  Clerc  va  commencer  i685 

Ung  beau  caddeau,  qu'on  ne  fçauroit  penfer 

Ne  regarder  une  chofe  mieulx  faicte  ; 

Mais  plufieurs  poin6tz  fift  ains  que  fut  parfaidte  ; 

Or,  toutestbis  il  la  parfift  enfin. 

Par  quoy  Faifeu,  contretaifant  le  fin,  1690 

Faignit  perdu,  luy  requérant  quittance 

Pour  ung  bancquet.  Adonc  le  Clerc  qui  tance, 

Luy  refpondit  n'en  donner  ung  efcu. 

Doncques  Faifeu,  fans  tirer  corps  ne  eu, 

La  plume  a  prins  &  tyra  une  lettre  lôgS 

Triumphamment,  fans  qu'ung  feul  trecl  y  mettre, 

Donc  fut  jugé  le  Clerc  avoir  perdu. 

Alors  requift,  comme  tout  efperdu, 

Qu'allaffent  boire  &  desjeuner  enfemble; 

Ce  qui  fut  fait,  luy  couftant,  fe  me  semble,  1700 

Deux  beaux  efcuz  pour  faire  le  bancquet. 

Alors  Faifeu  ne  perdit  le  caquet 

Le  mercier  du  bancquet  qu'il  luy  donne, 

Mais  des  efcuz  rien  il  ne  luy  pardonne, 

Car  tout  il  eut  ce  qu'il  avoit  gaigné;  lyoS 

Oncques  le  Clerc  n'en  a  rien  rengainé. 

Ainfi  monflra  à  tous  qu'on  ne  doit  croire 

En  fon  fçavoir,  car  meint  s'en  peut  mefcroire. 

Comment,  à  Chafteaulx  en  Anjou, 

il  fift  le  Marchant  de 

pourceaulx. 


CHAPITRE  XXIX. 


Bien  avez  veu,  faifant  ces  tours  &  faultz, 

Que  par  Fortune  avoit  souvent  affaultz  lyjo 

Par  cy-devant,  mais  ung  tour  de  fa  roë 

Depuis  ce  temps  eut,  luy  faifant  la  moë. 

Car,  comme  alloit  en  maint  pays  à  l'esbat, 

Elle  luy  joua  ung  tour  de  l'on  rabbat; 

Car,  luy  eilant  au  beau  pays  de  Touraine  1715 

Et  s'esbatant  faire  mainte  fredaine 

Et  jeux  joyeux,  fon  argent  tout  perdit, 

Dont  fon  cfprit  quafi  s'en  efperdit. 

Or,  ce  voyant,  fallut  vuyder  la  place; 

Pour  en  chercher,  tout  foubdain  i'c  dcfplace  i~2<' 

Et  par  Chafteaulx  en  Anjou  print  chemin, 

D'ont  vrous  verrez,  en  charte  ou  parchemin, 

Le  tour  qu'il  fift  en  une  hoftellerie  ; 

Nul  ne  Ifc  orra  qui  de  bon  cueur  ne  rye. 

Voyant  qu'il  n'a  dont  payer  fon  efcot,  1725 

Sans  le  conf^il  de  Bède  ou  de  TEfcot, 

Il  s'advifa  Marchant  fe  contrefaire 

De  gras  pourceaulx  &,  pour  mieux  fon  cas  faire, 

Quant  arriva,  à  rHolteffe  il  a  dit 

Que  bien  foubdain,  fans  aucun  contredit,  1730 

On  efpandit  force  bled  ou  aveine 

Emmy  la  cour,  pour  pourceaulx  qu'on  ameine 

Bien  un  millier,  dont  il  fe  dit  Marchant, 

Ce  qui  fut  fait,  mais  ne  fut  fi  mefchant 

Que  cependant  n'ayt  bien  fa  repeuë  prinfe  lySS 

Et  fon  cheval;  puis,  fans  aultre  reprinfe, 

Quant  heut  difné,  femble  lui  ennuyer 

Qu'ilz  ne  venoient,  donc,  pour  défennuyer, 

Il  fift  femblant  vouloir  aller  encontre 

Sur  fon  cheval,  que  foubdain  il  rencontre  1740 

Enharnafché,  car  nully  ne  doubtoit 

Que  fuft  Faifeu,  mais  pour  vray  fe  l'eftoit, 

Qui  s'en  alla  fans  payer  fa  defpence, 

Car  pas  n'avoit  le  denier;  mais  je  pence, 

S'il  en  euft  eu,  voulentiers  euft  poyé;  174^ 

Quant  en  avoit  tout  eftoit  defployé. 

L'Hofte  fe  attend  avoir  des  pourceaulx  houftes, 

Mais  les  avoir  fuft  encore  aux  efcouttes, 

Et  fi  fallut  tout  fon  bled  reflerre[r] 

Le  lendemain,  dont  en  euft  de  enferrer.  '^-'o 

Ainfi  Faifeu  leur  monftra  de  l'es  geftes: 
Efprit  fubtile  à  befoing  vault  Digeftes. 

Comment  il  dania  une  Morisque 

en  une  chemife 

glacée. 


CHAPITRE     XXX. 


Au  temps  d'yver  qu'il  fail'oit  fâcheux  temps 

Et  très  grand  froit,  ainfi  comme  j'entends, 

Nouvelleter  luy  print  en  fantailie  i7b!5 

Ung  certain  jour  devant  la  Bourgeaifie, 

Car  fa  chemife  au  foir  il  fift  tremper 

Et  mettre  au  vent  pour  de  mieulx  l'attremper. 

Dont  lendemain  eftoit  toute  glacée 

Et  de  glaffons  par  tout  entrelacée.  lyGo 

Or  en  ce  point  il  la  print  &  vedit, 

Et  puis  après  fes  jambes  reveftit 

De  clochettons  ou  petites  fonnettes. 

Or,  fans  plus  prendre  hardcs  ou  befongnettes, 

La  tefle  nue,  en  chemife  &  piedz  nudz.  lyôS 

Pour  mieulx  dancer  &  taire  faultz  menuz. 

Ayant  o  luy  ung  Meneftrier  abille, 

Alla  dancer  parmy  toute  la  Ville, 

Dont  fut  bien  rys.  C'eft  tout  ce  que  acquelta 

Pour  celuy  fait;  rien  plus  ne  conqueita;  177^ 

Nulz  biens  ne  veult,  mais  qu'il  puilïe  complaire:  ' 

One  ne  voulut  à  perfonne  defplaire; 

Fors,  quant  n'avoit  argent,  trouvoit  moyen  ■ 

En  recouvrer  de  Chanoine  ou  Doyen, 

Ou  aultres  gens,  fans  le  robber  ou  prendre  '77- 

Sans  leur  vouloir;  doncques  il  fault  aprendre 

Neceffité  par  efprit  fecourir  : 

Rien  impolliblc  à  nul,  linon  mourir. 

.Comment  de  rechef  fut  amoureux  de 

quelque  Dame,  à  qui,  pour  ce 

faire,  donna  trois  aulnes 

de  efcarlatte. 

Pour  tant  qu'eftoit  frifque  &gay,  bon  marchant, 

Chez  quelque  Dame  il  s'en  vint  bien  marchant,  1780 

Car  d'elle  eftoit  féru  de  l'eftincelle 

Du  dard  d'Amour.  Ung  certain  jour  que  d'elle 

Penfoit  jouyr,  il  la  pria  très  fort 

Que  confentift,  &  y  fifi:  fon  effort, 

Ce  qu'el'  nyoit,  mais  luy  bailla  fi  belle  1785 

Que  fut  contente  &  ne  fut  plus  rebelle, 

Ce  moyennant  que  de  luy  eult  préfent 

Honnefte  &  bon,  que  le  vaillant  plailant 

I.uy  accorda;  s'eftoit  de  l'efcarlette 

De  quoy  luy  faire  ou  robe  ou  coctelette  1790 

Le  cas  conclud,  il  ne  fut  fi  mefchant 

La  refufer,  mais  va  chez  ung  Marchant 

Toft  empruncter  trois  aulnes  d'efcarlatte, 

Bien  jultement  mefurées  d'une  latte; 

Mais  il  fallut,  comme  aultrefoys  j'ay  dit,  179^ 

Qu'il  laifTalt  gage  ou  argent  pour  crédit. 

Or  eft  venu  le  vaillant  cappitaine, 

Veltu  de  drapdesoye  ou  de  fuitaine, 

Faire  prélent  à  la  Dame  prédicte, 

Le  fus  nommé,  lans  faire  aultre  redicle,  1800 

Donc  il  jouyt  de  fon  veuil  &  plaifir. 

Or  entendez,  fans  prendre  en  dcfplaifir 

Ce  qu'il  luy  dift;  il  luy  a  fait  acroirc, 

Car  onc  de  luy  ne  fe  vouluft  mefcroire, 

Que,  pour  trop  mieulx  ce  drap   mettre  en  fon  i8o5 

Il  fault  qu'il  foit  par  une  nuyt  attainct      fteinct. 

De  l'aer  de  nuyt,  ou  bien  de  la  roulée. 

La  fotte  fut  de  fon  dit  arrouféc, 

Tant  qu'el'  permift  que  toit  on  l'allalt  mettre 

En  la  gouttière,  où  foubdain  le  bon  maiftre  iSio 

Bien  le  trouva,  le  print,  &  le  resduyt 

A  fon  Drappier,  dont  l'argent  qui  luy  duyt 

Luy  fuit  rendu  la  propre  mattinée. 

La  pouvre  befte  en  fut  bien  maftinée, 

Car  a  perdu  fon  drap,  prelté  fon  eu,  181 5 

Et  fon  mary  par  ce  point  lilt  cocqu. 

Comment  chez  une  de  fes  tantes 

trouva  ung  coffre  ouvert,  où 

avoit  argent,  qu'il  print, 

&  y  enferma  ung 

regnard  tout 

vif. 


CHAPITRE    XXXII. 


Ung  chafcun  fçet  que  oncques  n'eut  convoitife 

Biens  amaffer,  mais  bien  penfoit  la  guyfe. 

Quant  n'en  avoit,  foubdain  en  recouvrer. 

Or  chez  fa  tante  ung  foir  le  va  trouver,  1820 

Où  a  trouvé  ung  coffre  ou  une  huge 

Tout  defcouvert,  ne  craignant  Roy  ou  Juge, 

AulTy  penfant,  comme  très  bien  apprins, 

Qu'il  eft  fon  hoir,  car  de  l'argent  a  prins 

Que  y  a  trouvé,  pour  paifer  fon  affaire;  1825 

Mais,  pour  bien  mieulx  de  tel  cas  le  défaire 

Qu'on  ne  doubtaft  que  fuft  luy,  ung  regnard 

Dedens  pofa,  enferma,  en  efgard 

Qu'on  penleroit  que  fuft  Diable  ou  Diablelîe, 

Ou  quelque  Efprit,   qui  fouvent  les  gens  blelTe,  i83o 

Ce  que  fut  vray,  car  nul  n'osoit  toucher 

Au  prédict  coffre  &  en  rien  approcher. 

Mais  quelque  jour  Faifeu  s'i  eft  trouvé 

Tout  à  propos,  qui  le  fait  aprouvé 

Leur  a  rendu  ;  car  foubdain  on  lui  conte  i835 

Le  cas  prédiét,  dont  il  ne  tint  grant  conte. 

Car  tout  foubdain,  comme  prompt  &  hardy, 

Je  ne  fçay  pas  fi  fe  fut  au  mardy 

Mais  toutesfois  de  la  journée  ne  chaille. 

Il  print  la  clef,  fans  faire  grant  bataille;  1840 

Le  coffre  ouvrit,  d'ont  faillit  le  regnard 

Si  très  foubdain  que  nul   n'eut  point  de  efgard 

A  ce  qu'eftoit,  mais  faifoit  grant  tempefte, 

Et  ne  fçavoient  fi  c'eltoit  Diable  ou  befte. 

Ou  coffre  on  quift,  mais  l'argent  n'y  fut  plus;       1845 

Donc,  pour  conclurre  &  venir  au  furplus, 

Rien  on  ne  fçeut  de  Faiteu  la  finelîe; 

De  ce  propos  pour  venir  à  tin  elle.  J 

Comment,  pour  quelque  follietterie, 

ne  fe  ofoit  trouver  chez  fa  mère, 

&  comment  à  ung  foupper 

il  fe  y  trouva. 


CHAPITRE    XXXIII. 


Comme  ay  jà  dit  que  par  envye  amère 

Le  plus  fouvent  ne  fe  ofoit  chez  fa  mère  i85o 

Trouver,  ou  veoir,  par  mefchantz  faulx  raportz, 

Dont  bien  fouvent  les  jufles  poient  deportz, 

Or  advint  il  quelque  fois  que  heut  famine, 

Et  bien  fçavoit  que  meint  eft  qui  fait  mine 

A  ung  foupper  que  chez  fa  mère  on  fait.  i855 

Comme  fçavez  qu'en  efté  on  le  fait, 

Ce  fouper  fut  foubz  le  voilier  ou  treille, 

Où  y  avoit  maint  flafcon  ou  bouteille 

Emmy  la  court  où  faifoit  manfion 

Sa  didte  mère.  Or,  fans  grant  menfion  i86o 


LES  FAITZ  MAISTRE 


Faire  ou  desbat,  voyant  qu'on  ledelprife, 

Incontinent  en  Diable  fe  defguyfe, 

Et  par  le  puys,  dont  devant  e(t  parlé, 

Le  vaillant  corps  elt  entré  &  allé 

Se  préienter  devant  la  compagnie,  i865 

Où  on  fouppoit,  qui  toit  defcompagnie 

A  bien  elté,  car  tant  eurent  de  peur 

Que  la  plul'part  d'un  moys  ne  futaleur; 

Car  toutes  pars  chafcun  fut  variable 

Et  pour  certain  cuydoient  que  fuft  le  Diable.         '"7° 

Alors  il  fift  au  soupper  fon  proffit, 

Car  à  menger  trouva  tant  qu'il  suffilt; 

A  fes  compaings  alla  ouvrir  la  porte, 

Qui  l'attendoient,  &  tout  le  cas  leur  porte. 

Or  bien  joyeux  ilz  furent  pour  ce  coup,  '°75 

Car  ne  penfoient  en  trouver  fi  acoup. 

Les  affiftens  furent  tous  preltz  refaire 

Autre  foupper,  ou  penfer  aultre  affaire, 

Ce  nonobftant  qu'ilz  n'eurent  meshuy  cueur 

Boire  ou  menger,  ne  penf;\ns  au  mocqueur. 

Mais  le  marchant  ne  fut  pas  dcfgouflé; 

De  bien  foupper  rien  ne  luy  a  courte. 


1880 

Comment  ung  jour  vient   à  ung  fien  amy 

luy  prier  qu'il  luy  donnaft  à  bancquetter, 

lequel  luy  refpondit  qu'il   n'avoit  que 

ung  pain,  de  bien  la  valleur  de  cinq 

fols,  qu'il  luy  donnoit  s'il  le  pou- 

voit  manger,,  &  comment  il  en 

fift,   &  de  la  refponce  qu'il 

fift  après. 


CHAPITRE     XXXIIII. 


Le  vaillant  corps  n'eftoit  point  defgoufté 

Aller  fouvent  en  maint  lieu  &  courte; 

Quant  il  avoit  d'aucune  chofe  affaire,  jgg^ 

En  demander  jamais  il  ne  diffère. 

Or  ung  jour  fut,  ou  qu'il  n'avoit  argent, 

Ou  qu'on  avoit  emporté  le  régent 

De  la  maifon  où  le  pain  on  enferme  ; 

Mais  toutesfois  l'efprit  n'avoit  trop  ferme  i^go 

Pour  ce  jour  là,  pour  la  fain  qu'il  avoit, 

Et  croy  vrayment  que  trouver  n'en  fçavoit, 

Ou  bien  faifoit  par  manière  de  rire, 

Car  ce  jour  vint  à  ung  lien  amy  dire 

Qu'il  luy  donnait  ung  peu  à  bancqueter;  i^cjS 

Lequel  refpond,  pour  l'ouyr  caqueter, 

Qu'il  n'a  q'ungpain,  lequel  luy  abandonne; 

Si  tout  menger  le  peult,  il  le  luy  donne 

Car  bien  fix  folz  il  valloit  grandement, 

Dont  n'euft  cuydé  qu'euft  efté  û  gourmand.  1900 

Ledit  pain  print  fans  que  guère  il  empefche; 

Incontinent  il  en  a  fait  depefche 

Et  le  mengea,  dont  fon  amy  ne  rift. 

Car  plus  n'en  a,  et  quafi  s'en  marrift, 

Pour  tant  qu'avoit  aufTi  le  Capitaine  iqo.") 

Beu  de  fon  vin  deux  potz  fans  grande  peine, 

Et  ne  luy  chault  fi  nul  en  eft  marry. 

Femme  ou  Varlet,  Chanibericre  ou  Mary; 

Mais,  devant  tous  faifant  ung  tour  ou  roë. 

Pour  tout  payement  il  luy  a  fait  la  moë,  1910 

Puis  luy  à  dit  que  luy  &  la  jument, 

Sa  femme,  enfantz,  chatz,  chiens,  en  meint  mo- 

Et  fon  cheval,  fon  Varlet,  Chamberière,     [ment, 

Tout  fon  avoir,  &  devant  &  derrière. 

Il  mengeroit,  &  le  grant  Dyable  o  tout.  igi5 

Donc  fon  amy,  ayant  efgard  à  tout, 

Malgré  fes  dens  luy  a  fallu  en  rire. 

Par  quoy  le  fait  j'ay  bien  voulu  cfcriprc, 

Car  pour  tout  vray  luy  mefmes  l'a  conté 

Comme  il  eft  cy  en  ce  lieu  raconté,  1920 

Dont  vous  voyez  qu'en  faitz  &  en  langage 

De  plaifanter  en  tous  lieux  faifoit  rage. 

Comment  il  vendit  du  vin  fur  les  champs, 
qui  eftoit  à  fa  mère. 


CHAPITRE     XXXV. 


On  doit  penfer  que  le  mal  S.  François 

Souvent  avoit,  comme  on  voit  maint  François 

Qui  à  gaudir  s'esbat  &  prend  fa  cure  ;  iq25 

Si  le  furprint,  mais  foubdain  il  procure 

En  recouvrer,  non  par  fort  ou  Devin. 

Il  eft  certain  que  fa  mère  eut  de  vin, 

Ne  fçay  combien,  mais  toutefois  grant  nombre 

Elle  en  avoit  aux  champs.  Or  une  encombre  igSo 

A  toft  trouvé  pour  en  avoir  argent 

Le  vaillant  (ilz,  car  bien  fut  diligent 

Mener  Marchant,  auquel  l'a  demonltré, 

Vendu,  livré,  &  luy  a  rcmonflré 

Toft  le  lever,  ou  bien  du  guarantage  ig35 

Ne  luy  promet,  mais  luy  difl  davantage, 

De  peur  qu'il  fuft  d'aucun  anticipé. 

Après  avoir  amplement  occupé 

Tout  le  payement  :  «  Mon  amy,  or  te  hafte 

Lever  ton  vin,  ou  bien  le  cas  tu  galle,  1940 

Car,  fi  tu  faulx  ce  jourd'huy  le  lever. 

Aucun  pourra  contre  toy  s'eflevcr; 

Liève  le  toit,  car  préfent  le  te  livre, 

Et  l'emmener  tout  foubdain  te  délivre  »  . 

Le  Marchant  fut  de  fon  fait  parelîeux,  10^5 

Car  il  ne  fçeut  lever  du  vin  que  deux 

De  fes  tonneaulx  qu'incontinent  la  mère 

Ne  le  fçeuft:  bien,  dont  eut  douleur  amère. 

Mais  toutesfois  à  ce  cas  a  pourveu. 

Tout  regarde,  advifé  &  prou  veu,  iq5o 

Le  Marchant  fut  trompé  par  sa  pareffc  ; 

La  mère  auffi,  que  le  cas  apparefle, 

Perdit  du  vin  deux  pippes  ;  toutte  fomme 

Pierre  eut  argent,  dont  indigence  aHomme. 

Voyez  comment,  en  plain  jeu  ou  rabbatz,  1953 

Pierre  Faifeu  ufoit  de  les  efbatz. 

Comment  il  devoit  argent  à  ung  créditeur, 
qui  le  mift  en  Juftice. 


CHAPITRE    XXXVI. 


Ayant  ufé  de  plufieurs  palïe-tenips, 
Ung  certain  jour  il  fut,  comme  j'entends, 
D'ung  créditeur  évocqué  en  Juflice, 
Où  il  refpond,  mais,  craignant  injusfticc,  i960 

Ont  appoindé  certain  jour  fe  trouver 
En  aucun  lieu  pour  la  debte  approuver. 
Or  elt  ainfi  que  Faifeu  anticipe 
Aller  au  lieu,  &  aux  gens  s'efmancipe 
.Da  la  maifon  compter  tout  fon  affaire,  ig65 

Leur  fuppliant  que  brief  lui  vueillent  faire 
Quelque  plaifir,  leur  promettant  buttin 
De  ce  que  aura  en  jouant  fon  luttin. 
L'Hofte  &  rHoftelle  en  ce  ne  le  dcfdirent, 
Mais  d'un  voulloir  très  voulentiers  luy  dirent      IQ'JO 
Que  preflz  eltoient  faire  à  fa  voulenté 
Et  que  foubdain  il  fût  entalenic 

A  leur  compter  la  manière  de  faire 

Qu'il  veult  ufer  pour  du  cas  fe  défaire. 

Incontinent  leur  va  dire  ;  «  Efcouftez.  '97^ 

En  une  chambre  il  faultque  m'acouflrez 

Enfepvely  comme  faictes  ung  mort. 

Sans  de  ce  cas  en  déclarer  ung  mot, 

Au  créditeur  venu  ferez  à  croire 

Que  plus  que  luy  m'avez  voulu  acroire,  1980 

Mais  que  le  temps  eft  venu  de  refpit, 

Et  en  pleurant,  femblant  très  grantdefpit, 

Me  direz  mort,  couché  en  une  chambre 

En  voftre  holtel,  enfepvely  de  chembre  ; 

S'il  ne  le  croit,  menez  le  foubdain  veoir  ig85 

Au  lieu  prédidt,  luy  faifant  affavoir 

Ce  que  vous  doibz  me  donnez  en  préfence 

Du  bon  du  cueur,  ayant  grant  defplaifance 

De  mon  trefpas,  mais  fault  qu'il  y  ayt  gens 

Qui  tefmoigner  le  fait  foient  diligens.  »  1990 

Comme  il  conclud,  l'affaire  fut  parfait 

En  tous  endroitz,  &  par  dit  &  par  fait. 

Le  créditeur  ne  fift  pas  grant  demeure 

Qu'il  ne  vienfift  à  une  certaine  heure, 

Qui  mife  efloit  entre  les  deux  parties.  1992 

Maintes  larmes  &  douleurs  départies 

Furent  préfent  par  l'HoftelTe  &  par  l'Hoffe  ; 

Le  créditeur  de  ce  propos  les  ofte, 

Leur  demandant  û  nul  d'eulx  a  rien  fçeu 

Que  venu  foit  Maiftre  Pierre  Faifeu.  2000 

L'Hofte  s'efcrie,  &  la  femme  fe  pafnie  ; 

Les  regarder,  mon  ferment,  c'efl  ung  bafnic, 

Car,  affermans,  dirent  au  créditeur 

Ce  que  Faifeu  a  efté  inventeur  ; 

Qu'il  ne  foit  vray,  le  meinent  en  la  Chambre 

Où  eit  Faifeu,  ne  démenant  nul  membre, 

En  luy  dilant  qu'il  leur  devoit  bea[u]coup, 

Mais  tout  pour  Dieu  luy  donnent  à  ce  coup. 

Le  créditeur,  meu  de  miféricorde, 

Tout  hault  a  dit  :  «  Par  ma  foy,  je  m'acorde 

Tout  luy  donner  ce  que  il  me  debvoit  ; 

Don  luy  en  faitz,  car  pas  grans  biens  n'avoit  ». 

Incontinent  deux  tefmoings,  ung  Notaire, 

Se  vont  monflrer  ;  Faifeu,  comme  eft  notaire. 

Toit  s'est  levé,  dift  :  «  Autre  cas  ne  quiers  ; 

Je  vous  mercy;  inftrument  j'en  requiers  ». 

Ainli  quicté  fut  par  fubtilité  : 

Après  avoir,  il  n'eft  qu'abilité. 

Comment  pour  quelque    cas   à  Tours   fut 

prins  par  plufieurs  Sergeans  pour 

le  mener  en  prifon,   dont  en 

porta  ung  en  une  Efglife 

&  gaigna  franchife. 


CHAPITRE   XXXVII, 


Faifeu  eftoit  tant  gay,  gentil  &  noble 

Que  bien  fouvent,  n'ayant  efcu  ne  noble,  2020 

Vicarioit  en  maint  contrée  &  lieu, 

Où  bien  fçavoit  s'acouftrer  de  fon  jeu. 

Or  toutesfois,  faifant  maintz  faultz  &  tours, 

Ung  certain  jour  il  fe  trouva  à  Tours, 

Où  fut  furprins,  comme  faulte  foulz  lye,  2023 

D'un  cas  trop  jeune  ou  petite  follye. 

Car  par  Juftice  il  fut  soubdain  reprins, 

Et  par  Sergeans,  huyt  ou  neuf,  il  fut  prins. 

Grant  nombre  eftoient,  car,  quant  l'avoient  happé, 

Par  plufieurs  fois  leur  eltoit  efchappé  2o3o 

Par  fon  fçavoir,  dont  peni'oient  y  mettre  ordre 

Par  eftre  tant  ;  vous  orrez  le  defordre. 

Quant  l'eurent  prins,  fe  tindrent  environ 

De  tous  endroitz,  tirans  à  l'aviron 

Le  pauvre  corps  comme  une  Ame  dampnée         2o33 

Qui  à  bouUir  ell  desjà  condampnée. 

Or  toutesfois,  voyant  le  deshonneur 

Qu'on  luy  faifoit,  leur  requift  par  honneur, 

Sans  luy  tenir  rigueur  li  très  auftère, 

Que  par  les  rues  chafcun  fe  vueille  taire.  2040 

Aulfi  leur  pleuft  luy  faire  ce  bon  tour 

Q'un  le  tenfiit,  &  les  aultres  entour, 

Sans  nul  iemblant  que  fuft  ung  prilbnnier, 

Ce  qui  fut  fait.  Alors  ung  perfonnier 

De  cefte  bende  entreprint  le  négoce,  2043 

En  fe  vantant  par  fon  Dieu,  qui  que  groce. 

Bien  le  tiendra  ;  lors,  fans  faire  aultre  mise, 

Il  a  faify  fa  manche  de  chemise 

A  beau  plain  poing,  feignant  que  fufl  la  main, 

En  le  menant  fans  attendre  à  demain.  20; 

Or  vous  fçavez,  quant  aucun  a  affaire 

Et  eft  lyé,  ne  tafche  qu'à  deffaire 

Les  fiens  lyens,  mettant  tout  fon  efprit 

A  efchapper  ;  on  le  voit  par  efcript. 

Ce  cas  Faifeu  par  vraye  expérience  2o55 

Leur  a  monftré,  car  foubdain  en  préfence. 

Sans  y  prévoir,  fors  à  neceffité. 

Le  tour  qu'il  fifl  eft  icy  recité. 

En  chemynant,  que  le  fait  ne  defguyfe. 

Le  vont  paffer  par  devant  une  Efglile  ;  2060 

La  congnoiffant,  de  tout  fon  cueur  s'efforce 

A  y  entrer,  car  par  très  vive  force 

Tourna  fon  bras  &  chargea  le  Sergeant 

Deffus  fon  doz,  car  là  n'eftoit  fongeant, 

Et  fe  jecla  tout  chargé  à  la  porte  2o65 

De  cefte  Efglife,  où  fon  Sergent  il  porte  ; 

Mais  en  entrant  cheurent  tous  deux  tel  fault 

Qu'on  les  cuydoit  tous  deux  mortz  de  primfault  ; 

Car  le  Sergeant  eftoit,  comme  on  les  veoit, 

Gros  &  enflé,  dont  trop  grant  faix  avoit.  2070 

Incontinent  Faifeu  fe  liève  &  drefle  ; 

Au  benoiftier  joyeufement  s'adreffe  ; 

Audit  Sergeant  &  à  tous  fes  conforts 

Qui  luy  difoient  :  «Mefchant,  deshors  toft  fors», 

Baille  eaue  beneyte  en  demandant  franchife.  2070 

Voyant  qu'il  eft  entré  dedens  TEiglife, 

Defditz  Sergens  ung  chafcun  d'eux  s'eftorce 

Le  mettre  hors  de  fa  franchife  à  force, 

Mais  meint  voifin  tofl  y  eft  acouru, 

Qui  en  fon  droit  l'ont  à  gré  fecouru,  2080 

Et  ont  tous  dit  au  Sergens  :  «  Sans  débattre, 

Ailleurs  il  fault  que  vous  aillez  esbatre  ». 

Ainfi  fault  veoir  que  Faifeu  improveu 

Par  fon  efprit  a  efté  reproveu, 

Car,  comme  on  dit,  fouvent  en  meinte  eftorce       2o85 

Le  bon  efprit  vault  mieulx  que  nulle  force. 

Comment  à  Angers  il  joua  avecques 

les  Egyptiens,  qu'il 

affina. 


CHAPITRE     XX.XVIII. 


Vagabunder  on  voit  ung  chafcun  jour 

Egyptiens  fans  faire  long  fejour, 

Quelz  enfemble  ont  une  couftume  telle 

Qu'ilz  ufent  fort  de  jeux  &  de  cautelle.  2090 

Angers  en  vint  ung  jour  pour  herberger, 

Qui  à  meint  jeu  jouoient  ;  pour  abréger, 

Ung  jeu  faifoient  avecque  une  ceinture, 

Qu'en  ung  badon  mettoient,  fans  ouverture 

Hz  en  tiroient,  dont  fe  mettoit  meint  gage  ;  -yonb 

Par  ce  moyen  de  gaigner  faifoient  rage. 

Or  s'advifa  Faifeu  faire  ung  bon  tour, 

Quel  j'efcripray  icy  en  ce  de(tour. 

Il  fe  veftit  en  robbes  de  village, 

Puis  pardciVus  print  ung  aultre  abillage,  >ioo 

Car  de  velours  gentement  s'accouftra  ; 

Ses  compagnons  en  ce  point  rencontra, 

Aul'quelz  il  dift  :  c  Pour  entendre  l'affaire, 

Je  vous  diray  que  aujourd'hui  nous  fault  faire. 

Trouver  convient,  pour  finer  à  mes  dictz,  2io5 

De  beaulx  efcuz  une  douzaine  ou  dix. 

Puis  vous  irez,  quatre  ou  cinq  tous  enfemble, 

Sans  qu'en  nul  point  nul  de  vous   fe  deffemble, 

Au  Port  Lignier  veoir  les  Egyptiens, 

Où  je  feray.  Alors  foyez  fciens  2 1  lo 

Jouer  à  eulx,  fi  de  ce  vous  requèrent. 

Ce  qu'ilz  feront  ;  aultre  chofe  ne  quèrent. 

Je  fuis  certain,  pour  tant  qu'ilz  me  oyeront 

Nommer  Monfieur  &  auiïî  qu'ilz  voyeront 

Le  mien  eftat,  me  bailleront  les  gages  ».  21 15 

Obtempérans  eni'emble  à  fes  langages, 

Hz  font  allez  où  Faifeu  leur  a  dit. 

Où  ilz  ont  fait  &  tenu  fon  efdict. 

Incontinent  l'un  c'eft  venu  à  mettre 

Ung  bel  efcu  la  seincture  defmettre.  2120 

L'Egyptien,  voyant  Faifeu  auprès 

Si  bien  en  point,  iuyrequift  tout  exprès. 

Comme  au  plus  grant,  qu'il  luy  pleuft  eitre  garde 

De  leur  argent  puifque  là  les  regarde. 

Ce  qu'il  voulut.  L'Efcolier  a  perdu,  21 25 

Mais  tout  foubdain,  comme  non  efperdu, 

Il  a  remis  d'or  encore  une  piefce  ; 

Lors  reperdit,  dont  feingt  qu'il  fe  defpiefce  ; 

Or  a  juré,  s'on  ne  luy  fait  reffus, 

Adventurer  encore  dix  efcuz,  2i3o 

Ce  qu'il  a  fait  &  les  mift  tout  à  l'heure. 

De  celuy  fait  l'Egyptien  ne  pleure, 

Mais  mect  auffi  entre  les  mains  Faifeu, 

Qui  luy  bailla  foubz  le  ventre  le  feu  ; 

Car,  tout  ioubdain  qu'entre  eulx  il  veit  desbattre2i33 

Faifant  leur  jeu,  il  lailTa  fans  rabattre 

Tumber  fa  robbe.  Incontinent  les  gens 

La  redrefîer  ne  furent  négligens  ; 

Lors  denioura  acoultré  en  village 

O  les  efcuz,  q'heut  par  fubtil  pillage,  2140 

Car  en  l'eflat  nul  ne  l'a  recongneu, 

Auffi  qu'il  fait  du  cas  fort  l'incongnu. 

L'Egyptien,  remply  de  dueil  &  de  ire. 

Pour  abréger,  ne  fçeut  quafi  que  dire, 

Fors  qu'il  difoit,  pour  ce  propos  finer,  2145 

Qu'on  ne  l'avoit  jamais  feu  affiner 

Jufques  Angers,  où  s'eft  venu  foubzmettre 

A  affiner,  mais  a  trouvé  fon  Maiftrc. 

Comme,  l'an  mil  cinq  cens  &  [x]viii, 
que   le  Roy  Françoys  fut  à  An- 
gers, devant  des  Seigneurs 
de  la  Court  il  mengea 
des  moufches. 


CHAPITRE   XXXIX. 


L'an  mil  cinq  cens  dix  [et]  huyl,  ce  me  semble. 

Du  Roy  Françoys  Angers  la  Court  s'alTemble  ;      2i5o 

Or  tous  Seigneurs  de  la  France  y  eftoient. 

Je  croy  que  nulz  pour  le  temps  ne  reftoient, 

Tant  que  logis  par  tout  on  requéroit: 

On  le  fçauroit  qui  bien  s'en  enquerroit; 

Nul  ne  pouvoit  bien  loger  fans  grant  mife.  21 55 

Donc  la  mailon  de  Faifeu  fut  admife 

Et  retenue  à  ung  très  gros  Seigneur, 

Je  ne  dys  pas  qu'il  n'en  fut  de  greigneur, 

Mais  toutesfois  en  Court  avoit  grant  vogue, 

Bien  eltimé,  tenu  puiffant  &  rogue,  ti6o 

Auquel  Faifeu  faifoit  meint  pafTe-temps 

Et  jeu  joly  &  plaifant,  dont  j'entends 

Qu'en  Court  en  fifl:  aux  Seigneurs  grant  nouvelle, 

Et  fes  beaulx  faitz  à  plufieurs  renouvelle, 

En  l'eftimant,  pour  vray,  le  plus  plaifant  21 65 

Qu'on  veit  jamais,  fans  eftre  déplaifant. 

Chafcun  avoit  de  le  veoir  grant  envye, 

Autant  qu'aucun  qui  pour  lors  fuft  en  vie  ; 

Dont  ung  Seigneur,  des  plus  grans  de  la  Court, 

Le  fufdit  Sieur  l'upplia  bref  &  court  2170 

Le  luy  monllrer;  le  cas  pas  ne  diffère, 

Mais  l'a  niené  au  logis  pour  mieulx  faire, 

Et  luy  a  fait  ung  fort  riche  bancquet, 

Pour  mieulx  ouyr  de  Faifeu  le  caquet, 

Lequel  eftoit  empesché  au  fervice,  2175 

Ce  fimulant  merencolicque  &  nice  ; 

Mais  le  Seigneur,  qui  là  eft  pour  le  veoir, 

Le  demander  fift  très  bien  fon  debvoir. 

On  luy  monftra  ;  lors  le  fift  feoir  à  table, 

Dont  contrefifl:  le  résolu  &  Itable.  2180 

Quant  fut  affis,  nul  mot  il  ne  difoit; 

Ses  geftes  fort  le  Seigneur  advifoit, 

Mais  bien  le  veoit  qu'il  mengeue  &  digère  : 

L'interroguer  très  voulentiers  s'ingère 

Qu'il  ne  parloit,  veu  que  partout  on  bruyt  2i85 

Que  de  jafer  il  emporte  le  bruyt. 

Lors  refpondit  au  Seigneur  comme  fage, 

Non  eltourdy,  volaticque  ou  rufl'age  : 

«  Ung  fol  elt  bien  entre  fages  ouy, 

Mais  icy  fuis  quali  evanouy  ».  2190 

Lors  le  Seigneur,  qui  entend  bien  fon  dire, 

Et  les  préfens  fe  font  tous  prins  à  rire, 

Et  en  riant  de  bon  cueur  le  requèrent 

Qu'il  pafle  temps  ;  aultre  chofe  ne  quèrent. 

Incontinent,  fans  changer  de  propos,  2195 

Moufches  à  tas  viendrent  faire  repos 

Dedens  ung  plat,  quel  devant  luy  on  pofe  ; 

A  les  happer  foubdain  fa  main  appofe, 

Dont  il  en  print  ung  très  fort  grant  monceau. 

Et  les  pofa  toutes  à  ung  morceau  2200 

Emmy  fa  bouche,  &,  feignant  les  menger, 

Faifoit  femblant  ahanner  les  renger. 

Ledit  Seigneur,  qui  de  luy  fe  prent  garde, 

Très  volentiers  fon  palTe-temps  regarde, 

Le  requérant  qu'il  lui  difl  ung  petit  22o5 

Si  tel  morceau  luy  donnoit  appétit. 

Il  refpondit  que  d'icy  en  Yrlande 

Impoiïîble  eft  trouver  meilleur  viande, 

En  affermant,  s'il  y  avoit  goufté, 

De  toute  autre  il  feroit  defgoufté,  2210 

Dont  chafcun  rift.  Lors  Faifeu  print  fa  game 

A  bien  jafer,  car  en  toute  une  rame 

De  bon  papier  on  ne  fçauroit  efcripre 

Les  motz  qu'il  difl,  qui  eftoient  tous  pour  ryre. 

A  ce  bancquet  tant  fifl:  de  paffe-temps  221 5 

Que  les  préfens  s'en  allèrent  contens. 

Car  en  la  Court  en  firent  tel  niémoire 

Q'audit  Seigneur  plus  de  cent  fois  à  boire 

Il  en  coufta,  dont  fe  fuit  bien  paffé  ; 

Les  trespalTez  requiefcant  in  pace.  2220 

Comment   à  Angers  une   certaine  nuyt   il 

joua  avecques  ung  jeune  Prothenottaire 

Abbé,  qui  gaigna  Ion  argent  &  le 

gaudift,  mais  il  emporta 

fubtillement  (a 

robbe. 


CHAPITRE     XL. 


Chafcim  (cet  bien,  n'eult-il  nul  revenu, 

Que  par  tous  lieux  eftoit  le    bien  venu. 

Or  eft  ainû,  li  qu'à  tous  foit  notoire, 

Qu'i  le  trouva  chez  ung  Prothenoloire, 

Bien  gros  Seigneur,  jeune  Abbé  &  joyeux,  2225 

Qui  à  meint  jeu  eftoit  très  grant  joucux. 

Angers  tenoit  fon  mefnage  &  mei'gnye; 

Faifeu  fouvent  luy  tenoit  compagnie, 

Et  pour  certain  eftoit  l'on  compagnon 

Quant  à  jouer,  l'on  privé  &  mignon.  îaSo 

Ung  jour  advint  qu'ilz  jouèrent  aux  chartes, 

Où  il  fut  beu  maintz  potz  de  vin  &  quartes  ; 

Faifeu  jouant  fut  preft  &  diligent 

Mettre  &  tyrer  au  jeu  tout  fon  argent  ; 

Autres  plufieurs  à  jouer  fe  difpofent,  2235 

Et  leur  argent  pareillement  y  pofent. 

Faifeu  fut  fin,  car,  ainfi  qu'il  gagnoit, 

Des  compagnons  l'argent  il  enguainoit 

Secrettement,  tousjours  feignant  la  perte 

Tumber  fur  luy,  patente  &  toute  aperte;  2240 

Dont  il  efcheut  le  gaing  eflre  à  l'Abbé, 

Qui  de  tous  eulx  c'est  mocqué  &  gabbé. 

Bien  nuyt  eftoit;  temps  fut  qu'on  fe  retyre; 

L'un  fur  ung  lict  ou  fur  ung  banc  fe  tire 

Pour  repofer,  car  le  jour  eftoit  près.  2245 

Tout  chafcun  dort,  fors  Faifeu,  qui  exprès, 

Quant  voit  dormir  ainfi  toute  la  bende 

Son  vif  efprit  fubtillement  desbende, 

Du  quel  tyra  dens  une  garde  robbe 

Où  il  attaint  une  très  bonne  robbe  .  2260 

Qui  bien  valloit  des  efcus  trente  ou  vingt; 

Toft  la  faifit,  puis  chez  luy  il  s'en  vint. 

La  dicte  robbe  eftoit  à  ce  bon  Maiftre, 

Qui  les  gaudir  fe  voullut  entremettre 

Quant  eut  gagné,  comme  il  eft  fus  efcript.  2255 

Faifeu  foubdain,  fans  perdre  fon  efprit. 

Bien  effuya  la  robbe  deffus  dicte, 

Quant  l'eut  chez  luy  apportée  &  réduytte, 

Puis  il  s'en  vint  à  aucuns  fes  voifins, 

Ne  fçay  s'ilz  font  fes  parens  ou  coufins,  2260 

Mais  leur  promift  payer  vin  pour  l'admende, 

Et  que  l'on  dift,  îï  aucun  le  demande, 

Que  pour  certain  bien  matin  eft  forty, 

Fort  bien  monté  de  cheval,  &  Ibrty 

D'acouftrement,  quel  la  nuyt  a  t'ait  faire, 

D'une  robbe  laquelle  a  fait  défaire, 

Dont  il  leur  dift  la  façon  &  couleur 

Si  que  l'Abbé  en  euft  plus  grant  douleur  ; 

Auffi  qu'on  dift  que  tout  il  a  fermé 

Et  que  chez  eulx  fes  clefz  a  enfermé. 

Pour  tant  qu'il  n'a  repofé  qu'à  demy, 

En  fon  lict  s'eft  coufché  &  endormy, 

Oia  de  longtemps  il  ne  s'eft  reiVeillé 

Pour  ce  qu'avoit  trop  longuement  veillé. 

Le  lendemain  l'Abbé  s'efveille  &  fourt  : 

Des  compagnons  ung  chafcun  fait  le  lourd. 

Car  nul  ne  peult  le  refveiller  ne  fourdre, 

Dont  de  tel  cas  font  aifez  à  abfouldre. 

Le  did  Abbé  premier  fc  réveilla, 

Puis  les  gallands  tout  foubdain  efveilla. 

Fors  que  Faifeu,  qui  a  fait  fa  paffée, 

Dont  il  eft  cheut  en  très  grande  penfée. 

Incontinent  en  fon  eftude  va, 

Où  fon  meilleur  habit  il  ne  trouva  ; 

Lors  a  congnu,  la  fortune  advenue, 

Quec'eft  Faifeu  qui  baille  tel'  venue. 

Toft  chez  luy  va  le  peni'ant  retrouver, 

Mais  il  n'eft  preft  fon  habit  recouvrer  ; 

Car  des  voyfins  nul  n'y  a  qui  l'accufc, 

Mais  chafcun  d'eulx  bien  fermement  l'excufc, 

Comme  deffus  icy  eft  recité, 

Qui  à  l'Abbé  grantdueil  a  incité, 

Car  bien  congnut  telle  enfeigne  eftre  vroye, 

Dont  de  douleur  tout  fon  efprit  defvoye, 

Mais  il  craind  plus  mocquerie  en  effeét  2293 

Que  perte  ou  couft  que  Faifeu  luy  a  fait  ; 

Or  s'en  rêva,  car  plus  ne  fçet  que  faire. 

Faifeu  levé  plus  guère  ne  diffère 

Dudict  habit  bien  fe  faire  acouftrer 

Au  prime  ouvrier  qu'il  a  peu  rencontrer  ;  23oo 

Puis  s'en  alla,  fans  plus  à  nul  débattre. 

En  plufieurs  lieux  fur  les  champs  pour  s'esbattre, 

Ainfi  trompa  il  l'Abbé  finement^ 

Qui  fe  mesloit  vers  luy  d'affinement. 

Car,  quant  Faifeu  fut  de  retour  en  Ville,  23o3 

L'Abbé  ne  fçeut  tant  fin  eltre  ou  habille 

Qu'il  fçeuft  le  fait  luy  faire  recongnoiflre, 

Tant  peuft  fur  luy  bien  fa  robbe  congnoiflre, 

Car  du  cas  fift  tant  fort  le  defcongnu 

Que  l'Abbé  dift  eftre  donc  incongnu  23 lo 

Comme  en  ce  point  fa  robbe  on  luy  embla. 

Ainfi  Faifeu  o  luy  fe  raffembla 

Et  de  la  robbe  il  ne  filt  récompenfe  : 

Ung  bon  penfeur  penfe  au  revers  qu'on  penfe. 

Comment  il  avoit  une  garce  chez  luy, 

de  laquelle^  quant  il  en  fut  ennuyé, 

s'en  defpefcha  fubtillement. 


CHAPITRE   XLI. 


D'aucune  tille  ung  coup  tut  amoureux, 
Dont  en  pafla  maint  jour  moult  langoureux, 
Tant  qu'il  advint  que  d'elle  eut  jouyllance 
A  fon  voulloir  &  tout  à  fa  plaifance. 
Mais  proprement,  tout  ainll  que  la  pluye 
Fort  defirée  incontinent  ennuyé, 
Luy  ennuya  avoir  ung  tel  fardeau. 
S'en  defpefcher  bien  vouloit  le  hardeau, 
Mais  ne  povoit  à  fon  plaillr  en  faire, 
Par  quoy  encore  ung  peu  de  temps  difTcre. 
Or,  pour  plus  feur  fon  voulloir  mettre  à  fin, 
Luy,  qui  eftoit  entre  tous  le  plus  fin, 
A  la  commère  il  di(t  une  foyrée  ; 
«  Au  plus  matin  que  ferez  elTorée, 


2321 

Si  que  trop  mieulx  je  vous  puilTe  emboucher, 

II  fault  qu'aillez  parler  à  ung  Boucher  233o 

Et  achepter  pour  dix  folz  de  viande. 

Car  au  difner  demain  une  grant  bende 

De  compagnons  feront  avecques  moy  ». 

L'argent  a  prins  ;  au  matin,  fans  efmoy, 

Au  Boucher  va  pour  faire  fon  emplecte.  2333 

Tiandis  que  fut,  Faifeu  foubdain  explecte 

Bien  aultrement  qu'ainfy  comme  elle  entend, 

Car  luy  cercha  les  hardes  tout  content 

Et  les  bailla,  fi  bien  le  cas  defme. 

Pour  les  garder  à  une,  fa  voifine,  *34o 

Et  luy  bailler  quant  feroit  de  retour. 

Ainfi  Faifeu  luy  joua  de  ce  tour. 

Puis  il  en  fort  en  fermant  huys  &  porte  ; 

Avecques  luy  toutes  fes  clefz  emporte 

Et  s'en  alla  aux  champs  pour  palTer  temps.  2345 

La  dicte  fille,  ainfi  comme  j'entends, 

Long-temps  ne  fut,  mais  à  la  revenue 

Bien  esbahye  elle  efi:  de  la  venue  ; 

Ce  nonobflant  bien  long-temps  attendit 

Son  revenir,  mais  enfin  entendit  235o 

Quefondict  Maiftre  ainfi  l'avoit  pippée 

Et  cautement  de  chez  luy  extirpée 

Lors  s'en  alla,  pour  faire  fin  de  compte, 

Cercher  parti  à  tout  fa  courte  honte. 

Ainfi  Faifeu  à  chafcun  a  aprins  2355 

S'en  depefcher,  quant  prou  on  en  a  pr'ns. 

Comment  à  Saulmur  il  fe  trouva  en    cer- 
taine compagnie,   où  fut  faide  une 
follye,  dont  il  fut  prins  &  mis  en 
prifon,  &  comment  il  demanda 
eflre   renvoyé    à   Angers,    & 
comment  à  Saind-Ebvrouil 
il  fe  faulva. 


CHAPITRE    XLII. 


A  Saulmur  fut  une  t'ois  pour  s'csbattre, 
Où  de  gaudir  fifl  feu,  mais  fans  débattre, 
Ung  jour  advint  qu'il  fe  trouva  en  lieu 
De  celle  Ville,  au  bout  ou  au  mélieu, 
Où  il  fut  fait  je  ne  fçay  quel'  folye, 
Ainfi  qu'on  voit  que  jeunelTe  foulz  lye. 
Or  e(t  ainfi  qu'en  ce  fait  il  fut  prins, 
\'a  griefvemcnt  en  fut  foubdain  rcprins, 


3  60 


PIERRE    FAIFEU  35 


Car  en  prifon  il  fut  eftroiclement,  2365 

Où  on  luy  fift  très  mauvais  traictement. 

Ses  fubtilz  jeux,  fes  quacquetz  &  fes  baddes, 

Ses  faultz  légers,  ruaddes  &  gambaddes. 

Son  bon  cheval,  ne  fes  habiles  tours, 

Tous  fes  amys  &  d'Angers  &  de  Tours,  2870 

Si  tout  leur  bien  en  ce  euiîent  defpendu, 

N'euffent  pas  fait  qu'il  n'euft  eflé  pendu, 

Car  pour  certain'tous  les  gens  de  la  Ville 

Avoient  horreur  d'ouyr  ung  cas  fi  vile. 

Et  à  mourir  eftoit  jà  condampné,  2376 

Dont  euft  voulu  quafi  eftre  dampné; 

Mais  en  telz  cas,  foient  Medicins  ou  Mires, 

A  fe  faulver  chafcun  ouvre  fes  vires. 

Il  f'advifa,  comme  homme  qui  n'elt  fot. 

Qu'il  n'eftoit  pas  jugé  par  fon  relTort,  238o 

Car  pour  ce  cas  requiert  qu'on  le  renvoie 

Devant  fon  Juge  Angers,  fi  qu'on  revoie 

Le  fien  procès,  où,  pour  le  faire  court, 

Appellera  plainement  à  la  Court. 

Pareillement  fes  amys  en  requirent  2385 

Les  Officiers  d'Angers,  qui  foubdain  quirent 

Tout  le  moyen  de  luy  faire  fervice, 

Pour  doulcement  le  purger  de  fon  vice. 

Ceulx  de  Saulmur  n'ofèrent  contredire 

Ce  qu'il  requift  ne  rien  encontre  dire,  2390 

Mais  advifé  fut  par  ung  certain  jour, 

Qu'on  le  mainroit,  fans  faire  long  féjour. 

Dont  fut  joyeux,  quant  de  ce  on  l'advertit; 

Croyez  pour  vray  que  rien  n'en  divertit. 

Quant  fçeut  le  jour,  à  quelcun,  l'on  fegret  2'}gb 

Qui  de  le  veoir  fortyr  n'avoit  regret, 

Dift  :  «  Mon  amy,  à  tel  jour  &  telle  heure 

Je  te  fupply',  fans  faire  aultre  demeure, 

Que  foys  Angers  pour  nnon  cas  incité, 

A  fainCt  Ebvrou,  qui  e(l  en  la  Cité,  2400 

Mettre  ung  brandon  feignant  eltre  taverne. 

Si  je  ne  faitz  ung  bon  tour,  qu'on  me  berne; 

Auffi  fault-il  qu'ays  Notaire  &  tefmoings, 

Pour  veoir  comment  je  fortiray  des  mains 

De  ceulx  qui  ont  commilfion  me  rendre  2405 

A  mon  Juge,  me  cuydant  faire  pendre». 

Son  compagnon  luy  a  promis  ce  faire; 

Difant  adieu,  de  luy  fe  va  défaire. 

Or  vint  le  jour  que  Faifeu  fut  tyré 

Pour  eftre  Angers  tout  foubdain  attiré;  2410' 

Lors  dift  à  ceulx  qui  de  luy  charge  avoient 

Pour  ce  qu'Angers  les  deftours  ne  fçavoient: 

«  Mes  compagnons,  je  fuis  en  voftre  garde, 

Mais,  quant  à  moy,  fouvent  bien  je  regarde. 

Considérant  que  me  menez  afin,  2415 

Donc  n'ay  parent,  parenté,  ou  affin 

Qui  me  faulver  euft  povoir  ou  puilTance, 

Par  quoy  fuis  cheut  en  très  grande  impuiflance, 

AulTi  pour  vray  que  me  menez  es  mains 

D'un  Chartrenier  plus  larron  des  humains;  2420 

Car,  fi  j'avois  mille  efcuz  en  ma  bource. 

Ne  ceffera  que  tous  ne  les  dcsbource. 

Et  n'en  feray  pour  ce  jà  mieulx  penfé. 

Par  tant,  enfans,  en  moy  mefmc  ay  penfé 

Que  j'ay  encore  efcuz  ou  trois  ou  quatre  2425 

Que  nous  bevrons,  fans  denier  en  rabbattre. 

Sur  le  chemin,  car  je  fçay  bien  pour  voir 

Que  mes  amys  tous  vouldront  bien  pourvoir 

A  me  nourrir  &  me  faire  grant  chère 

En  la  prifon,  qui  me  fera  bien  chère  ;  2430 

Dont  je  vous  pry',  fans  enfraindre  à  l'office 

Que  vous  avez,  me  faciez  ung  fervice 

Qui  pour  certain  rien  ne  vous  couftera  ; 

A  mon  prier  chafcun  efcouttera  ; 

Je  vous  fupply'  ne  me  faides  l'injure  2435 

De  me  mener  par  la  rue,  car  je  jure 

Que  mes  parents  en  mourroient  de  defpit  ». 

Les  compagnons  refpondent  fans  refpit 

Qu'ilz  font  contentz  admettre  fa  requelte. 

Or  pour  pa[r]faire  &  leur  charge  &  leur  quelte,  2440 

Hz  ont  Faifeu  bien  Ij'é  &  bille  ; 

Le  pouvre  homme  eft  laydement  habillé. 

Or  pour  venir  à  fin  d'iceluy  conte, 

Sur  ung  cheval  ou  jument  on  le  monte 

Pour  le  mener  ;  quafi  defefperé  2446 

L'ont  de  Saulmur  foubdain  defemparé. 

Dieu  fçet  comment  l'on  argent  luy  fut  cher 

Pour  employer  en  vin,  poylTon  ou  chair, 

A  feftoyer  les  gallands,  qui  le  meinnent 

Et  qui  ainfi  pouvrement  le  demeinnent  :  2450 

Lieu  n'ont  trouvé  où  y  euft  vin  en  broche 

Sur  le  chemin,  que  Faifeu  ne  desbroche 

De  fa  bougette  argent,  fans  eflre  chiche  ; 

S'il  peuft  fortir  de  leurs  mains,  il  fuit  riche. 

Quant  furent  près  de  la  Ville  &  Forsbourgs, 
Ne  demandoient  vielles  ne  tabours 
Pour  tympaner  leur  entrée  &  venue  ; 
Artillerie,  ou  groffe  ou  bien  menue, 
On  ne  sonna,  mais  bien  fecrettement 
Se  ûi\  mener  o  grant  regrettement  ; 
Par  fur  les  murs  du  portail  de  ToulTaincts, 
A  lainct  Ebvrou  fe  sont  trouvez  tous  fains. 
Quant  Faiteu  veit  le  brandon  à  la  porte. 
En  ceft  endroit  il  veult  qu'on  fe  tranfporte, 
Car  fon  argent  y  fera  defpendu 
Puis  qu'auiïi  bien  il  fault  qu'il  foit  pendu. 
Les  conducteurs  n'y  firent  réfiftence, 
Mais  au  brandon  vont  faire  réfidence, 
En  efpérant  que  fufl  pour  bancquetter, 
Mais  fault  que  ailleurs  en  aillent  donc  quefter. 
Lors  il  entra  premier  ;  chafcun  le  fuyt  ; 
Quant  fut  entré,  il  fill  ce  que  s'enfuyt  ; 
De  l'eaue  beneyte  il  print  &  leur  en  donne, 
En  leur  difant  que  tout  il  leur  pardonne 
Qu'ilz  luy  ont  fait  ;  û  que  rien  ne  defguyfe, 
Franchife  il  veult,  pour  tant  qu'eft  en  l'Elglife. 
Hz  ont  juré  qu'ilz  le  trairoient  par  force, 
Mais  on  leur  dift  :  «  Nully  ne  s'i  parforce  ». 
On  leur  monflra  Crucifix  &  aultiers  ; 
Ainfi  trompez  furent  pouvres  Gaultiers  ; 
I  faire  rien  tout  ne  leur  vault  ung  double  ; 
S'en  plaindre  aulLi  leur  traveil  en  redouble  ; 
Le  meilleur  point  fut  leur  en  retourner 
Ung  doy  au  cul,  pour  mieulx  les  attourner. 

Si  qu'on  pensaft  que  le  Varlet  fut  yvre. 

Remect  les  clefz,  puis  foubdain  fe  délivre  2jib 

Se  recoufcher  &  prendre  fon  repos. 

Le  lendemain  fe  fuft  un  hault  propos, 

Car,  quant  fut  prelt  de  parfaire  fa  voye, 

Le  Varlet  euft  voulu  eftre  en  Sabvoye. 

Faifeu,  feignant  n'eftre  adverty  du  cas,  2720 

Dit  qu'il  aymaft  mieulx  perdre  cent  ducatz 

Que  fon  cheval,  donc  pour  tel  defarroy 

Incontinent  s'en  yra  plaindre  au  Roy. 

Le  Prince  dit  :  «  Pour  ung  don  charitable, 

Prenez  le  mien,  qui  eft  en  mon  eftable;  2726 

Cinquante  efcuz  il  vault,  je  vous  affy  ». 

Faifeu  ne  veult,  faignant  avoir  deffy 

Qu'il  ne  luy  peult  fervir  à  fon  affaire, 

Difant  le  fien  avoir  couftume  faire 

Cent  lieux  par  jour  comme  ung  cheval  fayé.  2730 

Le  Prince  fut  de  ce  mot  effrayé  ; 

Lors  luy  donna,  pour  de  tel  cas  fe  taire, 

Dix  beaulx  efcuz,  fans  appeler  Notaire, 

Et  fon  cheval,  &  fon  efcot  auffi. 

Faifeu  le  veult,  par  tel  moyen  que,  fi  27^5 

De  fon  affaire  il  ne  fait  la  depefche, 

Sera  au  court  du  Prince  qui  l'empefche. 

Bien  l'a  voulu;  lors  Faifeu  a  monté 

Sur  le  cheval,  mais  comme  defmonté 

Il  s'eftimoit;  or  toutesfois  il  picque  2740 

Bien  afprement.  Ainfi  par  fa  trafBcque 

Heut  le  cheval,  quel  guères  ne  courut, 

Et  de  l'argent  qui  bien  le  fecourut. 

Quant  eut  palTé  La  Ferté  &  laiffée, 

Sa  halte  il  eutfoubdain  delailTée, 

Car  tout  en  paix  s'en  va  jufques  à  Paris 

Et  fift  au  Prince  ung  tour  dont  n'a  pas  rys  ; 

De  ce  bon  tour  à  nuUy  ne  levante, 

Mais  tout  foubdain  fon  cheval  milt  en  vente; 

Le  propre  jour  on  trouva  Ion  cheval 

Monté  en  hault  au  grenier,  non  à  val. 

Le  Prince  alors  bien  congnut  qu'on  le  pippe 

Et  q'ung  trompeur  ainfi  fon  cheval  grippe. 

On  effaya  (i  le  cheval  alloit 

Comme  il  disoit,  mais  guères  ne  valloit. 

Le  Prince  à  nul  ne  conta  l'adventure 

Qu'on  l'a  mocqué  par  fi  faulce  nature, 

Mais  le  cheval  en  l'eftable  on  pola, 

Où  longuement  très  bien  fe  repofa. 

Faifeu  faifoità  Paris  bonne  chère 

De  l'argent  q'heut  du  cheval  à  l'enchère, 

Et  acoultrer  fa  vèze  il  a  bien  fait, 

Ne  prenant  point  la  matière  à  effe6t. 


PIERRE   FAIFEU  $1 


Comment   il  s'en  retourna  de  Paris  à  An- 
gers,  avecques  aucuns  de  fa  congnuë, 
&  relogea  chez  ledit  Prince,  qu'il 
trompa  de  rechef,  &  ne 
fut  point  congnu. 

Ce  temps  pendant  qu'il  parfaifoit  fa  quefte, 

De  luy  Angers  on  failoit  grant  enquefte;  2765 

Chafcun  cuydoit  qu'il  le  fuit  enfouy, 

Car  nul  ne  fçet  quel,  s'il  fut  enfouy 

Et  enterré,  ne  par  quelle  fortune 

On  l'a  perdu.  Ce  pas  trop  importune 

L'efprit  d'aucuns,  penfans  l'avoir  perdu;  -77° 

Meint  en  eftoit  fafché  &  efperdu. 

Or  advint-il,  pour  noftre  cas  parfaire 

Qu'aucuns  d'Angers  à  Paris  ont  à  faire, 

Quelz  d'avanture  ont  rencontré  Faifeu 

En  leur  chemin,  fi  que  le  cas  foit  fçeu  ;  2775 

Luy  ont  enquis  qui  de  préfent  le  meinne, 

Veu  qu'il  devoit  la  prochaine  fepmaine 

Femme  efpoufer,  ainfi  qu'on  rapportait, 

Et  luy  ont  dit  auffî  qu'il  apportoit 

Et  fi  faifoit  grant  dueil  à  fes  parens 

Autant  qu'en  a  par  monceaulx  ou  par  rencs. 

Si  leur  refpond  qu'il  y  a  des  jours  feize 

Qu'il  eft  venu  faire  acouftrer  fa  vèze, 

Car  à  Angers  aucun  n'a  fçeu  trouver 

Qui  rhabiller  fe  vouluft  efprouver  ; 

AufTi  leur  dift,  pour  éviter  diffame, 

Qu'il  en  vouloit  faire  fefle  à  fa  femme 

Et  recevoir  fes  parens  &  amys  : 

«  Voyez,  »  dift-il,  «  qui  à  Paris  m'a  mis  ». 

Lors  on  conclud  de  retourner  enfemble, 

Mais  tout  foubdain  de  la  compagnie  le  emble 

Et  s'en  va  droit  chez  ung  Feupier  changer 

Tous  fes  habitz,  pour  de  mieulx  s'effranger. 

Comme  homm.e  cault,  fubtil  &  bien  aprins, 

Prent  ung  cheval,  qui  n'eftoit  de  grant  pris 

Que  de  cent  folz  ou  au  plus  de  fix  livres; 

Pas  ne  le  prent  pour  le  charger  de  livres. 

Mais  pour  Angers  feullement  l'apporter. 

Ne  fut  fi  foui  à  fes  gens  rapporter 

Ce  qu'avoit  fait  de  fon  cheval,  quant  vint, 

Mais  vous  orrez  comment  il  en  advint. 

Or  pour  partir  chafcun  fe  botte  &  houfe; 

A  demeurer  nul  d'euls  ne  fe  difpofe, 

Mais  tant  ont  fait  qu'à  La  Ferté  s'en  vindrent. 

Efcouttez  bien  les  chofes  qui  advindrent  ; 

Chez  ledit  Prince  ilz  prindrent  leur  iierberge, 

Qui  leur  donna  de  meint  pouUet  &  berge 

Et  les  traiila  comme  homme  à  ce  congnu, 

Et  n'a  Faifeu  de  nul  efté  congnu. 

Le  lend[em]ain,  quant  fut  temps  de  partir  2810 

Et  à  chafcun  leurs  chevaulx  départir, 

Faifeu  congnut  fon  hère  emmy  l'ertable; 

Semblant  n'en  fift,  mais,  comme  fage  &  ftable, 

A  demandé  qui  tel  hère  leur  donne. 

Incontinent  Le  Prince  s'habandonne  28i5 

Compter  le  cas  qui  luy  e(t  advenu, 

Dont  aux  préfens  grant  plailir  eft  venu. 

Le  compte  fait,  Faifeu  dift  à  fon  hofte: 

«  Je  te  requiers,  mon  bon  amy,  efcoutte; 

Trocquons  nous  deux  fans  faire  aucun  retour  ».  2820 

L'hofle  le  veult;  ainfi  par  celluy  tour 

Faifeu  trompa  fon  Holte  doublement. 

Voyez  comment,  fans  aucun  troublement, 

Il  ramena  fon  cheval  jufques  Angers 

Sans  y  avoir  de  perte  ne  dangers.  2825 

Quant  fut  venu  jufque  en  fa  cognoiffance 

Et  qu'il  congnut  le  lieu  de  fa  naiffance, 

Plus  ne  craignit  conter  le  cas  qu'heut  fait 

A  plusieurs  gens  dont  meint  rys  en  fut  fait  ; 

On  luy  enquift  de  fon  partir  la  caufe,  283o 

Mais  refpondit,  fans  faire  longue  paufe, 

A  meint  amy  qui   luy  ryt,  court  &  baife, 

Qu'eftoit  allé  faire  acoudrer  fa  vèze. 

Comment,   après  tous  fes  tours,  il  efpouia 

fa  femme  en  l'Efglife  Saind- 

Julien  à  Angers. 

Pour  parvenir  de  fes  Faitz  à  la  lin, 

Il  n'heut  coufin,  parente,  ne  affin,  2835 

Luy  retourné,  qu'aux  nopces  ne  convye; 

Bien  cuyde  avoir  longuement  par  con  vye. 

Le  jour  fut  mis,  pour  mieulx  luy  donner  famé, 

Qu'efpouferoit  à  Saindt-Julien  fa  femme; 

Mais  cependant  chafcun  jour  i'e  defguife  2840 

Et  s'en  alloit  de  chez  luy  à  l'Efglife 

Avec  fa  vèze,  ou  bien  o  fa  vielle. 

Oncques  on  ne  veit  pareille  kyrielle; 

Plus  tofl:  faifoit  Paveuglc  ou  le  mancquet  ; 

Aux  compagnons  ainfi  H(t  meint  bancquet.  2845 

Pour  luy  tenir  compagnie  à  ce  faire, 

Tous  fes  voifins,  pcnfans  que  fuit  pour  faire 

L'efpoufement,  doncchafcun  y  tournoit; 

Meint  y  couroit  qui  pefneux  retournoit, 

Mais  le  jour  vint  qu'on  fift  à  bon  el'cient.  285o 

Pierre  Faifeu^  comme  bon  &  fcient, 

Sa  femme  print,  dont  il  ne  fault  pas  dire 

Que  meint  le  veit  qui  fort  s'en  print  à  rire. 

Le  jour  fut  gay,  frifque,  &  plaifant  &  beau; 

Meint  au  bancquet  fur  chaere  ou  efcabeau  2855 

Fut  resjouy  de  tabours  &  buffines  ; 

Là  on  a  fait  meints  pafle-temps  et  fignes; 

Plufieurs  dances,  morifques  &  virlaitz, 

I  furent  faitz  par  Maiftres  &  Varletz  ; 

Les  metz  qu'on  heut  racompter  par  parolle  2860 

On  ne  fçauroit  ne  rédiger  par  rolle. 

Car  rhabundance  y  fut  tant  fuperfluë 

Je  croy  le  bien  de  tout  Angers  y  fluë; 

Le  jour  palTa;  chafcun  fe  retira; 

Mefme  Faifeu  vers  fa  femme  attyra.  2865 

Comment,   après   avoir   elle  certain   temps 

en  mefnage  avec  fa  femme, 

il  mourut  de  mé- 

rencolye. 

En  peu  de  temps  mefnage  le  furprint, 

Bien  afprement  deffas  &  deffoubz  print, 

Car  tout  foubdain  par  bien  frapper  en  coche 

Dedens  ung  an  il  eut  fa  femme  en  coufchc. 

Or  la  couftume  a  la  femme  fouvent 

A  fon  mary  faire  bo)'re  fon  vent, 

Que  gaudifleurs,  fans  en  faire  aultre  mife, 

Nomment  &  dyent  le  vent  de  la  chemife. 

Le  povre  homme  n'en  fut  pas  exempté 

Car  de  tel  vent  tort  fut  bien  efventc,  2876 

Voyre  &  fi  bien  que  jufques  à  bercer 

11  fut  contraint,  fans  en  rien  iravcrtcr. 


■2870 

De  ce  cas  là  je  ne  m'esbahys  point. 

Car  es  efcriptz  on  trouve  &  en  meint  poindl 

Que  les  plus  grands,  ayans  fçavoir  &  famé,  2880 

Se  font  trouvez  trompez  &  par  la  femme, 

Ce  nonobftant  que  vueiHe  maintenir 

Qu'il  fuit  trompé  par  fon  mal  con  tenir, 

Mais  on  difoit,  tant  en  Glofe  qu'en  Texte, 

Que  elle  avoit  la  plus  mauvaife  tefte  2885 

Qui  fufl  Angers,  dont  fon  joly  efprit 

Quafi  eftoit  tout  perdu  &  perfcript. 

D'avantage  eut  avecque  elle  fa  mère, 

Qui  à  Faifeu  faisoit  douleur  amère. 

Car  ce  qu'en  bruyt  la  fille  ne  faifoit,  2890 

La  mère  eftoit  qui  le  tout  parfaifoit. 

De  fes  douleurs  je  n'en  dys  pas  la  dyfnie  ; 

Mieulx  luy  vaufift  tumbé  eftre  en  Abyfme; 

Où  il  avoit  tousjours  joyeux  efté, 

Bruyt  et  tanfon  ha  pour  joyeufetté.  28g5 

Bref  il  cuyda  ung  jour  eftre  le  Maiftre, 

Et  bien  tanfer  fe  voullut  entremettre; 

Mais,  s'il  euft  eu  trois  teftes  en  montfeau, 

Davantage  il  n'eut  eu  ung  morfeau. 

Mais,  pour  monftrer  qu'il  tenferoit  plus  hault      2900 

Qu'ilz  ne  feroient,  il  s'encrucha  en  hault 

Sur  ung  buffet,  ou  fur  ung  dreffouer, 

Mais  rien  ne  fert  un  tel  adreffouer; 

S'eftoit  nyent;  pour  faire  fin  de  conte, 

Contrainct  eftoit  s'en  en  aller  de  honte.  2903 

Quant  eut  régné  ainfi  ung  bien  long  temps 

En  telz  débatz,  riottes  &  contemps, 

Remply  de  dueil,  foucy,  mérencolye, 

Qui  des  joyeux  fouvent  cœur  et  corps  lye, 

Luy,  quy  avoit  fur  tous  elté  joyeux,  2()io 

Frilque  &  gaillard,  &  de  tous  jeux  joueux, 

Pour  tant  qu'il  eut  temme  à  l'a  vie  contraire, 

Dieu  le  voulut  par  devers  luy  retraire, 

Et  trefpaiïa  de  ce  fiècle  en  ce  point. 

L'heure  &  le  jour,  pour  vray,  je  ne  Içay  point,     ^oi  ^ 

L   ACTEUR 


Quant  j'heu  fine  coppier  ce  volume. 

Incontinent  mon  conducteur  ralume 

La  lucerne  de  mon  petit  ei'prit, 

Lequel  eftoit  quafi  demy  perfcript. 

Lors  m'advifé  à  fon  Maiftre  le  rendre,  2n'>o 

Qui  doulcement  l'a  bien  voulu  reprendre, 

Me  merciant  de  mes  peine  &  labeur, 

Sans  en  nul  point  de  moy  eftre  gabbeur, 

Mais  me  pria  de  rechef  m'addonner 

Le  copier,  &  le  double  en  donner  ■2(_)23 

Au  delTufdit  Abbé  très  vénérable, 

Remply  d'honneur  et  bien  innumérable, 

Ce  que  promis  faire  fans  abufer. 

Lors  tout  foubdain  de  luy  me  voys  rufer, 

Prenant  congé;  Bon-Cueur  tousjours  me  guyde;  2g3o 

Hors  ce  parquet  fault  foubdain  que  je  vuyde. 

Puis  me  conduyt  par  où  j'eftois  venu, 

Dont  je  ne  fçay  près  que  fuis  devenu, 

Veu  que  je  fortz  d'un  lieu  tant  délectable 
Et  fuis  rentré  en  ung  tant  lamentable. 
Or  toutesfois  penfois  fortir  tout  droit, 
Mais  Bon-Cueur  m'a  arrefté  à  l'endroit 
Où  gyfl:  Faifeu  foubz  une  pierre  dure  ; 
Me  contraignant,  dift  qu'il  fault  que  j'endure 
Lyre  et  goulter  l'Epitaphe  &  Didé 
Qui  eft  fur  luy.  Tout  foubdain  médité 
Obtempérer  au  vueil  de  tant  bon  Maiftre  ; 
Incontinent  je  me  voys  entremettre 
La  regarder  félon  mon  pauvre  efprit. 
Puis  peine  ay  mis  la  mettre  par  efcript 
Comme  voyez  que  cy  elle  eft  efcripte, 
Sans  qu'il  y  ayt  nulle  faulte  ou  redicte, 
Car  en  telz  motz,  comme  icy  font  pofez, 
J'ay  toult  efcript  pour  m'aller  repofer  : 

Epitaphe  de  Maiftre  Pierre  Faifeu,  trouvée 

au  Cymitière  où  gyfent  les  corps 

dont  les  Efpritz  font  aux 

Champs  Elifées. 


Après  avoir  régné  soubz  la  tutelle,  2960 

Gouvernement,  régime  et  curatelle 

Des  Elémens,  Dieux,  Planettes  et  Signes, 

Pierre  Faifeu,  des  gaudisseurs  insignes 

Le  parangond  et  le  superlatif, 

D'Angers  nourry,  engendré  et  natif,  2g55 

Par  de  Atropos  le  dart  mérencolicque 

Féru  on  l'a  d'un  coup  trop  colléricque, 

Sans  y  penser,  comme  on  fait  chascun  jour, 

Dont  est  contrainct  faire  icy  son  séjour. 

Soubz  le  fardeau  de  cette  dure  pierre,  2960 

Voyez  gésir  lé  plaisant  Maistre  Pierre, 

Qui  en  ses  faitz  par  tout  passa  Villon 

Et  Pathelin.  Pour  tant  a  réveillon 

Tout  bon  compaing  De  profundis  luy  donne, 

Priant  a  Dieu  que  ses  maux  luy  pardonne.  iyGS 

l'acteur 


J"eu  bientoft  fait,  car  pas  n'a  grant  long[u]eur  ; 

Bon-Cueur  m'ouvrit  fans  me  mettre  en  langueur. 

Et  me  conduyt  jufque  dehors  la  porte. 

Avecques  moy  mon  efcripture  emporte; 

Si  ne  l'euffe  eu,  mon  frain  eulTe  rongé,  297G 

Penfant  avoir  ce  qu'eft  delTus  longé. 

Quant  fus  chez  moy,  je  me  mis  à  repos 

De  mon  labeur,  mais,  fans  changer  propos. 

Le  lendemain  en  coppie  le  rédige 

Pour  vous  donner,  mon  très  cher  Seigneur  lige,  2075 

Comme  Faifeu  m'a  dit  &  commandé. 

Vous  fuppliant  que  foys  recommandé 

Vers  la  haulteur,  grandeur  &  magnitude 

De  voltre  eftat,  auquel  mes  mon  eftude 

A  mon  povoir  obtempérer  et  faire.  298c 

Si  je  le  fais,  c'eft  ce  que  je  doibs  faire; 

Car,  (i  povois  en  cent  me  transformer 

Et  Dieu  du  Ciel  m'eufl  voulu  informer 

De  tous  fçavoirs  que  jamais  fçeut  Pallas, 

Vm  mon  vivant  citre  ne  doibs  pas  las  2q85 

Vous  honnorer  &  toujours  vous  fervir  ; 

A  vos  biensfaitz  ne  fçaurois  defervir, 

Car  vous  m'avez  û  bien  entretenu 

Que  fort  à  vous  me  treuve  eftre  tenu. 

On  me  devroit  de  grant  ingratitude  2990 

Redarguer  û  voftre  gratitude 

A  mon  povoir  j'eftois  desbilité 

Le  recognoiftre  à  poffibilité. 

Pour  tant,  Monfieur,  ce  petit  cas  vous  donne. 

Vous  fuppliant  qu'aulx  faultes  on  pardonne,  299D 

Ne  ayant  efgard  à  mon  [trop]  rude  ftille. 

Car  mieulx  fluant  de  moy  il  ne  diltille, 

Mais  jecongnois  tant  voftre  noble  cucur 

Qu'il  ne  vouldroitde  moy  eftre  mocqueur, 

Mais  bien  prendra  la  peine  corriger  3ooo 

Tous  les  défaulx  qui  y  font  érigez  ; 

Si  fon  plaifir  à  ce  faire  veult  mettre, 

En  ce  sçavoir  je  ne  fçay  meilleur  Maiftre. 

De  peur  d'ennuy,  à  l'Efpiftre  faitz  fin, 

Priant  mon  Dieu  qu'il  vous  doint  à  la  fin,  3oo3 

Très  cher  Seigneur,  les  grans  joyes  perdurables 

Qu'ont  les  heureux,  qui  tousjours  font  durables. 

Et,  vous  vivant,  louer  Dieu,  en  paix  vivre 

Hors  de  soucy,  de  tout  ennuy  délivre. 

Par  voltre  ferf,  dont  n'eftes  engigné,  3oio 

Très  obeyffant  Charles  de  Bordigné. 

Envoy,  en  manière  de  Ballade, 

du  Compillateur  aux 

Ledeurs. 


Rengez  vous  tous  à  milliers  &  à  tas, 

Gentilz  enfants  aux  efprits  angéliques; 

Defduyfez  vous,  en  chambres,  galletas, 

Parez  de  foye  ,  ou  laine,  ou  taffetas,  ■'oi 

Lyre  et  goufter  les  loix  Evangéliques  ; 

Après,  de  peur  eftre  mérencoliques, 

Esbattez  vous  auprès  de  voltre  feu 

A  regarder  les  Faitj  Pierre  Faifeu. 

Si  faultc  y  a  de  raifon  ou  compas,  3o2'. 

Je  vous  supply,  n'en  soyez  collériques, 

Mais  corrigez,  car  je  ne  l'entends  pas; 

A  befongner  voys  plus  toft  que  le  pas, 

Par  quoy  ne  peult  qu'il  n'y  ayt  des  répliques 

Pour  les  deffaulx,  qui  font  plus  que  dupliques;  3o2: 

Or  toutesfois  paffez  temps,  peu  à  peu, 

A  regarder  les  Fciit^  Pierre  Faifeu. 

Ce  qu'il  y  a  n'efl  qu'ung  trop  petit  cas, 

Pour  en  parler  entre  les  Rhétoriques, 

Entre  fçavans,  Procureurs,  Advocatz,  3o3o 

Et  gens  lettrez  ;  tort  ferois  mis  accatz 

De  me  vanter  devant  les  Théoricques 

Et  gens  parfaitz  en  carmes  héroïques  ; 

Donc  je  m'en  tays,  mais  ay  fait  mieulx  qu'ay  fçeu 

A  regarder  les  Fait^  Pierre  Faifeu.  3o35 

Envoy. 

Prins  ce  &  bien  veu,  vos  vouloirs,  tous  uniques, 

M'excuferont,  fans  en  rien  m'eftre  iniques. 

Vous  fuppliant  que  chafcun  face  veu 

A  regarder  les  Fait{  Pierre  Faifeu.  3o3q 

Fin   des   Faitz  &  Didz  joyeulx  de  Maiftre 
Pierre  Faifeu,  mis  &  rédigez  par  Mef- 
fire    Charles   Bordigné,    Prebftre, 
le  premier  jour  de  Mars  l'an 
mil  ccccc  XXXI  et  impri- 
mez à  Angers  l'an 

M.D.  XXXII. 

Et  l'autre  en  l'oeil,  à  Saulmur  leur  complaindre;  2485 

On  fe  mocqua  d'eulx  en  lieu  de  les  plaindre. 

Par  ce  moyen  fut  Faifeu  acquitté 

Bien  ayfément  de  fon  iniquité, 

Car  tel  eftoit,  le  voulant  faire  pendre, 

Qui  fut  joyeulx  ung  bien  peu  d'argent  prendre.  2490 

Subtilité  ainfi  le  délivra. 

Mais  à  Saulmur  grant  mocquerie  livra. 

Comment  Faifeu  entretenoit  certaine 

fille,  à  qui  il  fift  une 

autre  fille. 


CHAPITRE     XLIII. 


Quant  eut  régne  ainfy  par  ung  long  temps, 

Tous  les  amys  n'ertoient  pas  trop  contens 

Qu'il  ne  mettoit  peine  à  fe  retyrer, 

Ce  nonobltant  qu'onc  ne  voult  attirer 

A  faire  mal,  mes  en  joyeufeté 

Tousjours  partout  il  a  joyeux  efté 

Etgaudifleur,  entretenant  commères 

Tant  qu'il  en  fut  que  devenir  filt  mères. 

A  l'une  il  fit  une  très  jolye  garce. 

D'elle  parler  jamais  je  ne  m'efgace 

Pour  tant  qu'Angers  de  préfent  elle  fait  feu; 

Dégénérer  elle  ne  pourroit  Faifeu, 

Car  à  la  veoir,  ainfi  qu'on  me  rapporte, 

Audit  Faifeu  de  vii'age  reporte. 

En  faitz  &  ditz  oncque  on  ne  veit  pareille; 

Les  plus  gros  Sieurs  luy  preftent  leur  oreille; 

En  plufieurs  lieux,  où  grans  de  fain  choirroint, 

Les  bons  morceaulx  fouvent  lui  efchoirroint,        25io 

Car  en  Angers,  pour  faire  fin  de  compte, 

Quant  à  jafer,  d'elle  on  tient  fort  grant  compte. 

Mais  en  ces  ditz  pas  ne  tient  grans  propos, 

Car  fon  esprit  n'a  guère  de  repos, 

Mais  toutesfois  fouvent  à  plus  fotz  qu'elle  25i5 

Mengeuft  le  pain  &  meinte  autre  fequelle. 

Pour  démonflrer,  par  inclin  paternel, 

Que  de  tout  n'a  retins  le  maternel, 

Quant  du  babil  elle  tient  de  fon  père 

Et  de  pilTer  elle  tient  de  fa  mère.  2520 

Comment  fes  parens  le  pathelinèrent 

&  rédarguèrent  tant  qu'il  fuft 

de  oppinion  eftre 

marié. 


CHAPITRE  XLIIII. 


Pour  revenir  à  noz  premiers  moutons, 

Si  que  fes  fais  mieulx  au  vray  nous  mettons, 

Comme  j'ay  dit  devant  que  fes  amys 

Eftoient  fâchez,  quafi  plus  que  demyz,  20' 

Et  courroucez  que  bien  ne  fe  retyre. 

Aucun  amy  des  fiens  vers  iuy  le  tyre, 

Luy  remontrant  qu'il  avoit  bon  fçavoir 

Et  congnoiffant  prou  pour  richeffe  avoir, 

Et  que  temps  e(t  de  fes  follyes  congnoiftre  2% 

Et  s'arrelter,  non  pas  fe  defcongnoidre. 

Bref,  tout  conclud,  tant  l'alla  harier 

Que  content  fut  qu'on  l'allart  marier; 

Jamais  ne  fçeut  de  fes  gens  fe  défaire 

Qu'il  ne  falluft,  pour  tel  fot  marché  faire,  2535 

Qu'on  le  menaft  fi  bien  le  gouftier 

Pour  quérir  femme  à  Chafteau-Gontier. 

Le  jour  fut  prins  de  toutes  les  parties 

Pour  fiancer;  là  furent  départies 

Meintes  baves;  meinte  promelfe  ont  fait,  2540 

Comme  on  fçet  bien  qu'à  tel  marché  on  fait. 

L'un  luy  afferme:  «  Ell[e]  a  mille  ducatz  », 

Où  onc  ne  fut  advertye  du  cas; 

L'un  dift:  «  Il  eft  fort  fçavant  &  bien  riche», 

Où  il  n'a  pas  vaillant  une  bouriche.  2645 

Voyez  comment,  faifant  telz  quariages, 

Souvent  on  eft  trompé  es  mariages. 

Or,  pour  finer,  on  l'a  tant  advancé 

Que  de  par  Dieu  femme  il  a  fiancé. 

S'il  n'eft  content,  il  fault  qu'il  fe  contente;  255o 

C'eft  le  plus  fort,  mais  qu'il  mette  en  con  tente. 

La  mariée  eft  bien  du  marié 

Pour  le  présent,  mais  foubdain  harié 

On  l'a  vers  elle  &  par  faulx  raportz  faire 

Tant  que  vouldroit  du  marché  fe  défaire,  2555 

Car  on  luy  dift  qu'il  n'eft  qu'ung  gaudilTeur, 

Joueur,  pippeur,  de  follyes  banifîeur, 

Dontpourcertain  ellev[e]ult,  pour  tout  conclure, 

De  ce  marché  fon  fiancé  forclur.e. 

Ung  jour  Faifeu  va  tout  exprès  ia  veoir  256o 

Chez  fes  parentz,  enefpèrant  l'avoir 

Comme  promife  à  luy  &  accordée. 

Mais  la  trouva  toute  dcfaccordéc 


i3. 

D'avecques  luy,  dont  fut  bien  eltonné 
Autant  ou  plus  que  fi  là  euft  tonné, 
Car  luy  a  dit  :  «  Mon  am)',  ne  te  pêne 
Me  pourchalTer,  car  tu  perdras  ta  peine  ; 
James  o  toy  ne  feray  demourée, 
Et  fuffe-tu  tout  veftu  de  morée. 
Car  on  m'a  dit,  pour  le  cas  abréger, 
Que  tu  n'as  point  où  ton  doy  herberger  ». 
Faifeu  refpond  :  «  Pas  il  ne  vous  fault  croire 
Ce  qu'on  vous  dit  ;  on  le  vous  fait  acroire, 
Mais  en  nous  deux  il  nous  fault  advifer, 
Sans  à  jamais  en  rien  nous  divifer, 
Jour  confonant  pour  noz  nopces  parfaire 
Et  efpoufer.  Ne  voulez-vous  pas  faire 
Ce  que  je  dis  ?  »  Si  dift  :  «  Non  par  ma  foy, 
Plus  fort  qu'avez  vous  n'aurez  pas  ma  foy  ». 
Quant  il  congnut  qu'on  l'avoit  fubornée 
Et  le  lailTer  fa  pensée  elt  bournée, 
Incontinent,  pour  plus  toft  l'inciter 
A  l'efpoufer,  la  va  faire  citer. 
D'eftre  citée^elle  ne  c'elt  eflonnée  ; 
Fut  à  fon  jour  frifquement  attournée, 
Où  leur  procès  par  long  temps  fut  tenu. 
Dont  je  ne  fçay  du  tout  le  contenu. 
Mais  penfer  fault,  faifant  telle  menée. 
Que  leur  matière  a  bien  efté  menée. 
Croyez  auiïî  que  Faifeu  ne  s'eft  tins 
Qu'il  n'ayt  fouvent  de  bons  propos  meintins 
En  plaidoiant  ;  on  n'en  faifoit  que  rire, 
Mais  tous  icy  ne  les  a)'  peu  cfcripre. 

Or  toutesfois  fes  baddes  &  quacquetz. 

Qui  plus  toft  vont  que  ne  font  nulz  tracquetz,      îSgS 

N'ont  rien  fervy,  car  par  grant  injultice 

L'Official  luy  a  tollu  juftice. 

Car  à  n'avoir  fa  femme  elt  condampné, 

Mais  il  ne  veult  eflre  par  con  dampné  ; 

Donc  appella  à  Tours  de  la  fentence.  2600 

Souvent  on  voit  tromper  plus  de  cent  en  ce  ; 

Bien  euft  voullu  avoir  là  tout  laifTé, 

Car  il  eftoit  du  procès  trop  lalTé, 

Mais  il  vouloit  acquitter  fa  confcience 

Et  veoir  auffi  s'elle  a  en  con  fcience.  26o5 

A  fon  jour  fut  plaider  jufques  à  Tours, 

Où  il  a  fait  meints  voyages  et  tours, 

Pour  tant  qu''  ^  ■''  '^  ^"emme  eflre  trop  malle. 

Auffi  qu'elle  -  a  anormalle; 

Bien  eult  vouii.  ju  1  uvoir  mife  à  fac,  2610 

Pour  quoy  il  milt  en  efcript  fur  fon  fac, 

«  Sac  de  procès  »  fi  que  par  tout  foit  fceu, 

«  Pour  le  pauvre  Mai/ire  Pierre  Faifeu, 

Qui  de  Malheur  ne  peut  trouver  l'indice 

Si  ne  le  quiert  par  voye  de  Jujlice  ».  261 5 

Tant  tint  à  Tours  ferme  fon  eflappeau 

Que  il  gaigna  fa  femme  par  appeau, 

Et  li  luy  fut  fentence  prononcée 

En  jugement,  quelle  il  n'a  renoncée, 

Mais,  pour  gaudir,  il  dift  à  plaine  voix  :  2620 

«  Puis  qu'il  me  fault  ainfi  ma  femme  avoir, 

Qui  trop  me  tourne  à  fafcheux  préjudice, 

Je  fringueray  or  avant  par  Juftice  ». 

Lors  de  fon  dire  il  fut  fait  ung  grant  rys 

Des  afllftens,  qui  n'en  furent  marrys.  2625 

Son  cas  gagné,  au  retour  fe  va  mettre. 

Nul  ne  fçauroit  ou  en  profe  ou  en  mètre 

Bien  rédiger,  [ou]  ftable  ou  par  chemin, 

En  nul  papier,  tablette  ou  parchemin. 

Le  grant  recueil,  la  grant  chère  &  la  fefle  263o 

Qu'on  luy  a  fait  du  bas  jufques  au  fefle. 

Car  en  Angers  fes  parens  &  amys 

Le  feftyer  chafcun  fa  peine  a  mis  ; 

A  fa  femme  elt  foubdain  à  fon  inltance 

Infmué  fon  di6ton  &  fentence,  2635 

Duquel  pas  n'eut  le  cueur  trop  resjouy, 

Mais  toutesfois  il  a  d'elle  jouy; 

Malgré  fes  dens  en  fouffrera  l'cftrainde, 

Non  par  amour,  mais  pluftofl:  par  contraindte. 

Mais,  s'il  euft  fceu,  comme  tofl;  fera  dit,  2640 

Son  mauvais  cap,  premier  fe  fuft  defdit. 

Or,  pour  conclure,  entre  eulx  ont  divifé 

Plufieurs  propos,  puis  ont  jour  advifé 

Pour  efpoufer  &  les  nopces  parfaire 

Si  qu'il  n'y  eull  plus  jamais  à  refaire.  2(345 

Comment,  la  conclufion  des  nopces  prinfe, 

pour  faire  chère  &  feftyer  les  parens 

de  fa  femme  alla  à  Paris  faire 

acouftrer  fa  vèze  la  fep- 

maine  qu'il  devoit 

efpoufer. 


CHAPITRE     XLV, 


Faifeu  s'en  vint  pour  faire  l'appareil; 

Je  croy  que  au  monde  il  n'eftoit  fon  pareil 

Pour  faire  mieulx  recueil  à  l'efpoufée. 

Une  vèze  eut  par  trop  mal  difpofée; 

Donc  la  porta  fur  les  Pontz  racouftrer,  265o 

Car  de  tel  cas  bien  fe  fçeut  acouftrer 

Et  bien  jouer,  aulli  de  la  vielle, 

Se  defguyfant  avecque  une  bielle. 

A  l'acouftrer  ung,  fe  cuydant  gaudir 

Avecques  luy,  aulTi  pour  l'esbaudir,  2653 

Luy  demanda  que  c'eft  qu'il  faifoit  faire; 

Il  refpondit  que  là  faifoit  refaire 

Et  racouftrer  fa  vèze,  qui  n'eft  bien, 

Pour  ref  jouyr  tout  plain  de  gens  de  bien, 

Qui  conduyront  l'un  de  ces  jours  fa  femme;  2660 

Bien  feroit-il  ung  nyès  &  infâme 

S'il  ne  leur  fait  grant  chère  &  palîe-temps, 

Tant  que  de  luy  s'en  aillent  tous  contens. 

Le  compagnon  luy  difl:  :  (■.  En  cefte  Ville 

Hz  ne  font  rien  en  ce  meftier  que  vile,  2663 

Mais  vous  avez  pour  deux  foldz  à  Paris 

Qu'ilz  furferont  cy  de  moityé  de  pris  ». 

Rien  ne  refpond  Faifeu  à  fon  parler. 

Mais  tout  foubdain  fon  efprit  fut  par  l'aer; 

Non  courroucé,  marry  ou  remply  de  yre,  26-0 

A  nul  vivant  fon  vueil  il  ne  va  dire, 

Mais  s'en  alla  droict  en  fa  manfion; 

Prent  fon  cheval,  dont  ay  fait  mention. 

Lequel  eftoit  caduc  &  fort  calTé, 

Car  trop  l'avoit  mené  &  traquaffé;  2675 

Monta  delfus,  &  picque  de  la  botte. 

Tant  picqué  l'a  qu'à  peine  fe  fabbotte 

Et  tranfporla  jusques  à  la  Ferté. 

Mais  le  mignon,  pour  faire  l'alTaicté, 

Court  fon  cheval  tant  que  de  chaull  il  suc;  26^0 

Fort  l'a  crotté,  mais  pas  il  ne  l'cssuë; 

Ung  cor  il  a,  qui  eft  tout  fait  à  polte, 

Qu'il  va  fonner,  courant  feignant  le  pofte; 

Se  va  loger  droict  chez  Gillet  Le  Prince, 

Qui  gaudilTant  ung  chafcun  pique  et  pince.  268S 

Alors  Faifeu  en  l'eftable  pofa 
Le  fien  cheval,  qui  bien  fe  repofa. 
Or  pour  tout  vray  à  fon  Hofte  il  afferme 
Que  de  Bretaigne  a  chevauché  bien  ferme, 
Car  à  midy  partit  devant  ce  jour,  2690 

■Qui  à  croire  eft  qu'il  n'avoit  faitféjour. 
Quant  fut  logé,  fon  cheval  recommande 
Et  au  Varlet  qu'il  foit  penfé  commande, 
Pour  tant  qu'il  dift  devoir  eftre  à  Paris 
Le  lendemain  à  midy,  ou  péris  2695 

Sont  &  perduz  meint  affaire,  qu'il  dit 
Avoir  en  Court.  Nul  n'y  fait  contredit, 
Mais  fut  traicté  comme  homme  de  la  forte 
Qu'on  le  penfoit,  donc  ung  chafcun  s'alToru 
Le  feftyer  &  luy  faire  grant  feu  ;  2700 

Pas  ne  penfoient  que  fuft  Pierre  Faifeu. 

Comment,  en  allant  à  Paris  faire  acouftrer 

fa  vèze,   il  logea  à  la  Ferté  chez 

Gillet  Le  Prince,  qu'il 

trompa  avecques 

fon  cheval. 


CHAPITRE   XLVI, 


Apprès  foupper  fut  temps  qu'on  fc  retire; 

Faifeu  s'en  va  en  fa  chambre  &  fe  tire, 

Où  ne  dormit,  mais,  quant  il  fut  retraid, 

II  s'eft  levé,  feingt  aller  au  retrcd,  27( 

Alla  trouver  le  Varlet  endormy, 

Qui  n'eftoit  pas  pour  luy  fin  à  demy, 

Car  luy  robba  fes  clefs  &  les  emporte; 

Far  tant  peult  bien  clorre  &  ouvrir  la  porte. 

Premier  ouvrit  le  grenier  à  l'aveyne,  -iyi 

Où  fon  cheval,  comme  en  Poictou,  il  mcine 

Et  le  laiffa,  puis  va  la  porte  ouvrir 

De  la  maifon,  pour  fon  fait  mieulx  couvrir, 

